Enmme Fahun Eid Kula Viha Vejje - Vaguthu\n11 މަސް ކުރިން ( އޮގަސްޓް 11, 2019 )\nބޮޑު އީދު ފާހަގަކުރުމުގެ ގޮތުން ހުޅުމާލޭގައި ކުލަ ޖަހަނީ - ވަގުތު އިމޭޖްސް: މުހައްމަދު ޖިމީ\nދިވެހިންގެ ތެރޭގައި އީދާ ދިމާކޮށް އެންމެ ފޯރީގައި ކުރަމުން އަންނަ އެއް ކަމަކީ އީދު ކުލަ ޖެހުމާއި ފެން ޖެހުމެވެ. ކޮންމެ އީދެއްގައިވެސް ރާއްޖޭގެ އެކި ކަންކޮޅުތަކުގައި މި ހަރަކާތްތައް ކުރިއަށް ދެއެވެ. އެއްބަޔަކު ފޯރީގައި މި ހަރަކާތްތަކުގައި ބައިވެރިވެއެވެ. އަނެއް ބަޔަކު، ބައެއް ފަހަރަށް ހިތް ނުރުހޭތަންވެސް އާދެއެވެ.\nމިއީ މުޅި ރަށު އެންމެންވެގެން ކުރަމުން އަންނަ ކަމެއް ނަމަވެސް، މިފަދަ ކަންކަމަކީ އެއްބަޔަކު އެއްވެސް ވަރަކަށް ގަޔާ ނުވާ ކަންކަމެެވެ. މިކަމާއި ރުޅިގަދަވެ މުޅި މީސްމީޑިއާއަށް ރުޅިގަނޑު ބާލައިތަންވެސް އާދެއެވެ. މިއަދުވެސް އެފަދަ މަންޒަރުތަކެއް ވަނީ ފެނިފައެވެ.\nމީގެ އަހަރުތަކެއް ކުރިން ހިނގާދިޔަ ހާދިސާއެއްގެ ވާހަކަ ކިޔާދީފާނެމެވެ. އީދު ނަމާދުން ފައިބައިގެން ރައްޓެއްސެއްގެ ގެއިން ކާލައިގެން ގެެއަށް ދިޔަ މީހެއްގެ ގަޔަށް ކުލަ ޖަހައިގެން އޭނާ އެކަމާއި ރުޅިގަދަވެގެން މުޅި ހިސާބުގަނޑު އެއްމެންނާއި ޒުވާބު ކުރިއެވެ. އަދި އެއީ އޭނާ އަލަށް ގަތް އެއްޗެހި ކަމަށާއި، އެ ހުރިހާ އެއްޗަކަށް ވާ ފައިސާ އޭނާއަށް ދޭން ޖެހޭނެ ކަމަށް މުޅި ހިސާބުގަނޑުގައި ގޮވަމުން ދިޔައެވެ. އެންމެ ފަހުން އެކަންތައް ނިމިގެން ދިޔައީ އޭނާއަށް އީދު ހެދުމެއް ގަނެފައި ދީގެންނެވެ.\nމިއީވެސް ރާއްޖެ ތެރޭގެ ރަށެއްގައި ދިމާވި ހާދިސާއެކެވެ.\nމިއީ އަހަރުތަކެއް ކުރި ނަމަވެސް އަދިވެސް ބައެއް ދިވެހިން މިފަދަ ކަންކަމާއި ހިތްހަމަ ނުޖެހެއެވެ. ކުލަ ސަމާސާ ދަނީ ވިހަވެގެންނެވެ. އެއްވެެސް މަޖަލެއް ނޫން ކަމަށް ބުނެ ކުރަނީ ޒުވާބެވެ.\nމިއަދު ހުޅުމާލޭގައިވެސް ކުލަ ޖެހުމުގެ ހަރަކާތްތައް ކުރިއަށްދިޔައިރު، އެކަމާއި ރުޅިގަދަވެގެން މިހާރުގެ ސަރުކާރުގެ ހައުސިންގ މިނިސްޓްރީގެ ޑެޕިޔުޓީ މިނިސްޓަރ އަހުމަދު ނަޝީދު ވިދާޅުވީ، ހުޅުމާލެ ނިރޮޅު މަގު ވީ2 ފިހާރަ ކުރިމަތީ ހުއްޓާ ގަޔަށް ކުލަ ޖަހާފައިވާކަަމަށެވެ.\nއޭނާ މިގޮތަށް ވާހަކަދައްކާފައިވާއިރު، އިތުރު މީހަކު މިއަދު ފޭސްބުކްގައި ކުރި ޕޯސްޓެއްގައި ބުނެފައި ވަނީ، މިއަދަކީ އީދު ނަމަވެސް، މީހުންނާއި، މީހުންގެ މުދަލަށް ބަލަން ވާނެ ކަމަށެވެ. އޭނާ ބުނީ، އޭނާ ވިލިމާލެއަށް ދިޔައީ ޝޯވއެއް ދިނުމަށް ކަމަށާއި، އެތަނަށް ދިއުމުން ކުދީންތަކެއް އޭނާއަށް ގަޔަށް ކުލަ ޖެހި ކަމަށެވެ. އަދި އެކަންތައް ކޮށްފައި ވަނީ އެކަން ނުކުރުމަށް އެދިފައިވަނިކޮށް ކަމަށް އޭނާ ބުނެފައި ވެއެވެ.\nއޭނާ ބުނިގޮތުގައި، ގައިގަ ކުލަނުޖެހި ސަލާމަތްވުމަށް އޭނާ ގެސްޓް ހައުސްއަށް ވަން ނަމަވެސް އޭނާގެ ގަޔަށް ކުލަ ޖެހި ކަމަށާއި، ގެސްޓް ހައުސްގެ ފާރަށްވެސް ކުލަ ޖަހާފައިވާކަމަށް އޭނާ ބުންޏެވެ.\nރާއްޖޭގެ މަޝްހޫރު ލަވަކިޔުންތެރިޔާ މީރާވެސް ވަނީ، މީހުންގެ ގަޔަށް ކުލަ ޖެހުމުގައި ސަމާލުވުމަށް އެދިފައެވެ.\nI know it's Eid and everyone is trying to have fun but please remember, if someone says NO while you're coming at them with bags of color, WALK AWAY. DO NOT THROW THE BAGS AT SOMEONE IF THEY ARE SAYING NO.\nLearn to respect others as well while you're having fun.\n— Mira Mohamed Majid (@MiraMMajid) August 11, 2019\nއަދި ކުލަ ނުޖެހުމަށް އެދިއްޖެނަމަ އެކަން ނުކުރުމަށް ނަސޭހަތްތެރިވެފައެވެ.\nރާއްޖޭގެ އެކި ރަށްތަކުގައި އީދު ކުލަ ޖެހުމަކީ މިހާރު އާއްމުކޮށް ކުރަމުން އަންނަ ކަމެކެވެ. އެހެން ނަމަވެސް މިކަންތައް ކުރުމުގައި އާއްމުންގެ މުދަލަށާއި، އާއްމުންނަށް ސަމާލުވާން ޖެހެއެެވެ.\nފޮނަދޫ ފެންކުޅި، އެހެން ހުރިހާ ރަށަކާއި ތަފާތު\nއީދު ތަހުނިޔާ ބަލައިގަތުން، ފައިސާއަށް ކިޔުމުގެ ސަގާފަތަކާއި އެކު؟\nޢީދު ދުވަހަކީ އާދީއްތަ ދުވަސް\nއޮގަސްޓް 11, 2019 16:04\nރޭޕިސްތާނުގެ ސަގާފަތާއި އާދަކާދަ ދިވެހި މުޖުތަމައުގައި ފެތުރެމުން ދިޔުމަކީ ހަގީގަތުގައިވެސް ކަންބޮޑުވާންޖޭހޭ ވަރުގެ ކަމެއް. ދުވަސްކޮޅަކުން ގެރިމަސް މަނާކޮށް، ކަޅު ހިލަޔާއި ހުދުހިލަޔަށް އަޅުކަންކުރުންވެސް މިވަރުން ދަންޏާ ފެނިގެން ދާނެ!\nއޮގަސްޓް 11, 2019 16:20\nމަވެސް މިއަދު ފިހާރަޔަށް ދަނިކޮށް ކުލަ ޖަހައިފި. މަ ބުނިން މިދަނީ ފިހާރަ ހުޅުވަން ވެގެންނޭ. ކުލަ ނުޖަހާށޭ. އަނެއްކާ ގެޔަށްގޮސް ހެދުން ބަދަލުކޮށްގެން ޓެކްސީގަ ދާން ޖެހުނީ.\nއީދުއުފާ ފާޅުކުރުމުގެގޮތުންފެންޖަހާއުޅުނުސަގާފަތް މިހާރުމިވަނީ ބަދަލުކުރަންޖެހިފައެވެ. އަގުބޮޑެތި ފޯނުތަކާވޮލެޓުތައް ތެމިހަލާކުވެލިބޭގެއްލުންވަރަށްބޮޑު ނަމަވެސް ކުލަޖެހުމަކީއެހާއެދެވޭކަމެއްނޫން\nއޮގަސްޓް 16, 2019 12:04\nއަގުބޮޑެތި ފޯނަށް ފެންވެސް އެޅެތަ؟ ? އަހަރުން ފޯނަކަށް ނޭޅެ.\nއޮގަސްޓް 11, 2019 16:27\nމީއީ ދިވެހިންގެތެރޭގައި ކުރީގައޮންނަ ސަގާފަތެއްނޫން މިހާރު ކިހިނެތްވެގެންތަމިއުޅެނީ\nއޮގަސްޓް 11, 2019 17:19\nވާގޮތެއް ނޭންގޭނެ ގަމާރުންނަކަށް ވޯޓް ދެވޭއިރުވެސް...\nއޮގަސްޓް 11, 2019 19:06\nތިކަމކީ އުޜީދޫ ގެ އިސްމީހަކށް ހުރި އިންޑިޔާ މީހެއް ފެށިކމެއް ކަަލަރަން އޭ ކިޔައިގެން\nއޮގަސްޓް 11, 2019 19:22\nތިޔާއީ ކަނޑައެޅިގެން ދޮގެއް\nއޮގަސްޓް 11, 2019 22:02\nދޮގެކޭ ކިޔާނެ ކަމެއް ނެތް ތިޔަކަންތައް ފެށީ މިކިޔާ އުރީދޫ އިން ޢޭރު އެތާ ބޮޑަކަށް ހުރީ އިންޑިޔާމިގެއް އަެނަގެ ނަމުން އިގެނީ. ދިރާގުން ވެސް ދުވޭ އެކަމަކު ބައެއްގެ ސަޤާފަތް ދިރުވާކަށް ނޫން\nއޮގަސްޓް 12, 2019 13:30\nކުލަ _ޖެހުމަކީ_ ޅ .އަތޮޅު _ގަަަައި_ އަހަރެން _ހަނދާން_ހުރީއްސުރެއް _ކުރަމުން_އަންނަ_ކަމެއް\nދިވެހިންނަށް އީދު އައީމަ މިއޮއް ވާ ގޮތެއް ދޯ.. ވަރަށް ރަނގަޅު ވާހަކައެއް\nއޮގަސްޓް 11, 2019 16:57\nކުލަ ޖަހަން ބޭނުންވާމީހުން ވަކި ސަރަޙައްދެއްގައި އެކަންކުރުމުން އެހެން މީހުން އެ އުނދަގުލުން ސަލާމަތްވާނެ. ސިޓީކައުންސިލުން ވިޔަސް އެޗްޑީސީން ވިޔަސް މިކަން ހައްލުކޮށްދޭންޖެހޭ.\nއޮގަސްޓް 11, 2019 17:38\nކުލަޖެހުން ހުއްޓުވޭވަރުގެ މީހެއްގެ ގަޔަށް އަދި ކުލަ ނުޖެހެނީ. ރާއްޖޭގަ ކުރީގަ ޢީދު ދުވަސްދުވަހު އެންމެ ފޯރީގަ ކުރި އެއްކަމަކީ ފަޓާސްޖެހުން. މިހާރު ފަޓާހެއް ލޮލުންވެސް ނުދެކޭނެ. އެންމެ ހާދިސާއަކުން ފަޓާސް އެތެރެކުރުންވެސް ހުއްޓުވީ. އެހެންވީމަ ތިޔަ ކުލަޖެހުންވެސް ހުއްޓުވޭވަރުގެ މީހަކާ އަދި ދިމާނުވަނީ. ކޮންމެގޮތެއްވިޔަސް މީހެއްގެ ނުރުހުމުގައި އެމީހެއްގެ ގަޔަށް އެއްވެސް އެއްޗެއް ޖެހުން އެއީ ކުށެއް. ވަކި މުނާސަބަތަކާ ގުޅުވައިގެންވެސް ޤާނޫނީ ދިފާޢެއް ނުދެއްކޭނެ.\nއޮގަސްޓް 11, 2019 17:39\nޙަމަތަނަކުން މީީހަކު ފެންނަ އިރަށް ނުޖެހޭ ކުލަ ޖަހާކަށް ތިމާމެންގަޔަށް ކުލަޖަހާ އެކަމުގަ އުޅޭބަޔެއްގެ ގަޔަށް ކުލަ ޖެހީީމަ ނިމުނީ މިހާރު ދެން ގޮތް ހުސްވެފަ ތިބެނީ ހަމަޔެއް ލަމަޔެއް ނޯވޭ\nއޮގަސްޓް 11, 2019 17:47\nދިވެހިންގެ ތެރޭގައިވެސް ގެރިއަށް އަޅުކަންކުރާ ބައިގަޑަށް ތާއިދުކުރާ މީހުންވަރަށްގިނަ މިއީބިރުހުރިކަމެއް ހުރިހިތާމައެއްގެ ބޮޑުކަމާއި\nއޮގަސްޓް 11, 2019 17:59\nކުލަޖެހުން ތީ ހިންދޫންގެ ދީނީ ކަމެއްގޮތުގަ ކުރާކަމެއް\nއޮގަސްޓް 11, 2019 18:00\nކުލަޖެހިމަކީ މި ނޫސްވެރިންނާއި ރޭޑިއޯ ޓީވީތަކުން މާމޮޅުކަމަކަށް ހަދައިގެން އުޅޭ ކަމެއް. އެއީކީ ދިވެހިންގެ އާދަކާދައެއް ސަގާފަތެއްނޫން. އެއޮތީނު ކިތަށް ކުލަޕެކެޓު ޖަހާލެވިއްޖެހޭ. ދެންވީ ކާކަށްތޯ ގިނައިން ކުލަޖެހެނީ ބަލަން. ތިމާއަށްވުރެ ބޮޑު މީހަކށް އިހުތިރާމުކުރުމެއް ކުޑަކުއްޖަކަށް ބަލާލުމެއްނެތް. ވަރިހަމަ ދުރު ހިލޭ މީހަކަސް. ގޮސް ކުލައުނގުޅައިގަންނއިރު ލަދެއްވެސް ނުގަނޭ.\nއޮގަސްޓް 11, 2019 18:40\nކުލަޖެހުމަކީ ދިވެހި ސަގާފަތެއްނޫން. ތިޔައީފަހުން އައިސް ހިންދީން ކޮޕީކޮއްގެން ކުރަންފެށިކަމެއް. މިހާރު ތިކަން ތިއޮތީ ބޮޑު ވިޔަފާރިއަކަށްވެފަ.\nއޮގަސްޓް 11, 2019 19:02\nހިންދޫ ދީނުގަ ކުރާކަމެއް މީ. ކޮބާތަ ސަލަފު. ސަލަފުންވެސް ކުލަޖަހާން ނިކުތީތަ. ސޯލިހުގެ ކުލަ ސަރުކާރު.\nއޮގަސްޓް 11, 2019 19:04\nތި ކުލޖެހުމަކީ އިންޑިޔަާމީހުން ގެ ސަޤަަފތެއް މިތާ ފަތުރންވެގެން އުރީދޫގެ މާލޭ އޮފީސް ހިނގަންހުރި އިނޑިޔާ މީހަކު ކަލަރަން އޭ ކިޔައިގެން ގެ ބައެއް ނުވިސްނާމީުން ލައްވާ ކުރުވާކަމެއް. ކުރީގަ ރާއްޖޭގަ ކުލައެއް ނުޖަހާ އެމީހަކު އަިފހުން ކުރަން ފެށިކމެއް ތީ މިކަމާ ވިސްނުން މުހިންމު\nއޮގަސްޓް 15, 2019 05:16\nދަރިން ނަށް ކިޔްވާ ވެސް ދެނީ ހިންދީ ސަގާފަތުނގެ ތެރެއިންތަ\nއޮގަސްޓް 11, 2019 19:39\nކޮންމެ ކަމަކައްވެސް މިންގަޑުތަކަކާ ހުދޫދު ތަކެއް އޮންނަންވާނެ. ނަަމަވެސް މިޒަމާނުގައި މުޅިން ބޮއްސުން ލައިގެން ގޮސްފަ... ނުބީހެންޏާ ކަނޑާހަމައަށް...\nއޮގަސްޓް 11, 2019 20:02\nދެން ކޮން ކުލައެއް ޖަހާކަށް. ކުރިން ދިވެހިން ޖެހީ ފެން. ކުލަ ޖެހުމަކީ ފަހުން ގެނެސްގެން އުޅޭ ގޯސް އަމަލެއް.\nއޮގަސްޓް 11, 2019 20:28\n. ކުލަޖެހުމަކީ ދިވެހިން ކުރަމުން އައިކަމެއް ނޫން. އެއީ އިސްލާމްކަންކުޑަ ސަރުކާރުތަކުގެ ރުހުންލިބިގެން މިއުޅޭ ހަމައެއް ލަމައެއްނެތް ބައިގަޑު ވަރަށްފަހުން ފެށިކަމެއް. މިއީ ދިވެހިންގެ ސަގާފީ ކަމެއްގެގޮތުގަ ނޫސްތަކުން ގެނެސްދީގެން ނުވާނެ.\nއޮގަސްޓް 11, 2019 20:33\nހަގީގަތުއިވެސް އެއީ ހިންދޫންގެއަޅުކަމެއް. އެއްވެސް މަޖަލެއްވެސްނޫން. އުނދަގުލެއްބޮޑު\nއޮގަސްޓް 11, 2019 21:28\nއެންމެ ފަހުން ކުލަ ޖެހުން ވިހަވެއްޖެ ކަމަށް ދެން މާލެ އަށް އަރާ ތިބި ދަ ރާއްޖެތެެރޭ ބީރަށްޓެހިންނަށް ހީވި ނަމަވެސް އެއިން ކެއްކޭނެ ޑޮންޑޮނެއް ނުހުންނާނެއޭ ކުދިންނޭ ލާރޖް ކޮށް ކުލަ ޖަހާ ބަހައްޓާ ކޯއްޗެއް ބަލަންތޭ މީ މާލެ އޭ މާލޭގައި ޖެހޭނެއޭ މަޖާ ކުރުމުގެ ކަންކަން ލާރޖް ކޮށް ޖައްސަން އައި ހޭވް ބީން ހިއަރ ފޯރ ވަން ޑޭ ހުރިހާ ކުދިން ވެސް މަމެން ގަޔަށް ކުލަ ޖަހަންވީއޭ ޖަހަން ބޭނުންވާ ވަރަށް އައި ގޮޓް އިޓް އައި ގޮޓް އައި ގޮޓް އައި ގޮޓް އިންޒޯމްނިޔާ އިންޒޯމްނިޔާ އިމްޒޯނިޔާ އާއް އާއް އާއް އާއް އާއް އިންޒޯމްނިޔާ ޑާންސް ޑާންސް ޑާންސް ޑާންސް ޑާންސް ޑާންސް ޑާންސް...\nއޮގަސްޓް 11, 2019 21:59\nއޭ ބުނަން ދިވެހިންނޭ. ކޮންމެ ކަމެއްވެސް ކުރަންވާނީ ވަކި ޙުދޫދެއްގެ ތެރެއިން. ކުލަ ޖަހާ ބަޔަކާ އެކީ ކުލަޖަހާ. ހަނގުރާމަ ކުރާ ބަޔަކާ އެކީ ހަނގުރާމަ ކުރޭ. ފެން ޖަހާ ބަޔަކާ އެކީ ފެންޖަހާ. ކޮންމެހެން ތިޔަކަން ކުރަން ބޭނުން ނުވާ ޒުވާން އަންހެން ކުދިންގެ ޢިއްފަތްތެރިކަމަށް އަރައި ނުގަތުމަށް ގޮވާލަން. ކުލަ ޖަހަނީ އޭ ކިޔާފަ އެވަރިހަމަ މީހެއްގެ އަންބެއްތޯވެސް ބަލައިނުލާ ކުލަ ޖަހަންޏާ ހަނގުރާމަ އިޢުލާން ކުރަންޖެހިދާނެ އިނގޭ.\nއޮގަސްޓް 11, 2019 22:30\nމިއީ އީދުދުވަސް، ހޮލީ ދުވަހެއް ނޫން. ހޮލީއަކީ ހިންދީން ފާހަގަކުރާ ދުވަހެއް. ކުލަޖެހުމަކީ ހޮލީ ދުވަހު ހިންދީން ކުރާކަމެއް. އިސްލާމްދީނުގައި ނޯވޭ ކާފިރުން ފާހަގަ ކުރާކަންތައް ކުރުމަށް. އެކުރެވެނީ ޝިރުކުގެ އަމަލެއް ނޫންތޯ؟\nއޮގަސްޓް 11, 2019 22:53\nމިއީ އީދުކުޅިވަރެއްނޫން މިފެށިގެން އިންޑިއާގެ ސަގާފި ދިވާލީ ކުލަޖެހުން ރާއްޖޭގަ ޒަމާނައްސުރެން އީދުގަ ޖަހަނީ ފެން\nމިއަދަކީ ކުލަޖަހާ ދުވަހެއްތަ؟ ހައްޖުދުވަހު މީހުން ކުލަޖަހާ އުޅޭތަ؟ ދެރަކަމެކޭ!\nއޮގަސްޓް 12, 2019 01:05\nޢަަހަރުން ރަށުގަ އީދުގަ ކުލަ ފެން ނުޖަހާ ހަދާނެއްނުވޭ ހާއްސަކޮށް ބޮޑު އީދުގަ ގައިމު އުމުރުން 30 ހުން މައްޗައް މިދިޔައީ. ޢެހެންވީމަ އަރެންނެތިން ތިކަން ތިކިޔާ އިންޑިޔާގެ ސަގާފަތޭ ކިޔާކަށް. ރާއްޖޭގެ އެކިހިސާބުގަ މިކަންތަށް އޮންނަނީ އެކިވަރަށް\nއޮގަސްޓް 12, 2019 05:56\nޢިސްލާމީ ތަރަހައިގެ ތެރޭގައި މުސްލިމުން އުޅުނީމަ ހުންނާނީ ރަނގަަށް\nއޮގަސްޓް 12, 2019 06:17\nވިހަވާވަރުވީމަ ވާނެނު. މިހާރު ހީވަނީ ހޯލީ ހެން. މުސްލިމުންގެ އީދެއްހެނެއް ހީއެއްނުވޭ ވިއްޔަ.\nއޮގަސްޓް 12, 2019 09:09\nރަގަޅު ވާހަކައެއް. އީދުގަ ފެންކުޅި ކުޅުމަކީ ޒަމާނުއްސުރެ ދިވެހިން ކޮށްއުޅޭ ކަމެއް އެކަމަކު މީގެ ތެރެއަށް ކުލަ ވަނީމަ ކަމަކު ނުދޭ. އަހަންނަކަށް ނޭގެ ކިހިނެއް ފެށުނު ކަމެއް ކަމެއް އެކަމަކު ރަގަޅު ކަމެއް ނޫން.\nއޮގަސްޓް 12, 2019 14:57\nކުލަ ޖެހުން މަކީ ދީނީ ގޮތުން މަނާކަމެއް ތަ؟ވާނަމަ ލިޔެފައިވާ ލިޔުންމެވިޔަސް ބުނެލަދީބަލަ....\nއޮގަސްޓް 13, 2019 04:32\nކުލައެއް ފެނެއް އެއްވެސް ކަމެއް ނެތް ކުރެވޭކައް!! ރަނގަޅު އެއްގޮތެއްވެސް ނެތް ދިވެހިންނަކަށް!!! މިދުނިޔޭގަ ވެސް ނެތް މިނޫނީ އިސްލާމީ ގައުމެއް\nމި ކަން ޖެހޭނީ ޤަބޫލު ކުރަން! ފެންކުޅި ކުޅުމަކީ އަހަރުމެންގެ އާދަ ކައިދައިގެ ތެރެއިންވާ ކަމެއް! މިހާރު ފެންކުޅުކުޅޭ އިރު ކުލަޔާ އެއްކޮށްގެން ކުޅުމަކީ، އެ ކަމަށް އައި ތަހުޒީބުކަމެއް! ދެން ބަލަން ޖެހޭނެ ކަމަކީ، އެ ކުލަޔަކީ ކަލަރ ރަން ކަހަލަ ދުވުން ތަކުގަ ބޭނުން ކުރާ ކަހަލަ އިންސާނުންނަށް ގެއްލުންނުވާ ކަހަލަ ކުލަޔަކަށް ވުން! މީކީ އަބަދަކު ކުރާ ކަމެއް ނޫނެއްނު، އެހެންވީމަ އީދާ ދިމާ ކޮށް މިބާވަތުގެ ކުޅިވަރު ކުޅުމަކީ ހަމަ އެންމަ ރަނގަޅު ކަމެއް ކަމަށް ދެކެނީ!\nއޮގަސްޓް 15, 2019 17:52\nކުލަޔަކީ ހިންދޫންގެ އަޅުކަމެެެއް ވީމަ ހައިރާންވަން!\nދެން ކާން ހަދާ އެއްޗެއްސަށް ކުލަ އެޅީީމަަ\nއެކައިފީޔާ އެވީ، ހިންދޫދީން ކާލީކަމަށްދޯ!\nމިވަރު ވީމަ ދެން މިވީ ބޮޑު ތުރާލަކައްދޯ!\nޒަމާނުއްސުރެންވެސް އީދުތަކުގަ ކުލަޔާ ފެންޖަހާ\nދެން ހިންދޫންގެ އެއްޗަކައް އެވަނީ ކިހިނެއް؟\nކުލަޔާ ފެންކުޅެން ވަކިގަނޑިޔެއް ހަދާފަ އޮންނަނަމަ ތިހެން ނުވާނެދޯ!\nއޮގަސްޓް 17, 2019 13:11\nމީގެ ކުރިން ވެސް ދިވެހިން ކުޅުނީ ފެން ކުޅި... އަދި ބައެއްފަހަރު ކުލަކޮޅެއް އުނގުޅާލިޔަސް... މީ ދެން ފުކެއް ބޮޑުވަރު...\nއޮގަސްޓް 17, 2019 20:32\nކުލަ ޖެހުމަކީ ރޭޕިސްތާނުގެ ހިންދޫން ދީނީ\nއީދެއްގެ ގޮތުގައި ކުރަން ފެށި ކަމެއް


Budget Sallaa: Income tax ah thayyaaru vamatho? | Mihaaru\nއަންނަ އަހަރުގެ ބަޖެޓާ ބެހޭ ގޮތުން ކޮމިޓީގައި މަޝްވަރާކުރަނީ: އިތުރަށް ހަރަދުކުރެވޭނީ އިތުރަށް އާމްދަނީ ވެސް ލިބިގެން---ފޮޓޯ: ހުސައިން ވަހީދު/މިހާރު\n19 ނޮވެމްބަރ 2018 - 11:10 15 comments\nމަޖިލިހަށް މިހާރު ހުށަހަޅާފައިވާ 2019 ވަނަ އަހަރުގެ ބަޖެޓަކީ ޒިންމާ ނަގާނޭ ފަރާތެއް ނެތް، އެކަނިވެރި، ޔަތީމު ބަޖެޓަކަށް ވެއްޖެ އެވެ. ނިމިދިޔަ ސަރުކާރުގެ ފައިނޭންސް މިނިސްޓަރު އަހުމަދު މުނައްވަރު ވިދާޅުވަނީ ބަޖެޓު ހުށަހެޅުއްވީ އެއްވެސް އަކުރަކަށް، ފިއްޔަކަށް ބަދަލެއް ނައިސް، ސަރުކާރާ ހަވާލުވާން ތައްޔާރުވި ޓީމުން ފޮނުވި ގޮތަށް ކަމަށެވެ. ނަމަވެސް ޓްރާންސިޝަން ޓީމުގެ އިސް ފަރާތްތަކުން ތަކުރާރުކޮށް ވިދާޅުވެފައިވަނީ ސަރުކާރުގެ މެނިފެސްޓޯގެ ދަށުން ކުރަން ބޭނުން ވަރަށް ގިނަ ކަންތައް އެ ބަޖެޓުގައި ހިމަނާފައި ނުވާކަމެވެ.\nކޮންމެއަކަސް މަޖިލިހަށް ބަޖެޓު ހުށަހެޅިއިރު، ބަޖެޓު އޮތް ހާލަތާ މެދު ޒިންމާ ނަގާނޭ ފަރާތެއް ނެތް ނަމަވެސް، އިލެކްޝަން ނިމުމުގެ ފަހުން މަޖިލިހުގެ ރޫޙަށް އައިސްފައިވާ ބަދަލަށް ބަލާއިރު، އާ ސަރުކާރު ބޭނުންވާނޭ ގޮތަށް ބަޖެޓު ބައްޓަން ކުރުމުގައި މުޅި މަޖިލިސްގެ ރުހުން ލިބޭނޭ ކަމާ މެދަކު މިއަދަކު ޝައްކެއް ނެތެވެ. އެހެންކަމުން އާ ސަރުކާރުން ބޭނުންވާނެ ގޮތަށް ބަޖެޓް ފާސްކުރުމުން މެނުވީ 2019 ރަސްމީ ބަޖެޓު އޮންނާނޭ ގޮތާ މެދު އެއްޗެއް ބުނަން އަދި މާ އަވަހެވެ. އެހެނަސް މިހާރު ފެންނަން އޮތް ބަޖެޓާއި، މި ބަޖެޓަށް ވެދާނެ ގޮތާ މެދު ދެތިން އެއްޗެއް ބުނެލުމަށް "ބަޖެޓް ސައްލާ 1" ގައި މަސައްކަތް ކުރާނަމެވެ.\nބަޖެޓުގެ ބޮޑު މަންޒަރު\nކުރިޔަށް އޮތް 2019 އަށް ހުށަހަޅާފައިވާ 29.6 ބިލިއަން ރުފިޔާގެ ބެޖެޓަކީ 2018 އަށް މަޖިލިހަށް ހުށަހެޅި ބަޖެޓަށް ވުރެ 1.6 ބިލިއަން ރުފިޔާ ޚަރަދު ބޮޑު ބަޖެޓެކެވެ. މި ހިނގާ އަހަރަށް ވުރެ އާމްދަނީ އިތުރުވާނޭ ކަމަށް އަންދާޒާ ކޮށްފައިވާއިރު ވެސް ލަފާކުރާ ބަޖެޓަކީ 3.6 ބިލިއަން ރުފިޔާ ޑެފިސިޓް ބަޖެޓެކެވެ. މި ބަޖެޓުގެ ދަރަންޏާ އެކު، އުފެއްދުންތެރިކަމުގެ ނިސްބަތުން ގައުމީ ދަރަނި، 59 ޕަސެންޓާ ކައިރި ކުރެ އެވެ.\nބެލެނިވެރިއެއް ނެތް މި ބަޖެޓް ހުށަހަޅާފައިވަނީ އާމްދަނީ އިތުރުކުރުމަށް ކުރާނޭ އެއްވެސް އާ ކަމެއް ނުހިމަނަ އެވެ. މި އަހަރުގެ ރިވައިޒްޑް ޢަދަދަށް ވުރެ 1.7 ބިލިއަން ރުފިޔާ އިތުރަށް ލިބޭނޭ ކަމަށް ހުށަހަޅާފައި ވަނީ މިހާރު ވެސް ނަގަމުންދާ ޓެކްސްތަކުންނެވެ. އިތުރަށް ނަގާނޭ ޓެކްސެއް، އަދި ނަގާ މިންވަރު ބޮޑުކުރާނޭ ޓެކްސެއްގެ ވާހަކައެއް ނެތެވެ. މިއީ ބަޖެޓުން ފެންނަން ހުރި ޙަޤީޤީ އަކުރުތަކެވެ. ބަލެނިވެރިއެއް ނުވި ގައުމީ ބަޖެޓުގެ ބޮޑު މަންޒަރެވެ.\nއާ ސަރުކާރުގެ މެނިފެސްޓޯ ވަޢުދުތައް ބަޖެޓުން ފެންނަން ނެތުމުން، ދެން ހެދޭނެ އޮތީ މައިގަނޑު ދެތިން ގޮތެކެވެ.\nބަޖެޓު ހަރަދު ބޮޑުކުރުން\nގުޅިފައިވާ ޕާޓީތަކުން ރައްޔިތުންނަށް ވަނީ ބޮޑެތި ވަޢުދުތަކެއް ވެފަ އެވެ. ބޮޑެތި ވަޢުދުތަކާ އެކު ފުރަތަމަ 100 ދުވަހުގެ އެޖެންޑާ ރަސްމީކޮށް ހާމަކޮށްފަ އެވެ. އެ ވަޢުދުތައް ފުއްދަން ބޭނުން ކަމަށާއި އެކަންކަމަށް ބޭނުންވާ ފައިސާ ބަޖެޓުގައި ހިމަނަން ބޭނުން ކަމަށް ސަރުކާރާ ޙަވާލު ވެފައިވާ ފަރާތްތަކުން ދަނީ ބުނަމުންނެވެ.\nފްލެޓް ދިނުމާއި، ބިން ހިއްކުމާއި، ހޮސްޕިޓަލް އެޅުމާއި، މުސާރު ބޮޑުކުރުމާއި، ކަރަންޓްގެ އަގުހެޔޮ ކުރުމާއި، ސަބްސިޑީ އިތުރުކުރުމަށް ވަނީ ވަޢުދުވެފަ އެވެ. ފުރަތަމަ 100 ދުވަހުގެ އެޖެންޑާގެ ގިނަ އައިޓަމްތައް ވަނީ ބަޖެޓު ނުކޮށެވެ. ރައްޔިތުންނަށް ބޭނުންވާ ޚިދްމަތް ގާތުން ދިނުމަށް ކައުންސިލްތައް ބާރުވެރިކުރުމަށްޓަކައި އެކަނި ވެސް އިތުރު މުއައްޒަފުން ހޯދައި، ރަށު ކައުންސިލްތަކާއި އަތޮޅު ކައުންސިލްތަކަށް، އައިޓީ ވިޔުގަޔަކާއި ހަރުމުދާ ހޯދަން ޖެހޭނެ އެވެ. މިހާރު ހުށަހަޅާފައިވާ ބަޖެޓުގައި މިކަމަށް ވިސްނައިފައެއް ވެސް ނެތެވެ. ނަމަވެސް މިއީ ވެސް ދިވެހިން ބޭނުންވި ގޮތެވެ.\nޚަރަދު އިތުރު ކުރުމާ ބެހޭ ގޮތުން ކޮމިޓީ މަރުޙަލާގައި ކުރި ސުވާލުތަކަށް ޖަވާބު ދެއްވަމުން ވަރަށް ސާފު ބަހުން، ބަޖެޓު ހުށަހެޅުއްވި، އޭރުގެ ފިނޭންސް މިނިސްޓަރު މުނައްވަރު ވިދާޅުވެފައިވަނީ ޚަރަދު އިތުރު ކުރުމަކީ ޒިންމާދާރު ކަމެއް ނޫން ކަމަށެވެ. އެހެން ހަދައިފި ނަމަ އުފެއްދުންތެރިކަމުގެ ނިސްބަތުން ޖުމްލަ ދަރަނި 60 ޕަސެންޓަށް ވުރެ މައްޗަށް ހިނގައިދާނޭ ކަމަށާއި އެއީ ނުރައްކާތެރި ކަމެއް ކަމަށް ވެސް ވިދާޅުވި އެވެ.\nލިބޭ މިންވަރެއްގެ މައްޗަށް ޚަރަދުތައް ބައްޓަން ކުރުމަކީ އިޤްތިޞާދީ އަސާސެކެވެ. ސިޔާސީ ފަރާތްތަކުން ރައްޔިތުންގެ ގާތަށް ވަޢުދާ ހިނގި ދުވަސް ވަރުގައި އިންތިޚާބެއް ކައިރުވުމަކުން އިޤްތިޞާދީ އަސާސްތަކެއް ބަދަލެއް ނުވާނެ ކަމަށް އަޅުގަނޑު ނޫނަސް، އެހެން ފަރާތްތަކުން ވެސް، މަދުން ނަމަވެސް އަޑު އުފުލަމުން ގެންދިޔައީމެވެ. ޚަރަދު އިތުރު ކުރެވޭނީ އާމްދަނީ އިތުރުކޮށްގެންނެވެ. ނުވަތަ މިހާރު ކުރަމުންދާ ބައެއް ޚަރަދުތައް ކުޑަކޮށްގެންނެވެ.\nބަޖެޓަށް ހުށަހަޅާފައިވާ ޚަރަދުތަކުގެ ތެރެއިން ކަނޑަންވީ ޚަރަދެއްގެ ވާހަކައެއް ނީވެ އެވެ. އިވެނީ އިތުރަށް ކުރަން ޖެހޭ ޚަރަދާއި ޕްރޮޖެކްޓްތަކުގެ ވާހަކަ އެވެ. މަތީ ތަޢުލީމު ހިލޭ ކުރުމާއި، ސަބްސިޑީ އިތުރުކޮށްގެން އިތުރަށް ޚަރަދުކުރާ ވާހަކަ އެވެ. ދައުލަތް ހިންގުމުގެ ނިޒާމަށް ބަދަލުގެނައުމުގެ ސަބަބުން ވެސް ޚަރަދު އިތުރު ވާނޭ ވާހަކަ އެވެ. ކުޅިވަރު ކުޅުމުގެ ފުރުސަތު އިތުރުކުރުމާއި ގައުމީ ޓީމުގެ މުސާރަ ރަނގަޅު ކޮށްދިނުމާއި، އެލަވަންސްތަކާއި ޕެންޝަންގެ އަދަދުތައް ވެސް އިތުރު ކުރަން ޖެހޭ ވާހަކަ އެވެ.\nހުވާކުރެއްވުމުގެ ރަސްމިއްޔާތުގައަި ރައީސް އިބްރާހިމް މުހައްމަދު ސޯލިހުގެ ދެކަނބަލުން: ވައުދުތައް ފުއްދަން ބަޖެޓް ބޭނުންވޭ --ނިޝާން އަލީ /މިހާރު\nޚަރަދު އިތުރު ކުރުމުގެ އަޑާ އެކު އިވިގެން ދިޔައީ ދައުލަތަށް މިވަގުތު ލިބެމުން ދާ ބައެއް އާމްދަނީ މަދުކުރުމުގެ ވާހަކަ އެވެ. ކަރަންޓުގެ އަގު ހެޔޮ ކުރުމާއި، މިހާރު ނަގަމުންދާ ބައެއް އިމްޕޯޓް ޑިޔުޓީ ކަނޑާލުމުގެ ވާހަކަ އެވެ. ގްރީން ޓެކްސް ބޭނުންކުރާނީ ހަމައެކަނި ތިމާވެށި ރައްކާތެރި ކުރުމުގެ މަސައްކަތަށް ކަމަށް ވީ އަހުދެވެ.\nދައުލަތުގެ ޚަރަދުތައް ފޫބެއްދުމުގައި މުހިންމު ދައުރެއް އަދާކުރާ ދައުލަތުގެ ކުންފުނިތަކުގެ ޑިވިޑެންޑަށް އެއްވެސް މިންވަރަކަށް ބަރޯސާ ކުރެވޭކަށް ނެތެވެ. މިސާލަކަށް 2017 ގައި ފައިދާގެ ގޮތުގައި 44 މިލިއަން ރުފިޔަ ދެއްކި އެޗްޑީސީން، މި އަހަރު 20 މިލިއަން ރުފިޔާ ލިބޭނެ ކަމަށް ބަޖެޓް ކުރި ނަމަވެސް، 2018 ނިމެން ކައިރިވި އިރު އެ ކުންފުނީގެ ފައިދާއިން އެއްވެސް އެއްޗެއް ލިބުމުގެ ބަދަލުގައި ދައުލަތުން އެކުންފުނި ހިންގަން ފައިސާ ދޭން ޖެހިފައި އޮތް ވާހަކަ މިދަނީ އަޑުއަހަމުންނެވެ. އިންތިޚާބާ ދިމާކޮށް ހިންގާފައިވާ ވަރަށް ގިނަ ޚަރަދު ސަރުކާރުގެ މާލިއްޔާއިން ކުރުމުގެ ބަދަލުގައި އެ ޚަރަދުތައް ކޮށްފައިވަނީ ދައުލަތުގެ ކުންފުނިތަކުންކަން މިދަނީ ހާމަވަމުންނެވެ. އެހެންކަމުން ދައުލަތުގެ ކުންފުނިތަކުން ވައުދުތައް ފުއްދުމަށް ބޭނުންވާ ފައިސާ ލިބޭނޭ ކަމަށް ދުށުމަކީ މޮޔަކަމެކެވެ. ބަދަލުގައި ފެންނަނީ އެފަދަ ކުންފުނިތައް އަނބުރާ ފައިމައްޗަށް ނެގުމަށްޓަކައި، އައިސީޔޫ އަށް އެޑިމިޓްކޮށްގެން ކައިރީގައި ހޭލާ ތިބެން ޖެހޭ މަންޒަަރެވެ.\nނަމަވެސް އާމްދަނީ އިތުރުނުކޮށް، ޚަރަދު އިތުރު ކުރެވޭނީ ގައުމު އިތުރަށް ދަރައިގެންނެވެ. މިނިސްޓަރު މުނައްވަރު ވިދާޅުވި ފަދައިން މިއީ ރާއްޖޭގެ އިޤްތިޞާދަށް ވިސްނާ އިރު ކުރަން ހެޔޮވާ ވަރުގެ ކަމެއް ނޫނެވެ. ދަރިންނާއި ކާފަ ދަރިންގެ ބޮލުގައި އަޅުވަން ރަނގަޅު ޒިންމާއެއް ނޫނެވެ.\nއާމްދަނީ އިތުރުކުރަން އިތުރު ޓެކްސް ތައާރަފުކުރުން\nގައުމު އިތުރަށް ނުދަރުވާ، ސަބްސިޑީ އިތުރުކޮށް، ޚަރަދުތައް ބޮޑުކުރެވޭނީ އިތުރަށް އާމްދަނީ ހޯދައިގެންނެވެ. މިއީ އަޅުގަނޑުމެންގެ އަމިއްލަ ދިރުއުޅުމުގެ ވެސް ޙަޤީޤަތެވެ. މަތީ ބުރިއަށް އަރައި ފައިބަން އުނދަގޫ ވުމުން، ގޯތީގައި އޮތް ހުސް ބިންކޮޅުގައި ކާފައަށް ވަކި ކޮޓަރިއެއް އަޅައިދެވޭނީ ދެތިން ގޮތަކުންނެވެ. ރައްކާކޮށްފައި ހުރި ފައިސާ އިންނެވެ. ނުވަތަ އިތުރު ގަޑީގައި އިތުރު މަސައްކަތްކޮށް އިތުރު އާމްދަނީ ހޯދައިގެންނެވެ. ނުވަތަ ރައްޓެއްސެއް ނުވަތަ ބޭންކަކުން ލޯނަށް ފައިސާ ނަގައިގެންނެވެ. ކިޔަވައި ނިމެން ކައިރިވެފައި ހުރި ދަރިފުޅު ބޭރު ޔުނިވަސިޓީއަކަށް ފޮނުވޭނީ، ގޭ ފުރާޅު ޓިނު ބަދަލުކުރެވޭނީ ވެސް އިތުރަށް ފައިސާ ހޯދައިގެންނެވެ.\nދެ ރައްޓެހިންނާ އެކު ރަށު އަތިރިމަތީގައި ހިންގާ ކުޑަ ސައި ހޮޓަލުގެ ޚިދްމަތް ފުޅާކޮށް، ކުޑަ ރެސްޓޯރަންޓަކަށް ބަދަލުކުރެވޭނީ ވެސް ކޮންމެވެސް ގޮތަކުން އެކަމަށް ބޭނުންވާ ފައިސާ ލިބިގެންނެވެ. ގޭދޮށުގައި ކުޑަ ގަރާޖެއް ހުޅުވޭނީ، ނުވަތަ ފަރުމަހުގެ މަސްވެރިކަމަށް ވަނުމަށްޓަކައި، އައުޓްބޯޑު އެޅި ކުޑަ ޑިންގީއެއް ގަނެވޭނީ ވެސް އިތުރަށް ފައިސާ ލިބިގެންނެވެ. މިއީ އިޤްތިޞާދީ އަސާސްތަކެވެ. އިންތިޚާބެއް ބޯމަތިވުމަކުން ނުވަތަ އާ ސަރުކަރެއް ދައުލަތް ހިންގަން ޙަވާލުވުމަކުން، މިފަދަ އަސާސްތަކަކަށް ބަދަލެއް ނާންނާނެ އެވެ. އެހެންކަމުން، ސަރުކާރުން އިތުރު ޚިދްމަތް ދެވޭނީ، ނުވަތަ ޚިދުމަތް ފުޅާކުރެވޭނީ ވެސް އިތުރަށް އާމްދަނީ ހޯދައިގެންކަން އަހަރެމެން އެންމެން ވެސް ދަނެ އެވެ.\nހަވާލުވާނެ މީހަކު ނެތި ރަށްމެދުވެގެން އުޅޭ 2019 ގެ ބަޖެޓުގައި އިތުރު އާމްދަނީ ހޯދާނެ ވާހަކަ ނެތް ނަމަވެސް، ރައީސުލް ޖުމްހޫރިއްޔާ ވަނީ ކެމްޕޭންގެ ތެރޭގައި އިންކަމް ޓެކްސް ތަޢާރުފުކުރައްވާނޭ ކަމަށް ވިދާޅުވެފަ އެވެ. މިއީ ވެސް ހަމަ މި ސަރުކާރުގެ ވަޢުދެކެވެ.\nމިހާރު ތަޢާރުފްކޮށްފައި ހުރި ޓެކްސްތަކުގެ މިންވަރު އިތުރުކުރުމަށް ވުރެ ހުރިހާ ގޮތަކުން ރަނގަޅީ އިންކަމްޓެކްސް ތަޢާރުފް ކުރުމެވެ. ޓެކްސް ނިޒާމަކީ ވަށައި ޖެހޭ ނިޒާމަކަށް ހެދުމަށާއި، ރައްޔިތުންގެ މުއްސަނދިކަމުގެ ތަފާތުކަން ކުޑަކުރުމަށާއި، ނުފެންނަ ގޮތަށް ހިޔަނީގައި ހިނގާ މުޢާމަލާތްތައް ހާމަކުރުމަށްޓަކައި ވެސް މި ވަގުތަށް ރަނގަޅީ އަވަހަށް އިންކަމް ޓެކްސް ތަޢާރުފް ކުރުމެވެ.\nއެންމެ ލަވައަކުން ދިވެހިންގެ ހިތްތައް މިލްކުކުރި ލަވަކިޔުންތެރިޔަކު ކިޔައިފައި ވަނީ މިހެންނެވެ:\nވަޢުދާ ހުވާ ކުރޭނެޔޭ، އެހަނދާން ނެތޭނެޔޭ،\nނޫނީ އެހެން ގޮތެއްގައި މަޖްބޫރު ވާނެޔޭ،\nވަޢުދަށް ކަމޭ ހިތާނަމޭ، ބުނެފައި ނުވޭހޭ؟\nއާ ސަރުކާރުން ވަނީ ރައްޔިތުންނަށް ވަޢުދާ ހުވާކޮށް ހަދައިފަ އެވެ. އެހެން ގޮތެެއްގައި މަޖްބޫރު ވެއްޖެޔޭ، ބަޖެޓުގައި ޖާގައެއް ނެތޭ ކިޔާފައި ވަޢުދާއި ހުވާތައް ހަނދާން ނެތިކޮށްގެން ނުވާނެ އެވެ. ސިޔާސީ ގޮތުން ކުރިމަތީގައި އޮތީ މަޖިލިސްގެ އިންތިޚާބެވެ. އެހެންކަމުން ކުރިހާ ހުވާ ހަނދާން ނައްތާލެވޭކަށް ސިޔާސީ ގޮތުން ވެސް ޖާގައެއް ނެތެވެ. ޚަރަދު ބޮޑުކޮށް، ގައުމު އިތުރަށް ދަރުވާލުމަކީ ޒިންމާދާރު ގޮތެއް ނޫނެވެ. އެންމެ ހެޔޮ، އިގުތިސާދީ ގޮތުން ރަނގަޅު ގޮތަކީ، ވަޢުދަށް ކަމޭހިތުމުގެ ގޮތުން ވީ އެންމެ އަވަހަށް އިންކަމް ޓެކްސް ތަޢާރުފު ކުރުމެވެ. ފަހެ، "ވައުދަށް ކަމޭ ހިތާނަމޭ، ބުނެފައި ނުވޭހޭ؟"\nއާތިފަކީ އިގުތިސާދީ ދާއިރާ އިން މަތީ ތައުލީމު ހާސިލްކުރައްވައި، އަދި ސަރުކާރުގެ ބައެއް ކުންފުނިތައް ހިންގަވާފައިވާ ބޭފުޅެކެވެ. އޭނާ ގެންދަވަނީ އިގުތިސާދީ ގޮތުންނާއި އެހެން މައުލޫއުތަކަށް ވެސް "މިހާރު" ގައި ކޮލަމް ލިއުއްވަމުންނެވެ.\nއިތުރު ލިޔުންތައް ކޮލަމް އިގްތިސާދު ކުރީގެ މިނިސްޓަރު އަހުމަދު މުނައްވަރު ދައުލަތުގެ ބަޖެޓް އާމްދަނީން ނަގާ ޓެކްސް


މެޝިނަރީ ގަތުމަށް ބޭނުންވެއްޖެ\nޓިވެޓް އޮތޯރިޓީއަށް މެޝިނަރީ ގަތުމަށް ކުރެވުނު ނަންބަރު އިޢުލާނާ ގުޅިގެން އަންދާސީހިސާބު ހުށަހެޅި(IUL)22-PU/1/2016/65 ފަރާތްތަކުން ލެޕްޓޮޕަށް އަގު ހުށަހަޅާފައިނުވާތީ، އަލުން ލެޕްޓޮޕް ގަތުމަށް އިޢުލާން ކުރީމެވެ.\nވީމާ، މިތަކެތި ވިއްކުމަށް ޝައުޤުވެރިވެލައްވާ ފަރާތްތަކުން ތިރީގައި މިދަންނަވާ ތާރީޚަށް މިނިސްޓްރީ އޮފް އެޑިޔުކޭޝަން (ވެލާނާގޭގެ 08 ވަނަ ފަންގިފިލާ) ގެ ޕްރޮކިއުމަންޓް ސެކްޝަނަށް ވަޑައިގެން މަޢުލޫމާތު ސާފުކުރެއްވުމަށްފަހު، ކަނޑައެޅިފައިވާ ތާރީޚަށް އަންދާސީހިސާބު ހިއްޕަވައިގެން މިނިސްޓްރީ އޮފް އެޑިޔުކޭޝަން (ވެލާނާގޭގެ 08 ވަނަ ފަންގިފިލާ) ގެ ޕްރޮކިއުމަންޓް ސެކްޝަނަށް ވަޑައިގެންދެއްވުން އެދެމެވެ.\n2016 އެޕްރީލް 11 ވަނަ ދުވަހުގެ 13:00 އަށް\n2016 އެޕްރީލް 14 ވަނަ ދުވަހުގެ 13:00 އަށް\nސުންގަޑި: 11 އޭޕްރިލް 2016 1300


މަރަދޫފޭދޫ، މަރަދޫ، ފޭދޫގެ ނަރުދަމާގެ ނިޒާމް ގާއިމްކުރުމުގެ މަޝްރޫޢުގެ މަސައްކަތުގެ ބޮޑު ބައެއް ނިމިއްޖެ: އެމްޓީސީސީ\nސ. މަރަދޫފޭދޫ، ސ. މަރަދޫ އަދި ސ. ފޭދޫ ނަރުދަމާ މަޝްރޫޢުގެ މަސައްކަތުގެ ބޮޑު ބައެއް ނިންމުމަށްފަހު ފެނަކަ ކޯޕަރޭޝަން ލިމިޓަޑްއާއި 12 ސެޕްޓެމްބަރ 2020 ވަނަ ދުވަހު ހަވާލުކޮށްފައިވާ ކަމަށް އެމްޓީސީސީން ބުނެފިއެވެ.\nމިގޮތުން ސ. މަރަދޫފޭދޫ އަދި ސ.މަރަދޫ ނަރުދަމާ ނިޒާމް ގާއިމްކުރުމަށް ބޭނުންވާ ހުރިހާ މަސައްކަތްވަނީ އެއްކޮން ނިމިފައެވެ. އަދި މިހާރު ކުރިއަށްދަނީ ސ. ފޭދޫގެ ސީއައުޓްފޯލްގެ ރެކްޓިފިކޭޝަން މަސައްކަތްތަކެވެ\n. މި މަޝްރޫޢުގެ ދަށުން ސ. މަރަދޫފޭދޫ އަދި ސ. މަރަދޫގައި ނަރުދަމާ ނިޒާމް ގާއިމް ކުރުމުގެ މަސައްކަތް ނިންމައި ފެނަކަ ކޯޕަރޭޝަން ލިމިޓަޑާއި ހަވާލު ކުރުމުގެ ކުރިން، އެދެ ރަށުގެ ޕަމްޕިންގ ސްޓޭޝަން، ޕެނަލް ބޯޑްސް އަދި ޓްރާންސްފަރ ސްޓޭޝަންތައް އެމްޓީސީސީ އާއި ފެނަކަ ކޯޕަރޭޝަން އަދި ކޮންސަލްޓެންޓުންގެ ޓީމުން ބަލައި ފާސްކޮށްފައިވެއެވެ. އަދި މި ދެ ރަށުގައި 289،10 މީޓަރުގެ ހޮޅި ވަޅުލައި، ސ. މަރަދޫގެ ޓްރާންސްފަރ ސްޓޭޝަންގައި 720 މީޓަރުގެ ސީއައުޓްފޯލްއެއް ޤާއިމުކޮށްފައިވެއެވެ.\nމީގެއިތުރުން، އެމްޓީސީސީގެ ޕްރޮޖެކްޓްސް ޓީމުގެ ފަރާތުން ފެނަކަ ކޯޕަރޭޝަން ލިމިޓަޑުގެ މުވައްޒަފުންނަށް ނަރުދަމާ ނިޒާމް ބެލެހެއްޓުމަށް ބޭނުންވާ މައުލޫމާތު ފޯރުކޮށްދިނުމުގެ ގޮތުން ތަމްރީނުކުރުމުގެ ސެޝަންތަކެއް ބާއްވާފައިވެއެވެ. މިނިސްޓްރީ އޮފް އެންވަޔަރަންމަންޓް އެންޑް އެނަރޖީގެ ފަރާތުން މި ކުންފުންޏާއި ހަވާލުކޮށްގެން ކުރިއަށްގެންދިޔަ މިމަޝްރޫޢުއަކީ 62.253،189،124 މިލިއަން ރުފިޔާގެ މަޝްރޫޢެކެވެ. އަދި މި މަޝްރޫޢު އެއްކޮން ނިންމާލުމަށް ތާވަލުކޮށްފައިވަނީ ޑިސެމްބަރ 2020 ގެ ނިޔަލަށެވެ.


ހޮނިހިރު ދުވަހު 1000އަށްވުރެ ގިނަ މީހުން ވެކްސިން ފުރިހަމަކޮށްފި ހޮނިހިރު ދުވަހު 1000އަށްވުރެ ގިނަ މީހުން ވެކްސިން ފުރިހަމަކޮށްފި\nސޯޝަލް ސެންޓަރުގައި ވެކްސިން ޖެހުން ކުރިއަށްދަނީ ފޮޓޯ: މުޙައްމަދު ވަޙީދު / ޕީ.އެސް.އެމް ނިއުސް\nކޯވިޑުން ދިފާޢުވުމަށް ރާއްޖޭގައި ކުރިއަށްގެންދާ ޤައުމީ ވެކްސިން ޕްރޮގްރާމުގެ ތެރެއިން އިތުރު 1000 އަށްވުރެ ގިނަ މީހުން ވެކްސިން ފުރިހަމަކޮށްފިއެވެ.\nހެލްތު ޕްރޮޓެކްޝަން އެޖެންސީ، (އެޗްޕީއޭ)ގެ ތަފާސް ހިސާބުތައް ދައްކާގޮތުން ރާއްޖޭގައި ކޯވިޑް ވެކްސިން ފުރިހަމަކުރި މީހުންގެ ޢަދަދު މިހާރު ވަނީ 331400އަށް އަރާފައެވެ.\nއެޗްޕީއޭއިން އެންމެފަހުން ޢާންމުކޮށްފައިވާ ތަފާސް ހިސާބުތައް ދައްކާގޮތުން ހޮނިހިރު ދުވަހު 1099 މީހުންވަނީ ކޯވިޑް ވެކްސިންގެ ދެވަނަ ޑޯޒް ޖަހާފައެވެ. މީގެ ތެރޭގައި ހިމެނެނީ މާލެ ސަރަޙައްދުން ވެކްސިންގެ ދެވަނަ ޑޯޒް ޖެހި 113 މީހުންނާއި އަތޮޅުތަކުން ވެކްސިން ފުރިހަމަކުރި 986 މީހުންނެވެ. މިއާއެކު ރާއްޖެއިން ކޯވިޑް ވެކްސިން ފުރިހަމަކުރި މީހުންގެ ޖުމްލަ ޢަދަދު ވަނީ 331،405 އަށް އަރާފައެވެ.\nކޯވިޑުން ދިފާޢުވުމަށް ދޭ ވެކްސިންގެ ފުރަތަމަ ޑޯޒް ހޮނިހިރު ދުވަހު 293 މީހުން ޖަހާފައިވެއެވެ. އެއީ މާލެ ސަރަޙައްދުން ފުރަތަމަ ޑޯޒް ޖެހި 54 މީހުންނާއި އަތޮޅުތަކުން ވެކްސިން ޖެހި 239 މީހުންނެވެ. މިއާއެކު ވެކްސިންގެ ފުރަތަމަ ޑޯޒް ޖެހި މީހުންގެ ޖުމްލަ ޢަދަދުވަނީ 390،965އަށް އަރާފައެވެ.\nމާލެއާއި ވިލިމާލެ އަދި ހުޅުމާލެ ހިމެނޭހެން6ސެންޓަރެއްގައި ވެކްސިން ދިނުން ކުރިއަށްދެއެވެ. އަދި ގޭގެއަށް ގޮސްގެން ވެކްސިން ދިނުމަށް3މޮބައިލް ޓީމް ޙަރަކާތްތެރިވެއެވެ.


Sociedad athun molhuve Barca dhevana ah, Athletico lead fulhaa koffi - vNews.mv\nބާސާ އާއި ސޮސައިޑޭޑް ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nސޮސިއެޑާޑް އަތުން މޮޅުވެ ބާސާ ދެވަނައަށް، އެެތްލެޓިކޯ ލީޑު ފުޅާކޮށްފި\nއައްފާން މުހައްމަދު 22 March 2021, 10:33\nސްޕެނިޝް ލަލީގާގައި ރޭ ކުޅެވުނު މެޗުތަކުން ވަރުގަދަ ބާސާއިން ފަސޭހަކަމާއިއެކު ރެއާލް ސޮސިއެޑާޑް ބަލިކޮށް ތާވަލުގެ ދެވަނައަށް ކުރިއަށް ޖެހިލިއިރު، އެތްލެޓިކޯ މެޑްރިޑުން ޑިޕޯޓިވޯ އަލަވޭސް އަތުން އުނދަގޫ މޮޅެއް ހޯދާ އެއްވަނައިގައި ލީޑު ފުޅާކޮށްފިއެވެ.\nރަށުންބޭރުގައި ކުޅުނު މެޗުނަް ސޮއިއެޑާޑްގެ މައްޗަށް ބާސާއިން ކުރިހޯދީ 1-6 ގެ ބޮޑު ނަތީޖާއަކުންނެވެ.\nމިމެޗުގައި ބާސާގެ ފަރާތުން ތަފާތު މޮޅު ކުޅުމެއް ފެނިގެނދިޔައިރު އެޓީމުގެ ފުރަތަމަ ލަނޑު ފުރަތަމަ ހާފުގެ 37 ވަނަ މިނެޓުގައި ކާމިޔާބުކޮށްދިނީ ފްރާންސްގެ އިތުބާރު ފޯވާޑް އެންޓޮއިން ގްރީޒްމަން އެވެ. އަދި މިހާފު ނިމުމުގެ ކުރިން ބާސާއިން ދެވަނަ ލަނޑެއް ކާމިޔާބުކޮށް ލީޑުފުޅާކުރިއިރު މިއީ ކެޕްޓަން ލިއޮނެލް މެސީގެ އެސިސްޓަކުން ސާޖީނިއޯ ޑެސްޓެވެ.\nމިހާފުގައި އިތުރު ލަނޑެއް ފެނިގެންނުދިޔަނަމަވެސް ދެވަނަ ހާފު ފެށިގެންވެސް މޮޅުކުޅުމެއް ދައްކަމުންއައި ބާސާއިންވަނީ އެޓީމުގެ ތިންވަނަ ލަނޑު މެޗުގެ 53 ވަނަ މިނެޓުގައި ކާމިޔާބުކޮށްފައެވެ. މިލަނޑުވެސް އެޓީމަށް ކާމިޔާބުކޮށްދިނީ ޑެސްޓެވެ. އޭގެ ތިންމިނެޓުފަހުން މެސީ ވަނީ ބާސާގެ ހަތަރުވަނަ ލަނޑު ކާމިޔާބުކޮށްދީފައެވެ. އަދި 71 ވަނަ މިނެޓުގައި އުސްމާން ޑެމްބެލޭ ބާސާގެ ފަސްވަނަ ލަނޑު ކާމިޔާބުކޮށްދިންއިރު އެޓީމުން މެޗުގައިޖެހި ފަހު ލަނޑު، މެޗުގެ ފުރިހަމަ ވަގުތުހަމަވާން މިނެޓަކަށް ވެފައިވަނިކޮށް ކާމިޔާބުކޮށްދިނީވެސް މެސީއެވެ.\nސޮސިއެޑާޑުގެ ހަމައެކަނި ލަނޑު މެޗުގެ 77 ވަނަ މިނެޓުގައި ކާލޯސް ފެރްނާންޑޭސްގެ އެހީތެެރިކަމާއެކު ކާމިޔާބުކޮށްދިނީ އެންޑާ ބަރެނެޓެއާއެވެ.\nއެތްލެޓިކޯ އާއި ޑިޕޯޓިވޯ އަލާވޭސް ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nމީގެއިތުރުން އާދިއްތަ ދުވަހުގެރޭ ކުޅުނު މެޗުން ތާވަލުގެ އެއްވަނައިގައި އޮތް އެތުލެޓިކޯ މޮޅުވީ އަމިއްލަ ދަނޑުގައި ޑިޕޯޓިވޯ އަލަވޭސް އަތުން 1-0 ގެ ނަތީޖާއަކުންނެވެ.\nދެ ޓީމުގެ ފަރާތުން ހަމަހަމަ ކުޅުމެއް ފެނިގެންދިޔަ މި މެޗުގައި އެތުލެޓިކޯއިން ޖެހި ހަމައެކަނި ލަނޑު، މެޗުގެ 54 ވަނަ މިނެޓުގައި އެ ޓީމަށް ކާމިޔާބުކޮށްދިނީ މި ސީޒަނުގައި މޮޅު ކުޅުމެއް ދައްކަމުން އަންނަ ލުއިސް ސުއަރޭޒެވެ. މިއީ އުމުރުން 34 އަހަރުގެ ސުއަރޭޒް، އޭނާގެ ކެރިއަރުގައި ޖެހި 500 ވަނ ލަނޑެވެ. މި މެޗުގައި ޖެހި ލަނޑާއެކު ސުއަރޭޒް ކެރިއަރުގައި 500 ލަނޑު ހަމަކުރިއިރު، އޭނާ އޮތީ މިހާރު ކުޅެމުން އަންނަ ކުޅުންތެރިންގެ ލަނޑު ލިސްޓުގެ ފަސްވަނައިގައެވެ.\nމި ނަތީޖާތަކާއެކު ތާވަލުގެ އެއްވަނައިގައި އެތުލެޓިކޯ އޮތީ ކުޅުނު 28 މެޗުން ލިބުނު 66 ޕޮއިންޓާއެކުއެވެ. ދެވަނައިގައި އޮތް ބާސާއަށް 28 މެޗުން 62 ޕޮއިންޓް ލިބިފައިވާއިރު، ތިންވަނައިގައި އޮތް އެންމެ ފަހުގެ ޗެމްޕިއަން ރެއާލް މެޑްރިޑަށް 28 މެޗުން ލިބިފައިވަނީ 60 ޕޮއިންޓެވެ.\nއެތްލެޓިކޯ މެޑްރިޑް ބާސެލޯނާ ސްޕެނިޝް ލަލީގާ ކުޅިވަރު


Malaysia ge bodu hiyaanaathuge dhauvaa kureege bodu vazeeru Najib ah kohfi\nކުއަލަލަމްޕޫރު (އޯގަސްޓް 8) - މެލޭޝިއާގައި ހިންގި އެންމެ ބޮޑު ކޮރަޕްޝަން މައްސަލަ، ވަންއެމްޑީޕީގެ އެތަކެއް މިލިއަން ޑޮލަރެއްގެ ހިޔާނާތުގައި ކުރީގެ ބޮޑު ވަޒީރު ނަޖީބު ރައްޒާގު ދައުވާކޮށްފި އެވެ.\nމީޑިއާ ރިޕޯޓުތައް ބުނާ ގޮތުން، ވަން މެލޭޝިއާ ޑިވެލޮޕްމެންޓް ބަރުހާދު (ވަން އެމްޑީބީ) ގެ ތެރެއިން މިހާރު ހައްޔަރުކުރެވިފައިވާ ނަޖީބުގެ އަމިއްލަ ބޭންކް އެކައުންޓަށް 42 މިލިއަން ރިންގިޓް (10 މިލިއަން ޑޮލަރު) ޖަމާކޮށްފައިވުމާއި ގުޅިގެން، ހިޔާނާތުގެ ތިން ދައުވާއެއް ވަނީ ކޮށްފަ އެވެ.\nމިދިޔަ މަހުގެ ތެރޭގައި، ހިޔާނާތުގެ މައްސަލާގައި ނަޖީބަށް މަގާމުގެ ނުފޫޒު ނަހަމަ ގޮތުގައި އަމިއްލަ ފައިދާއަށް ބޭނުންކުރުމާއެކު އިތުރު ތިން ދައުވާއެއް ވެސް ވަނީ ކޮށްފަ އެވެ.


BREAKING | Covid-19: Brazil In Ithuru 813 Meehaku Maruvehje - Vaguthu\nކޮވިޑް-19: ބްރެޒިލް އިން އިތުރު 813 މީހަކު މަރުވެއްޖެ\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 ޖެހިގެން ބްރެޒިލް އިން އިތުރު 813 މީހަކު މަރުވެއްޖެ އެވެ.\nބްރެޒިލް އަކީ މިދިޔަ 24 ގަޑިއިރު ތެރޭގައި މުޅި ދުނިޔެއިން ވެސް އެންމެ ގިނަ ބަޔަކު މަރުވި ޤައުމެވެ. އެޤައުމުން އިއްޔެ ގިނަ އަދަދެއްގެ ބަޔަކު މަރުވުމާއި ގުޅިގެން މިހާތަނަށް ބަލީގައި މަރުވި މީހުންގެ ޖުމްލަ އަދަދު ވަނީ 37,312 އަށް އަރާފައެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ ބައިނަލްއަޤުވާމީ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު، ބްރެޒިލް އިން މިދިޔަ 24 ގަޑިއިރު ތެރޭގައި އެކަނިވެސް އިތުރު 18,925 މީހަކު ކޮވިޑް-19 އަށް ފައްސިވެފައި ވެއެވެ. މިއާއެކު އެޤައުމުން ބަލި ޖެހުނު މީހުންގެ ޖުމްލަ އަދަދު މިހާރު ވަނީ 710,887 އަށް އަރާފައެވެ.\nބްރެޒިލް އަކީ ދުނިޔެއިން ދެވަނައަށް އެންމެ ގިނަ ބަޔަކު ކޮވިޑް-19 އަށް ފައްސިވެ، މި ބަލީގައި ދުނިޔެއިން ތިންވަނައަށް އެންމެ ގިނަ ބަޔަކު މަރުވި ޤައުމެވެ.


Mifco In 200 Vazeefaa Ge Furusath Hulhuvaalaifi - Vaguthu\nމިފްކޯއިން 200 ވަޒީފާގެ ފުރުސަތު ހުޅުވާލައިފި\n8 މަސް ކުރިން ( މާޗް 29, 2017 )\nސަރުކާރުގެ މަސް ކުނފުނި މިފްކޯއިން ޅ.ފެލިވަރުގައި ހިންގާ މަސް ކާރުހާނާގެ ވަޒީފާތަކަށް 200 މީހުން ހޯދަން އިއުލާންކޮށްފިއެވެ.\nމިފްކޯއިން ކުރި އިއުލާނެއްގައި ބުނެފައި ވަނީ، އެ ކުންފުނީގެ ވަޒީފާތަކަށް ބޭނުންވާ މީހުން ހޯދުމަށް އިއުލާނު ކުރީ، ދުނިޔޭގެ ބާޒާރުގައި އެކުންފުނީގެ އުފެއްދުންތަކުގެ އިތުބާރު ބޮޑުކޮށް، ރާއްޖެއަށް ބާނާ މަހުގެ ހަމަ އަގު ދެމެެހެއްޓެނިވި ގޮތެއްގައި މަސްވެރިންނަށް ހޯދައި ދިނުމަށް ފެށި މަސައްކަތްތަކުގެ ތެރެއިން ކަމަށެވެ.\nއަލަށް ހުޅުވާލި ވަޒީފާތަކަކީ ދިވެހިންނަށް ހާއްސަކޮށްގެން ހުޅުވާލި ވަޒީފާތަކެއް ކަމަށް މިފްކޯއިން ބުނާއިރު، މިއީ ކޮންކޮން ވަޒީފާތަކެއް ކަމާއި އެކަމަށް ޝައުގުވެރިވާ ފަރާތްތަކުން އަމަލު ކުރަންވީ ގޮތެއް އަދި ހާމަކޮށްފައެއް ނުވެއެވެ.\nމިހާރު އެސްޓީއޯގެ ދަށުން ހިންގަމުން އަންނަ ކުންފުނިން މީގެ ކުރިން ބުނެފައިވާ ގޮތުގައި އެކުންފުނީގެ ފެލިވަރު ކާރުހާނާ އިތުރަށް ތަރައްގީކޮށް އެތަނުން ނެރޭ އުފެއްދުންތައް މިހާރަށް ވުރެ އިތުރުކުރުމަށް އެކުންފުނިން މަސައްކަތްތަކެއް ފަށާފައި ވެއެވެ.\nމިފްކޯއަކީ މަސް ގަތުމާއި، ޕްރޮސެސްކުރުމާއި، އެކްސްޕޯޓްކޮށް، މަހުން އެކިއެކި އިތުރު ވެލިއު އެޑެޑް ޕްރޮޑަކްޓްސް އުފައްދާ ކުންފުންޏެކެވެ.\nފެލިވަރު ކާރުހާނާގައި މިހާރު ވެސް 600 އަށް ވުރެ ގިނަ މުވައްޒަފުން މަސައްކަތް ކުރެ އެވެ.


SunOnline: MMA Governor kamah Ali Hashim ayyan kuran majileehun ruhun dheefi\nއެމްއެމްއޭ ގަވަރުނަރުކަމަށް އަލީ ހާޝިމް އައްޔަން ކުރަން މަޖިލީހުން ރުހުން ދީފި\nޝަފްނާ ހުސައިން 05 Sep 2019, 17:22\nއަލީ ހާޝިމް: އެމްއެމްއޭގެ ގަވަރުނަރު ކަމަށް އައްޔަން ކުރުމަށް މަޖިލީހުން މިއަދު ވަނީ ރުހުން ދީފައި -- ފޮޓޯ/ ރައީސް އޮފީސް\nމަރުކަޒީ ބޭންކް އެމްއެމްއޭގެ ގަވަރުނަރުކަމަށް ހަމަޖެއްސުމަށް ރައީސް އިބްރާހިމް މުހައްމަދު ސޯލިހު، ރައްޔިތުންގެ މަޖިލީހަށް ފޮނުއްވާފައިވާ ކުރީގެ ފިނޭންސް މިނިސްޓަރު އަލީ ހާޝިމަށް ރުހުން ދީފިއެވެ.\nކުރީގެ ރައީސް މުހައްމަދު ނަޝީދުގެ ވެރިކަމުގައި ފިނޭންސް މިނިސްޓަރުކަން ކުރެއްވި އަލީ ހާޝިމް، އެމްއެމްއޭގެ ގަވަރުނަރުގެ މަގާމަށް އައްޔަނު ކުރުމަށް މަޖިލީހުގެ ލަފަޔަކަށް އެދި ފޮނުވާފައިވަނީ މިދިޔަ މަހުގެ 28 ވަނަ ދުވަހު އެވެ.\nއަލީ ހާޝިމަށް މަޖިލީހުގެ މާލިއްޔަތު ކޮމިޓީން ރުހުން ދިނުމަށް ނިންމާފައި ވަނީ މި މަހުގެ ފުރަތަމަ ދުވަހު ބޭއްވި ބައްދަލުވުމުގައި، ހާޒިރުވެވަޑައިގަތް ހުރިހާ މެންބަރުން އިއްތިފާގުވެފައެވެ. ވޯޓުގެ ކުރިން މާލިއްޔަތު ކޮމެޓީން ވަނީ އަލީ ހާޝިމްއާ އިންޓަވިއު ވެސް ކުރައްވާފައެވެ.\nމިއަދު މަޖިލީހުން އަލީ ހާޝިމަށް ރުހުން ދީފައި ވަނީ، ވޯޓުގައި ބައިވެރިވި 55 މެމްބަރުންގެ އިއްތިފާގުންނެވެ.\nގަރަވަރުނަރުކަމުގެ މަގާމު ހުސްވެފައިވަނީ، އެމަގާމުގައި ހުންނެވި އަހުމަދު ނަސީރު އިސްތިއުފާ ދެއްވުމާ ގުޅިގެންނެވެ. ޖުލައި މަހުގެ 24 ވަނަ ދުވަހު ނަސީރު އިސްތިއުފާދެއްވި އިރު އެމްއެމްއޭގެ ފައިނޭންޝަލް އިންޓެލިޖެންސް ޔުނިޓުގެ މަސައްކަތަށް އޭނާ ނުފޫޒު ފޯރުވަން އުޅުއްވި ކަމަށް ވަނީ ތުހުމަތު ކުރެވިފައެވެ.\nގަވަރުނަރުގެ މަގާމަށް ނަސީރު އައްޔަނު ކުރެއްވީ ކުރީގެ ރައީސް ޔާމީންގެ ސަރުކާރުގައި 24 އޮގަސްޓު 2017 ގަ އެވެ. އެމްއެމްއޭގެ ގަވަރުނަރުކަމުގެ މަގާމު ހުސްވެފައި އޮންނަތާ މަހެއްހާ ދުވަސް ވަނީ ވެފައެވެ.


Burnley ah bodu ladheh\nބާންލޭއަށް ބޮޑު ލަދެއް\nސްޓޭޑިއަމް މަތީގައި ބާންލީގެ ސަޕޯޓަރުން ވިހުރުވި ބެނާ\nނަސްލީ އިމްތިޔާޒަށް ހިތްވަރު ލިބޭ ގޮތަށް ބާންލީގެ ސަޕޯޓަރުން ވިހުރުވި ބެނާގެ ސަބަބުން ލަދުގަންނަން ޖެހޭ ކަމަށް އެ ކުލަބުގެ ކެޕްޓަން ބެން މީ ބުނެފި އެވެ.\nމެންޗެސްޓާ ސިޓީއާ ދެކޮޅަށް ކުޅުނު މެޗުގެ ކުރިން، ދެ ޓީމުގެ ކުޅުންތެރިންނާއި އޮފިޝަލުން އެއް ކަކޫ މައްޗަށް ތިރިވެ ކަޅު ނަސްލުގެ މީހުންނާ އެކުގައި ވާކަން ހާމަ ކުރުމަށް އިޝީން ވަގުތު ބާންލީގެ ސަޕޯޓަރުންގެ ބަޔަކު ވަނީ ސިޓީގެ އިއްތިހާދު ސްޓޭޑިއަމް އާ ދިމާލުން ޖައްވުގެ ތެރޭގައި ބެނާއެއް ވިހުރުވާފަ އެވެ.\nކުޑަ މަތިންދާ ބޯޓެއްގެ އެހީގައި ވިހުރުވަމުން ދިޔަ އެ ބެނާގައި ލިޔެފައި ވަނީ "ވައިޓް ލައިވްސް މެޓާ ބާންލީ" މިހެންނެވެ. އެއީ ކަޅު ނަސްލުގެ މީހުންނާ އެކުގައި ވާކަން ހާމަކޮށް މިހާރު މުޅި ދުނިޔޭގައި މަޝްހޫރުވެފައިވާ އިބާރާތަށް މަލާމާތް ކުރުމުގެ ގޮތުން ބާންލީގެ ސަޕޯޓަރުންތަކެއް ކުރި ކަމެކެވެ.\nމިދިޔަ މަހު އެމެރިކާގެ ފުލުހުން މަރާލި އެ ގައުމުގެ ކަޅު ނަސްލުގެ މީހެއް ކަމަށްވާ ޖޯޖް ފްލޮއިޑްގެ މަރާ ގުޅިގެން އެމެރިކާގައި ވަނީ މުޒާހަރާ ހޫނު ވެފަ އެވެ. އެޔާއެކު ދުނިޔޭގެ އެކިކޮޅުތަކުން ކަޅު ނަސްލުގެ މީހުންގެ ހައްގުގައި ތެދުވުމަށް ކޭމްޕޭންތައް ފެށި އެވެ.\nމެންޗެސްޓާ ސިޓީ އަތުން 5-0 ން ބަލިވި މެޗަށް ފަހު ސްކައި ސްޕޯޓްސް އާ ވާަހަކަ ދައްކަމުން ބެން މީ ބުނީ، އޭނާގެ ޓީމުގެ މަދު އަދަދެއްގެ ސަޕޯޓަރުންގެ އަމަލުތަކުން އޭނާ ލަދު ގަނެއްޖެ ކަމަށެވެ.\nމަތިންދާ ބޯޓްގެ އެހީގައި ބާންލީގެ ސަޕޯޓަރުން ބެނާ ވިހުރު ވަނީ\n"އެ އަމަލުގެ ސަބަބުން އަހަރެމެން އެންމެ ހާސިލުކުރަން ބޭނުންވާ ކަންކަމަށް ހުރަސް އެޅިގެންދޭ،" ކަޅު ނަސްލުގެ މީހުންނަށް މަލާމާތް ކޮށް ބާންލީގެ ބައެއް ސަޕޯޓަރުން ވިހުރުވި ބެނޭގެ މައްސަލަ ކުށްވެރިކޮށް ބެން މީ ވާހަކަ ދެއްކި އެވެ. "އެކަހަލަ މީހުން އެބަޖެހޭ 21 ވަަނަ ގަރުނަށް އަންނަން، ތައުލީމު އުނގެނި ހޭލުންތެރި ބަޔަކަށް ވާން."\nއެ ހާދިސާ އާ ގުޅިގެން ބާންލީން ނެރުނު ބަޔާނުގައި ބުނެފައި ވަނީ، ނަސްލީ ތަފާތު ކުރުމާ ދެކޮޅަށް އަޑު އުފުލާ މީހުންނަށާއި މެންޗެސްޓާ ސިޓީ އެކަން ހައްގު ނުވާ ކަމަށެވެ. އަދި އެކަން ކުރި ސަޕޯޓަރުން އުމުރު ދުވަހަށް ސަސްޕެންޑް ކުރާނެ ކަމަށް އެ ކުލަބުން ބުންޏެވެ. ބެންމީ ބުނީ، މެޗުގެ ކުރިން އެކަހަލަ ކަމެއް ސަޕޯޓަރުންގެ ބަޔަކު ކުރަން އުޅޭ ކަމުގެ ވާހަކަތަކެއް ފެތުރުނު ކަމަށެވެ. އެކަން ހުއްޓުވަން ކުލަބުންވެސް މަސައްކަތް ކުރި ކަމަށެވެ.\nބާންލީގެ ކޯޗް ޝޯން ޑައިކް ބުނީ، މަދު އަދަދެއްގެ ސަޕޯޓަރުންގެ ސަބަބުން ކުލަބު ބަދުނާމު ވުމުން ދެރަ ވާ ކަމަށެވެ. އޭނާ ބުނީ މަދު ބަޔަކު ކުރާ ކަމަކުން އެކަން މުޅި ކުލަބަށް ނިސްބަތް ނުކުރާނެ ކަމަށް އުންމީދު ކުރާ ކަމަށެވެ.\nމެންޗެސްޓާ ސިޓީގެ ކޯޗް ޕެޕް ގާޑިއޯލާ ބުނީ ދޮން ނަސްލުގެ މީހުންގެ ހައްގުގައިވެސް އެއްވަރަށް އަޑު އުފުލަން ޖެހޭނެ ކަމަށެވެ. "އެންމެ މުހިންމު ވާނީ އިންސާނީ ދިރިއުޅިމުގެ ހައްގު، ހުރިހާ އެނެމެންނަށް އެއްވަރެއްގައި އަޑު އުފުލަން ޖެހޭނެ." ގާޑިއޯލާ ބުންޏެވެ.\nމެޗުގައި ސިޓީގެ ފިލް ފޯޑެން، ރިޔާދު މަހްރޭޒް ވަނީ ކޮންމެ ކުޅުންތެރިޔަކު ދެ ލަނޑު ކާމިޔާބު ކޮށްފަ އެވެ. އަނެއް ލަނޑު ކާމިޔާބު ކުރީ ޑޭވިޑް ސިލްވާ އެވެ.


Viber group hoonuve, Redwave saleemah bahuge hamala thakeh! | Mihaaru\nއޭދަފުށީ ދާއިރާގެ މެމްބަރު ސަލީމް: --މިހާރު ފައިލް ފޮޓޯ\nވައިބާ ގްރޫޕް ހޫނުވެ، ރެޑްވޭވް ސަލީމަށް ބަހުގެ ހަމަލާތަކެއް!\n15 ޖުލައި 2017 - 14:24 91 comments\nވައިބާ ގްރޫޕް ރޭ ހޫނުވީ މައްޗަންގޮޅީ ދެކުނު ދާއިރާގެ މެމްބަރު އަބްދުﷲ ސިނާނާއި މޯލްޑިވްސް ރޯޑް ޑިވެލޮޕްމަންޓް ކޯޕަރޭޝަން (އެމްއާރުޑީސީ)ގެ ކުރީގެ މެނޭޖިން ޑިރެކްޓަރު މުހައްމަދު ނިމާލްއާ ދެ ބޭފުޅުންގެ ގުޅުން އޮންނަ ކަމަށް ބުނެ، ޕޯސްޓަރެއް ގްރޫޕަށްލި މައްސަލައިގަ އެވެ.\nނިމާލް ވިދާޅުވީ ސަރުކާރުގެ އެކިއެކި މަގާމުތަކުގައި ތިއްބެވި ބޭފުޅުން ހިންގަވާފައިވާ ކޮރަޕްޝަންގެ އަމަލުތަކާއި ލިޔެކިއުންތައް އޭނާގެ އަތުގައި ވެސް އެބަހުރި ކަމަށެވެ. އެއާއެކު، ކެލާ ދާއިރާގެ މެމްބަރު އަލީ އާރިފް ވަނީ އެއް ބޭފުޅަކު އަނެއް ބޭފުޅަކާ ދެމެދު ދޭތެރެ ޖައްސަން ވާހަކަ ނުދެއްކުމަށް އެދިވަޑައިގެންފަ އެވެ.\nއެ ވާހަކަތަކާ ގުޅިގެން ސަލީމް ވިދާޅުވީ ތި މައްސަލަ ހައްލު ކުރުމަށް ބަންޑާރަ ނައިބު މުހައްމަދު އަނިލްގެ އެހީތެރިކަމާއެކު ސުޕްރީމް ކޯޓަށް ހުށަހެޅުމަށެވެ. ނަމަވެސް ސަރުކާރުގެ ތަރުޖަމާނު އިބްރާހީމް މުއާޒް އަލީ ވަނީ ވައިބާ ގްރޫޕްގައި ވަގުތުން ސަލީމަށް ރައްދު ދެއްވައިފަ އެވެ.\n"ސަލީމަށް މުއާޒް ރައްދު ދެމުން ވިދާޅުވީ ދެނެއް ސަލީމަކަށް ބޭނުންހާ ގޮތަކަށް ކަންތައްތަކެއް ނުުކުރެވޭނެއޭ،" ވައިބާ ގްރޫޕްގައި އިންނަވާ މަޖިލީހުގެ މެމްބަރަކު ވިދާޅުވި އެވެ.\nޕީޕީއެމްގެ ބައެއް މެމްބަރުން މިއަދު ވިދާޅުވި ގޮތުގައި ސަރުކާރުގެ އިސް ބޭފުޅަކު ދެއްކެވި އެ ވާހަކަތަކަކީ ސުޕްރީމް ކޯޓުން މިދިޔަ ބުރާސްފަތި ދުވަހު ކުރި ހުކުމާ ގުޅިގެން މެމްބަރު ސަލީމާއި ޕީޕީއެމްގައި ތިއްބެވި އެހެން މެމްބަރުންނަށް ދެއްވި އިންޒާރެކެވެ. އަދި އެ ގޮތަށް އިންޒާރު ދެވޭނެ ކަމަށް ގަބޫލު ނުކުރައްވާ ކަމަށް ވެސް ޕީޕީއެމްގެ މެމްބަރުން ވިދާޅުވި އެވެ.\n"ކަނޑައެޅިގެން އެ ބުނަނީ ގޮނޑި ގެއްލުވާނާމޭ. އެހެން އިންޒާރު އެ ދިނީ ސަރުކާރުގެ ތެރެއިން. މި ކަހަލަ އިންޒާރު އެފަދަ ބޭފުޅުންނަށް ނުދެވޭނެ،" ޕީޕީއެމްގެ އިސް މެމްބަރަކު ވިދާޅުވި އެވެ.\nމިކަމާ ގުޅިގެން މުއާޒް "މިހާރު" އަށް ވިދާޅުވި ގޮތުގައި މަޖިލީހުގެ އެއްވެސް މެމްބަރަކަށް އިންޒާރު ދީފައި ނުވާނެ އެވެ. އަދި އޭނާއާ ގުޅޭ ގޮތުން ދެކެވޭ ވާހަކަތަކުގައި ހަގީގަތެއް ނެތް ކަމަށް އޭނާ ވިދާޅުވި އެވެ.\nއެ ހުކުމް ކުރި ދުވަހަށް، ރައްޔިތުންގެ މަޖިލީހުގެ މެމްބަރުން ޕާޓީ ބަދަލުކޮށްފި ނަމަ ނުވަތަ ޕާޓީން ވަކިވެއްޖެ ނަމަ ނުވަތަ ވަކިކޮށްފި ނަމަ މަޖިލީހުގެ މެމްބަރުކަން ގެއްލޭނެ ކަމަށް ސުޕްރީމް ކޯޓުން ވަނީ ހުކުމްކޮށްފަ އެވެ. މިހާރުގެ ރައްޔިތުންގެ މަޖިލިހުގެ އިންތިހާބަށް ފަހު އެތައް މެމްބަރުންނެއް އެކި ޕާޓީތަކަށް ބަދަލުވެފައި ވިޔަސް، އެ މެމްބަރުންގެ ގޮނޑިއަށް އަސަރެއް ނުކުރެ އެވެ.\nއިތުރު ލިޔުންތައް ދިވެހި ސަރުކާރު އިދިކޮޅު ފަރާތްތައް މަޖިލީހުގެ މެމްބަރުން ޕީޕީއެމް އަހުމަދު ސަލީމް (އޭދަފުށި) އިބްރާހިމް މުއާޒް އަލީ (މުއާ) ޕީޕީއެމްގެ ކޯޅުން


ބަރަކާތްތެރި ފިޠުރު ޢީދުގެ ތަހުނިޔާ - ކޮމިޝަނަރ އޮފް ޕޮލިސް އަޙްމަދު ޢަރީފް\nބަރަކާތްތެރި ފިޠުރު ޢީދުގެ ތަހުނިޔާ – ކޮމިޝަނަރ އޮފް ޕޮލިސް އަޙްމަދު ޢަރީފް\nހޮނިހިރު ،24 ޖޫން 2017 / 18:46\nމިއީ 1438ވަނަ އަހަރުގެ ބަރަކާތްތެރި ފިޠުރު ޢީދު އަޅުގަނޑުމެންނާ ބައްދަލުކުރި އުފާވެރި ވަގުތެވެ. އެނގިވަޑައިގަންނަވާނެ ފަދައިން، މި ޢީދަކީ ރޯދައިގެ މަތިވެރި އަޅުކަމަށް ފަހު، އަދި އެ މާތް އަޅުކަމުން ލިބުނު ވަރުބަލިކަމަށްފަހު، އަޅުގަނޑުމެންނާ ބައްދަލުކުރާ އިޙްތިފާލެކެވެ. މަޤުޞަދަކީ، ދޭދޭ ގުޅުންތައް ބަދަހިކުރުމާއި ހިތްހެޔޮކަން ރައްދުކުރުމެވެ. އިސްލާމީ އަޚުވަންތަކަން ދިރުވައިއާލާކުރުމެވެ. ޢާއިލާގައި، ރަށުގައި އަތޮޅާއި މުޅި ޤައުމުގައި ލޯތްބާ ކުލުނު އާންމުކުރުމެވެ. އިސްލާމުންގެ މަތިވެރި އަޚްލާޤު މުޅި ދުނިޔެއަށް ހާމަކުރުމެވެ.\nބަރަކާތްތެރި ފިޠުރު ޢީދުގެ އުފާވެރި މުނާސަބަތުގައި ދިވެހިރާއްޖޭގެ ޢިއްޒަތްތެރި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމުގެ ދެކަނބަލުންނަށާއި، މިނިސްޓަރ އޮފް ހޯމްއެފެއާޒް އަޒްލީން އަޙްމަދަށާއި، ދިވެހި އެންމެހައި ފުލުހުންނަށް އަރިސްކުރަމެވެ. ފުލުހުންގެ މުއައްސަސާގައި ޚިދުމަތްކުރައްވާ މަދަނީ އެހެނިހެން މުވައްޒަފުން ވެސް، ދިވެހި ފުލުހުންގެ ޚިދުމަތުން ރިޓަޔަރ ކުރައްވާފައިވާ އެންމެހައި ފުލުހުންނާއި، އަދި އަޅުގަނޑުމެން އެންމެންގެ ލޮބުވެތި އާއިލާތަކާއި، ދިވެހި އެންމެހައި ރައްޔިތުން ހިމެނޭ ގޮތުންނެވެ.\nޢީދާގުޅިގެން އެކި ތަންތަނަށް ދަތުރުފަތުރުކުރުން ގިނަވެއެވެ. އެއްބަޔަކު އަނެއްބަޔަކަށް ފެނިދެނިވެ އެނގި ތަޢާރުފުވުން އިތުރުވެއެވެ. މިއީ ހެޔޮ ގުޅުންތަކެއް ބިނާކުރުމަށް ލިބޭ ފުރުޞަތެކެވެ. ހަމަ އެހެންމެ މިއީ މޫސުމުގެ ފުރޮޅުންތަކާއި، ރަށްރަށުގެ އިޖުތިމާޢީ މާޙައުލަށް ބަލައި ރައްކާތެރި ފިޔަވަޅުތަކަށް ސަމާލުކަން ދޭން ޖެހޭކަމެއްކަމަށް ދެކެމެވެ. އެންމެންގެ ސަލާމަތާއި މަޞްލަޙަތަށްޓަކައި ހެދިފައި ހުންނަ ޤާނޫނުތަކާއި ޤަވާޢިދުތަކަށް ތަބާވެ މި ފަދަ ކޮންމެ ފުރުޞަތެއްގެ ބޭނުން ހެޔޮ ގޮތުގައި ހިފުމަށް އަޅުގަނޑު އިލްތިމާސްކުރަމެވެ.\nއަޅުގަނޑުމެން ހިފިރޯދަ މަޤުބޫލު އަޅުކަމެއްކަމުގައި ލައްވާށިއެވެ. ކުރިޔަށް އޮތް ހަ ރޯދަ ހިފުމުގެ ޝައުޤާއި ހިތްވަރު އަޅުގަނޑުމެންގެ ރޫޙުގައި އަށަގަންނަވާށިއެވެ. ހެޔޮބަސް އަހާ ހެޔޮ ޢަމަލުމަތީ ދެމި ތިބޭ ބަޔަކު ކަމުގައި އަޅުގަނޑުމެން ލައްވާށިއެވެ! އާމީން\n01 ޝައްވާލް 1438\nކޮމިޝަނަރ އޮފް ޕޮލިސް އަޙްމަދު ޢަރީފް\nފުލުހުން ތަހުގީގު ކުރަމުންދާ މައްސަލައަކާ ގުޅިގެން ބަޔަކު ހޯދަނީ ބުރާސްފަތި ،21 އޮކްޓޯބަރ 2021


SunOnline: FEATURE: Maldivian ge flight nujessi dhiya vaguthukolhu passengerehge dhulun!\nނަޖާހު މަސްއޫދު 12 Mar 2019, 23:08\nމޯލްޑިވިއަންގެ Q2118 ފްލައިޓުން ފަސެންޖަރުން ފޭބުމުގެ ތެރެއިން -- ފޮޓޯ: ޒޫމްސް ފޮޓޯގްރަފީ\nލޭންޑިންގް ގިއަރަށް މައްސަލައެއް ދިމާވި މޯލްޑިވިއަންގެ Q2118 ފްލައިޓު ނުޖެއްސިގެން އުޅުނު ކަމުގެ ހަބަރު މިއަދު ދިވެހިން އެހީ ހާސްކަމާއި ކަންބޮޑުވުމާ އެކު އެވެ. ފްލައިޓަށް ދިމާވި މައްސަލައާއެކު ގަން އިންޓަނޭޝަނަލް އެއާޕޯޓު އެލާޓަށް ގެނެސްފައި އޮތް އިރު ފްލައިޓު ޖެއްސުނީ ޕައިލެޓުންގެ އަވަސް ވިސްނުމާއި ހުނަރުގެ ސަބަބުނެވެ. އެތައް ބައެއްގެ ފުރާނަ ސަލާމަތްވީ އެވެ.\nއެ ވަގުތު ފްލައިޓުގައި އިން އައްޑޫ ފޭދޫއަށް ނިސްބަތްވާ އަންހެނަކު ވަނީ އެ ދަނޑިވަޅުގައި ފްލައިޓު ތެރޭގެ މާހައުލު އޮތް ގޮތާއި، އެވަގުތު އޭނާއަށް ކުރެވުނު އިހުސާސްތައް "ސަން"އާ ހިއްސާކޮށްފަ އެވެ.\nނަން ނުޖަހަން ޝަރުތުކޮށް 'ސަން' އާ ވާހަކަދައްކަމުން އޭނާ ބުނީ އެ ފްލައިޓަކީ އެންމެ ފުރަތަމަ ހެނދުނު ހަތެއްޖަހާއިރަށް ޗެކިން އިން ފްލައިޓެއް ކަމަށެވެ. ނަމަވެސް ފުރަން ޝެޑިއުލް ކުރި ދުވަހުގެ އެއްދުވަސް ކުރިން ފްލައިޓު 9:00 އަށް ޑިލޭވި ވާހަކަ މޯލްޑިވިއަންއިން ގުޅާފައި ބުނި ކަމަށް އޭނާ ބުންޏެވެ.\nއެ އަންހެން މީހާއާ އޭނާގެ އާއިލާގެ ހަތް މީހުންގެ އިތުރުން ގިނަ އަދަދެއްގެ ޕަސިންޖަރުންނާއެކު ދަތުރުކުރި އެ ފްލައިޓަށް މައްސަލައެއް ދިމާވެ ރަންވޭގައި ނުޖެއްސިގެން އުޅޭ ކަން ފުރަތަމަ އެނގުނީ މީހަކު ގުޅާފައި ބުނުމުން ކަމަށް އޭނާ ބުންޏެވެ. އެ ފްލައިޓުގައި ބެލެނެވެރިން ނެތި، އެހެން މީހުންނާ ހަވާލުކޮށްފައި ތިބި ކުޑަކުދިންނާއި ގިނަ އަދަދަކަށް ފަތުރުވެރިންވެސް ތިބި ކަމަށް ބުންޏެވެ.\n"އޭރު ފްލައިޓު އޮތީ އައްޑޫ ގަމާ ދިމާލު މަތީގައި. ދެން އޭރު ރޭންޖު ލިބޭނެތާ ފޯނަށް ގަމުގައި ވީމަ. ދެން ފްރެންޑެއް ގުޅާފައި ބުނީ ތީގެ ކުރީ ފުރޮޅު ނުނިކުމެއޭ،" އޭނާ ކިޔައިދިނެވެ.\nއޭރު ދެވަނަ ފަހަރަށް ފްލައިޓު ޖައްސަން ގޮސް ނުޖެއްސިގެން މައްޗަށް އެރި ކަމަށް އޭނާ ބުންޏެވެ. އަދި ތިން ވަނަ ފަހަރަށް ޖައްސަން އުޅެ ނުޖެއްސުމުން ފްލައިޓުގެ ކްރޫއިންވެސް މައްސަލައެއް ދިމާވެގެން އުޅޭކަން ހާމަ ކުރިކަން އޭނާ ފާހަގަ ކުރި އެވެ. ފްލައިޓް ޖެއްސީ ފަސްވަނަ ފަހަރަށް ތިރިކުރުމަށް ފަހު އެވެ.\n"ތިންވަނަ ފަހަރު ނުޖެއްސުނީމަ ޕައިލެޓު ނުކުމެގެން އައިސް އަޅުގަނޑުމެން ގާތުގައި އެ ވާހަކަ ދެއްކީ،"\nއެ ހަބަރު ލިބުމުން ފަސެންޖަރުން ހާސްވެފައި ތިބި ނަމަވެސް، އަޑުލައި ނުރޯ ކަމަށް އޭނާ ބުންޏެވެ. ލޭންޑު ކުރަންދެން މީހުން ތިބީ ނުރޮއި ކަމަށް އޭނާ ބުންޏެވެ. އެހެން އެކަން ކުރީ ފްލައިޓުގައި ކުޑަކުދިން ތިބުމާއެކު އެކުދިންނަށް ހާސްކަން ނުދެއްކުމަށް ކަމަށް ބުންޏެވެ.\n"އަޅުގަނޑުމެންނަށް އެނގޭ މިހެން މިހެން ވެގެންކަން. އެކަމަކު ކުޑަކުދިން ތިބީމަ އަޅުގަނޑުމެން ބޭނުމެއް ނުވީ އެހެން ހަދާކަށް [ރޮއި ހަދާކަށް]. އެ ކުދިން ބިރުގަންނާނެދެއްތޯ އަޅުގަނޑުމެންނަށް ވުރެ ބޮޑަށް. އަޅުގަނޑުމެން ބީޓު ވެގެން ނުވާނެ ދޯ އެކަހަލަ ގަޑިއެއްގައި. އަޅުގަނޑުމެން ވަރަށް ހިތްވަރުގަދަކޮށްގެން ތިބީ. ފުންމަން ވެއްޖެއްޔާ ފުންމަން ވެސް ރެޑީގައި ތިބީ،"\nކެބިން ކުރޫ ހަސްނާ މުހައްމަދަށް ތައުރީފު\nމިއަދު މާލެއިން ގަމަށް ދަތުރުކުރި އެ ފްލައިޓްގައި އެޓެންޑެއްގެ ގޮތުން ހަރަކާތްތެރިވި ކެބިން ކުރޫއަކީ ހަސްނާ މުހައްމަދު އެވެ. ހަމަ ޔަގީނުންވެސް ފްލައިޓް ނުޖެއްސި ދިޔަ އެ ދަނޑިވަޅުގައި އޭނާ ހާސްވާނެ އެވެ. އެވަގުތު ފްލައިޓުގެ ހާލަތު ކިޔައިދެމުން އަންހެން މީހާ ބުނީ އޭނާގެ މޫނު މަތިން އެއްވެސް ހާސްކަމެއް ނުދައްކާ އެންމެންނަށް އެހީތެރިކަން ފޯރުކޮށްދިން ކަމަށެވެ.\nމޯލްޑިވިއަންގެ Q2118 ފްލައިޓުގައި ހުރި ކެބިން ކުރޫ --- ޒޫމްސް ފޮޓޯ ގްރަފީ\n"ކެބިން ކްރޫއަށް އިނީ އެންމެ އަންހެން ކުއްޖެއް. އޭނަ ހަމަ ވަރަށް ހެލްޕްފުލް އަޅުގަނޑުމެންނަށް. ހުރިހާ ކަމެއްކޮށްދިން އަޅުގަނޑުމެންނަށް. ކުރަންވާ ކަންތައްތައްވެސް ރަނގަޅަށް ކިޔައިދިން. ކުދިންނަށް ހަދަންވާނެ ގޮތާއި ބޮޑެތި މީހުން ހަދަންވީ ގޮތް ކިޔައިދިން. ދަބަސްތައް މައްޗަށް ލާށޭ، ފައި ލަންބާފައި ބަހައްޓާށޭ، ތިމަންނަ އެމަޖެންސީ ދޮރު ހުޅުވީމަ ފުންމަން ރެޑީ ވާށޭ،"\nއޭނާ ބުނީ ފްލައިޓުން ފޭބި ވަގުތު ހަސްނާގެ މޫނުމަތިން ދެރަވެފައިވާ ކަމުގެ އިހުސާސްތަކެއް ފެނުނު ކަމަށެވެ. ނަމަވެސް ފްލައިޓްތެރޭގައި އެ ދަނޑިވަޅުގައި ހާސްކަމުގެ ތެރޭގައި ވީ އެހީތެރި ކަމަށް އެ އަންހެން މީހާ ވަނީ ހަސްނާއަށް ތައުރީފުކޮށްފަ އެވެ.\nފްލައިޓުގައި ހޭދަކުރި ބިރުވެރި އެއްގަޑިއިރަށްވުރެ ގިނަ އިރު ވަގުތުކޮޅަށްފަހު، ރައްކާތެރިކަމާއެކު ފްލައިޓުން ފޭބި ވަގުތަކީ އެންމެންނަށްވެސް ތަފާތު އިހުސާސްތަކެއް ކުރެވުނު ވަގުތެއް ކަމަށް އެ އަންހެން މީހާ ބުންޏެވެ. "ގިނަ މީހުންނަށް ތިބީ ރޮވިފައި" ކަމަށް އޭނާ ބުންޏެވެ.\n"ގިނަ މީހުން ތިބީ ރޮވިފައި. އެއްވެސް ބަޔަކު އަޅުގަނޑުމެން ގާތަކަށް ނާދޭ. ފައިބައިގެން ދިޔައީ ލަގޭޖް ނަގަން. އަނެއްކާ ފޭބި އިރު އެތާ ކުރިމަތީގައި ތިބޭ އެތައް ބަޔަކު ނުކުންނަ ތަނުގައި،"\nފްލައިޓުގައި ތިބި ފަސިންޖަރުން ބޯޓުން ފައިބައިގެން އައިވަގުތު އެ ތާރީހީ މަންޒަރުތައް ފޮޓޯ ނެގި މަހުޒޫމު (ޒޫމްސް ފޮޓޯގްރަފީ) 'ސަން' އަށް ބުނީ ގިނަ މީހުން ތިބީ ވަރަށް ބޮޑަށް ރޮވިފައި ކަމަށެވެ. އަދި އެމީޙުންގެ އާއިލާއާއި ރައްޓެހިންނާ ބައްދަލުވި ވަގުތަކީ ޖަޒުބާތުން ފުރިގެންވާ ވަގުތެއް ކަމަށް މަހުޒޫމު ބުންޏެވެ. މަހުޒޫމަކީ އައްޑޫ ފްލައިންގް ސުކޫލުގައި ޕައިލެޓްކަން ކިޔަވަމުންދާ ކުއްޖެކެވެ.\n"އެވަގުތަކީ ވަރަށް ހާޓް ޓަޗިންގް މުމެންޓެއް. ވަރަށް ގިނަ މީހުން ޓާމިނަލް ތެރޭގައި ވަރަށް ގަދަޔަށް ރުއި ކަމަށް ވަނީ. އެތަނުގައި ތިބި މީހުންވެސް ބުނި. ދެން ނުކުތް އިރު އެއީ އާއިލާ މީހުންނާ ދިމާވާ ގަޑި. އެއީ ވަރަށް އަސަރު ގަދަ ވަގުތުކޮޅެއް." މަހުޒޫމު ބުންޏެވެ.\nQ2118 ފްލައިޓުގެ ޕައިލެޓަކަށް ހުރީ މޯލްޑިވިއަންގެ ކެޕްޓަން އަބްދުލްބާސިތު އިބްރާހީމެވެ. ކޯ ޕައިލެޓަކަށް ފަސްޓް އޮފިސަރ ރިމާހު ރުޝްދީ ހުރި އިރު، ފްލައިޓުގެ އިންފްލައިޓް ސުޕަވައިޒަރަށް ހުރީ ހަސްނާ މުހައްމަދެވެ. އެ ޓީމު ކާމިޔާބު ކަމާ އެކު ފްލައިޓު ލޭންޑު ކުރުމުން ގިނަ ބަޔަކު ދަނީ ތަރުހީބު ދެމުންނެވެ.


ޖަޕާނުގެ ޕެނަސޮނިކް ކުންފުންޏަކީ އާންމުކޮށް ގޭތެރެ އަށް ބޭނުންވާ ތަކެތި އުފައްދާ ކުންފުންޏެކެވެ. އޭގެ ތެރޭގައި ޓީވީ އާއި އައިސްއަލަމަރީ އާއި ފްރިޖާއި އޭސީ އާއި މިހެން ގޮސް މި ބާވަތުގެ އެތައް އުފެއްދުމެކެވެ.\nހަވާއީ (ޑިސެމްބަރު 28) - އެމެރިކާގެ އަސްކަރީ މަރުކަޒު ޕާލް ހާބަރަށް ޖަޕާނުގެ ބޮޑު ވަޒީރު ޝިންޒޯ އަބޭ ވަޑައިގެން، މީގެ 75 އަހަރު ކުރިން ޖަޕާނުން ދިން ހަމަލާގައި މަރުވި މީހުންނަށް އިހުލާސްތެރި އިހްތިރާމް އަދާކޮށްފި އެވެ.


އައްޑޫ ސިޓީގައި 70 އަހަރުގެ އަންހެނެއްގެ ގަޔަށް ވަޅި ޖެހުމަށް ފަހު ފައިސާތަކެއް ފޭރިގެންފި | Jazeera\tއައްޑޫ ސިޓީގައި 70 އަހަރުގެ އަންހެނެއްގެ ގަޔަށް ވަޅި ޖެހުމަށް ފަހު ފައިސާތަކެއް ފޭރިގެންފި - Jazeera\nއައްޑޫ ސިޓީގައި 70 އަހަރުގެ އަންހެނެއްގެ ގަޔަށް ވަޅި ޖެހުމަށް ފަހު ފައިސާތަކެއް ފޭރިގެންފި\nޢަލީ ޔާމީން September 21, 2019 78 views0\nއައްޑޫ ސިޓީ ހުޅުދޫގައި 70 އަހަރުގެ އަންހެނެއްގެ ގަޔަށް ވަޅި ޖެހުމަށް ފަހު ފައިސާތަކެއް ފޭރިގެންފިއެވެ.\nފުލުހުން ވިދާޅުވީ އައްޑޫ ސިޓީގައި އުމުރުން ދުވަސްވީ މީހަކަށް ވަޅިން ބިރުދައްކާ އަނިޔާ ކުރުމަށް ފަހު އެމީހާ އަތުން ފޭރިގެންފައިވާ މައްސަލައެއް މިރޭ 21:30 ހާއިރު ފުލުހުންނަށް ރިޕޯޓް ކޮށްފައިވާ ކަމަށެވެ.\nމިފޭރުމުގައި އަނިޔާ ލިބުނު މީހާ ހޮސްޕިޓަލަށް ގެންގޮސް ފަރުވާ ދެމުންދާ ކަމަށް ފުލުހުން ވިދާޅުވިއެވެ.\nމި ހާދިސާއާއި ބެހޭ އިތުރު ތަފްސީލެއް ފުލުހުން ހާމައެއް ނުކުރައްވައެެވެ.\nމައުލޫމާތު ލިބޭ ގޮތުގައި އެ އަންހެން މީހާ އަކީ އެކަނި ދިރިއުޅޭ މީހެކެވެ. އަދި އޭނާ އަށް ހަމަލާދިނީ ގޭގައި ހުއްޓާ މޫނު ނިވާކޮށްގެން ތިބި ބަޔަކު އެގެއަށް ވަދެއެވެ. އަދި ވަޅި ޖަހާފައިވަނީ އަންހެން މީހާގެ އަތަށް ކަމަށްވެސް މައުލޫމާތު ލިބެއެވެ.


ޤަބުރުތަކުތެރޭގައި ފައިވާނާއެކު ހިނގުން – DhiSalafiyyah\nޤަބުރުތަކުތެރޭގައި ފައިވާނާއެކު ހިނގުން\n07/06/2012 ފިޤުހާއި އޭގެ ޢިލްމުތައް, ދީންއައްޝައިޚް މުޙައްމަދު ސިނާން\nއިސްލާމީ ޝަރީޢަތުގެ ރިވެތިކަމާއި، އޭގެ ބޭރުފުށުގެ ފުރިހަމަކަމުގެ ތެރެއިން އެއްކަމަކީ މަރުވެފައިވާމީހުން ވަޅުލެވިފައިވާ ތަންތަނަށް އިޙްތިރާމްކުރުމާއި، އެތަނަށް ހެޔޮކޮށްހިތުމެވެ. އަދިހަމައެހެންމެ އެޝަރީޢަތުގައި ވަނީ މައްޔިތާ ޤަބުރުގައި ވާއިރު އެމީހާއަށް އިޙްތިރާމްކުރުމަކީ، އެމީހާ ދުނިޔޭގައި އޭނާގެ ގޭގައި އުޅޭއިރު އިޙްތިރާމްކުރުމާ އެއްހަމައެއްގައިވާކަމެއްކަމުގައި ލައްވާފައެވެ. ފަހެ، ޤަބުރުތަކަކީ މަރުވެފައިވާ މީހުންގެ ގޯއްޗެވެ. އަދި އެބައިމީހުންގެ މަންޒިލެވެ.\nޤަބުރުތަކަށް އިޙްތިރާމްކުރުމާއި، އެތަނަށް ހެޔޮކޮށް ހިތުމާބެހޭ އެތައް ދަލީލުތަކެއް ނަބިއްޔާ ޞައްލަﷲ ޢަލައިހިވަސައްލަމަގެ ސުންނަތުގައި ވާރިދުވެފައިވެއެވެ. އެކަލޭގެފާނުގެ ސުންނަތުގައި ނަހީކުރައްވާފައިވާ ކަންތައްތަކުގެ ތެރޭގައިވާ، ޤަބުރުމަތީ އިށީނުމާއި، ޤަބުރުތަކަށް ލެނގިގެން އިނުމާއި، ޤަބުރުތައް މަތީގައި ހިނގުން ފަދަ ކަންކަމަށް ވިސްނާލައިފިކަމުގައިވާނަމަ އެނގިގެންދާނީ، އެކަންކަން އެކަލޭގެފާނު ނަހީކުރައްވާފައިވަނީ އެތަނުގައި ވަޅުލެވިފައިވާ މީހުންގެ އިޙްތިރާމަށްޓަކައިކަމެވެ. މިގޮތުން މިލިޔުމުގައި އަލިއަޅުވާލަން ޤަޞްދުކޮށްފައިވަނީ ޤަބުރުސްތާނަށް ވަންނައިރު ޤަބުރުތަކުތެރޭގައި ފައިވާނާއެކު ހިނގުމުގެ މަސްއަލައަށެވެ.\nޤަބުރުތަކުގެ މައްޗަށް އެރުމަކާނުލައި، ޤަބުރުތަކުތެރޭގައި ފައިވާނާއެކު ހިނގުމުގެ މަސްއަލާގައި ޢިލްވެރިންގެ ދެބަސްފުޅެއްވެއެވެ.\nޤަބުރުތަކަށް އެރުމަކާނުލައި، ޤަބުރުތަކުގެ ތެރޭގައި ފައިވާނާއެކު ހިނގުމަކީ ހުއްދަކަމެއްކަމަށް އައިސްފައިވާ ބަސްފުޅެވެ. މިބަސްފުޅަކީ އަބޫ ޙަނީފާއާއި އެކަލޭގެފާނުގެ ދެޞާޙިބުންކަމުގައިވާ އަބޫ ޔޫސުފާއި، އަބޫ ޢަބްދުﷲ އައްޝައިބަނީގެ ބަސްފުޅެވެ.(1) އަދި ޝާފިޢީ މަޛްހަބުގެ މަޝްހޫރު ބަސްފުޅެވެ.(2) އަދި ހަމުން (ލެދަރުން) ވާ ފައިވާން ފިޔަވައި އެހެން ފައިވާންތަކުގައި ހިނގުން ހުއްދަކަމަށް އިބްނު ޙަޒްމު ވިދާޅުވެއެވެ.(3)\nމިބަސްފުޅު ވިދާޅުވާ ޢިލްމުވެރިންގެ ދަލީލުތަކާއި އެދަލީލުތަކަށް ދެވިފައިވާ ޖަވާބުތައް:\nފުރަތަމަ ދަލީލު: ހުއްދަކަމަށް ވިދާޅުވާ ބޭކަލުންގެ އެއްދަލީލަކީ އަނަސް ރަޟިޔަﷲ ޢަންހު ނަބިއްޔާ ޞައްލަﷲ ޢަލައިހިވަސައްލަމަގެ އަރިހުން ރިވާކުރައްވާފައިވާ ޙަދީޘެކެވެ. އެޙަދީޘްގައި ނަބިއްޔާ ޞައްލަﷲ ޢަލައިހިވަސައްލަމަ ޙަދީޘް ކުރައްވާފައިވެއެވެ. ((إِنَّ الْعَبْدَ إِذَا وُضِعَ فِي قَبْرِهِ وَتَوَلَّى عَنْهُ أَصْحَابُهُ وَإِنَّهُ لَيَسْمَعُ قَرْعَ نِعَالِهِمْ، أَتَاهُ مَلَكَانِ …)) الحديث (متفق عليه) މާނައީ: “ހަމަކަށަވަރުން އަޅަކު އޭނާގެ ޤަބުރުގައި ބާއްވައި، އޭނާގެ ޞާޙިބުން (އެބަހީ: ވަޅުލަން އައިމީހުން) އޭނާދޫކޮށް އެނބުރި ދާހިނދު، ހަމަކަށަވަރުން އެބައިމީހުންގެ ފައިވާންތަކުގެ ފިޔަވަޅުތަކުގެ އަޑު އޭނާ އަހާނެއެވެ. (އެހިނދު) އޭނާގެ ކައިރިއަށް ދެމަލާއިކަތުން ވަޑައިގަންނަވާނެއެވެ…”\nހުއްދަކަމަށް ވިދާޅުވާ ޢިލްމުވެރިން ވިދާޅުވެއެވެ. “ފަހެ، މިޙަދީޘުން ދަލީލުކުރަނީ ޤަބުރަށް ޒިޔާރަތްކުރާމީހުން ފައިވާނަށް އެރުމާއި، ޤަބުރުތަކަށް އެރުމަކާނުލައި ޤަބުރުތަކުގެ ތެރޭގައި ހިނގުމަކީ ހުއްދަކަމެއްކަމަށެވެ. ފަހެ، މިޙަދީޘްގައި ނަބިއްޔާ ޞައްލަﷲ ޢަލައިހިވަސައްލަމަ އެވަނީ އެފަދައިން (އެބަހީ: ފައިވާންތަކުގެ ފިޔަވަޅުތަކުގެ އަޑު މައްޔިތާ އަހާނެކަން) ޙަދީޘްކުރައްވައި އެކަން (ހުއްދަކަމަށް) އިޤްރާރުކުރައްވާފައެވެ. ފަހެ، ފައިވާނާއެކު ހިނގުމަކީ މަކްރޫހަ ކަމެއްކަމުގައިވާނަމަ އެކަލޭގެފާނު އެކަން ބަޔާންކުރެއްވީހެވެ.”(4)\nމިބޭކަލުންގެ މިދަލީލަށް ދެވިފައިވާ ޖަވާބު:\n(1) މިޙަދީޘްގައި ނަބިއްޔާ ޞައްލަﷲ ޢަލައިހިވަސައްލަމަ އެވަނީ ހިނގާކަމެއްގެ ޚަބަރު ބަޔާންކުރައްވާފައެވެ. އެއީ ދިރިތިބިމީހުން މައްޔިތާ ވަޅުލުމަށްފަހު އެނބުރި އަންނައިރު، ދިރިތިބީންގެ ފައިވާނުގެ ފިޔަވަޅުތަކުގެ އަޑު މައްޔިތާއަށް އިވޭނެކަމެވެ. ރަސޫލާ ޞައްލަﷲ ޢަލައިހިވަސައްލަމަ ދެއްވާފައި މިވާ ޚަބަރުން ޤަބުރުތަކުތެރޭގައި ފައިވާނާއެކު ފިޔަވަޅު އެޅޭނެކަމަށާއި، އެޤަބުރުތަކުތެރޭގައި ފައިވާނާއެކު ހިނގުމަކީ ހުއްދަދެއްވާފައިވާކަމެއްކަމަށް ދަލީލުނުކުރެއެވެ. އެހެނީ، ކަމެއް ވާކަމުގެ ޚަބަރަކީ އެކަމެއް ހުއްދަކޮށް އަދި ޙަރާމްކުރެވޭނެކަމެއް ނޫނެވެ.(5)\n(2) މައްޔިތާއަށް އޭނަގެ އަޞްޙާބުންގެ ފައިވާނުގެ ފިޔަވަޅުތަކުގެ އަޑު އިވޭނެކަމަށް އޮތުމުން، އެއީ ދިރިތިބިމީހުން ޤަބުރުސްތާނުން ނުކުމެ، ޤަބުރުތަކާ ދުރުން ހިނގާފައިދާ އަޑުކަމުގައިވުމުގެ އިޙްތިމާލު އެބައޮތެވެ.(6) މިއީ އިތުބާރު ކުރެވޭ ވަރުގެ އިޙްތިމާލެކެވެ. އެހެނީ، ޙަދީޘްގައި އެވަނީ ((وَتَوَلَّى عَنْهُ أَصْحَابُهُ…)) “އޭނާގެ ޞާޙިބުން (އެބަހީ: ވަޅުލަން އައިމީހުން) އޭނާދޫކޮށް ދާހިނދުއެވެ.”\n(3) ޙަދީޘުން ބަޔާންކޮށްދެނީ، މައްޔިތާ ވަޅުލުމަށްފަހު އޭނާއަށް ސުވާލުކުރެވޭލެއް އަވަސްކަމުގެ މިސާލެކެވެ. އެއްވެސް ޙާލެއްގައި ޙަދީޘްގައި އެވަނީ (ފައިވާނާއެކު ހިނގުމަށް) އައިސްފައިވާ ޙުކުމެއް ނޫނެވެ. އިސްޙާޤު ބިން އިބްރާހީމް އަންނައިސާބޫރީ އިމާމް އަޙްމަދު ކިބައިން ގެންނަވާފައިވާ ބަސްފުޅެއްގައިވެއެވެ. އަޙްމަދު ވިދާޅުވިއެވެ. “އަދި އެކަލޭގެފާނުގެ ޙަދީޘް ބަސްފުޅު ((إِنَّهُ لَيَسْمَعُ خَفْقَ نِعَالِهِمْ)) (“ހަމަކަށަވަރުން އެބައިމީހުންގެ ފައިވާނުތަކުގެ ފިޔަވަޅުތަކުގެ އަޑު އޭނާ އަހާނެއެވެ.”) މިއީ ޤަބުރުގައި މީހާއާ ސުވާލުކުރެވޭލެއް އަވަސްކަން (ބަޔާންކޮށްދެއްވުމުގެ ގޮތުން) ނަބިއްޔާ ޞައްލަﷲ ޢަލައިހިވަސައްލަމަ ޖެއްސެވި މިސާލެކެވެ.”(7)\nދެވަނަ ދަލީލު: ފައިވާނާއެކު ޤަބުރުތަކުގެ ތެރޭގައި ހިނގުމަކީ ހުއްދަކަމަށް ވިދާޅުވާ ބޭކަލުންގެ ދެވަނަ ދަލީލަކީ ޤިޔާސެވެ. އެބޭކަލުން މިސްކިތަށް ފައިވާނާއެކު ވަނުމާއި، ފައިވާނާއެކު ނަމާދުކުރުމާ، ޤަބުރުތަކުތެރޭގައި ފައިވާނާއެކު ހިނގުމާ ޤިޔާސްކުރައްވައެވެ. އެހެނީ، ފައިވާނާއެކު މިސްކިތަށް ވަނުމާއި، ފައިވާނާއެކު ނަމާދުކުރުމަކީ މަކްރޫހަކަމެއް ނޫނެވެ. ވީއިރު، ޤަބުރުތަކުގެ ތެރޭގައި ފައިވާނާއެކު ހިނގުން މަކްރޫހަނުވުން އައުލާވެގެންވެއެވެ.(8)\nމިބޭކަލުންގެ މިޤިޔާސަށް އަންނަނިވި ޖަވާބުތައް ދެވިފައިވެއެވެ.\n(1) މިޤިޔާސަކީ ރަނގަޅު ޤިޔާސެއްނޫނެވެ. އެހެނީ، މިޤިޔާސަކީ ފައިވާނާއެކު ޤަބުރުތަކުގެ ތެރޭގައި ހިނގުން ނަހީކުރައްވާފައިވާ ނައްޞާދެކޮޅަށް ކުރެވިފައިވާ ޤިޔާސެކެވެ. އެޙަދީޘް އަދި ބަޔާންވެ އަންނަހުށްޓެވެ. ޞަރީޙަ ނައްޞެއް އޮއްވައި، އެނައްޞާދެކޮޅަށް ޤިޔާސެއްނުކުރެވޭނެއެވެ.\n(2) މިސްކިތްތަކާއި ޤަބުރުސްތާނުތަކާ ދެމެދުގައި ފަރަޤުތައް އެބަހުށްޓެވެ. ފަރަޤުހުރި ދޭއްޗެއް ޤިޔާސެއްނުކުރެވޭނެއެވެ. ޤަބުރުސްތާނުތަކަކީ މައްޔިތުންގެ ގޯއްޗެވެ. އެބައިމީހުންގެ ބޯތަކުގެ މަތީގައި ފައިވާނާއެކު ހިނގުން މަކްރޫހަވެގެންވެއެވެ. މިއާއިޚިލާފަށް މިސްކިތްތަކުގައި ފައިވާން ޠާހިރުކަމުގައިވާނަމަ ހިނގުމަކީ މަނާކަމެއް ނޫނެވެ. (ނޯޓް: މިސްކިތްތަކުގައި ފައިވާނާއެކު ހިނގުމަކީ މަނާކަމެއް ނޫނެވެ. އެހެންނަމަވެސް، މިސްކިތުގެ ސާފުޠާހިރުކަމަށާއި، މަޞްލަޙަތަށްޓަކައި ފައިވާނާއެކު މިސްކިތުގައި ހިނގުން މަނާކޮށްފައިވަނިކޮށް، ފައިވާނާއެކު ހިނގައިގެންނުވާނެއެވެ.)\nޤަބުރުސްތާނުގެ ތެރޭގައި، ޤަބުރުތަކުގެ ތެރޭގައި ހިނގާއިރު ފައިވާން ބޭލުމަކީ މުސްތަޙައްބުކަމެއްކަމަށް އައިސްފައިވާ ބަސްފުޅެވެ. މިއީ ޙަންބަލީ މަޛްހަބުގެ ޢިލްމުވެރިންގެ ބަސްފުޅެވެ.(9) އަދި އިބްނު ޙަޒްމު ހަމުގެ (ލެދަރުގެ) ފައިވާނާއެކު ހިނގުން ޙަރާމްކުރައްވާފައިވެއެވެ.(10)\nފުރަތަމަ ދަލީލު: މިބަސްފުޅު ވިދާޅުވާ ބޭކަލުންގެ ދަލީލަކީ ބަޝީރު ބިން އަލްޚަޞާޞިޔަތި ރަޟިޔަﷲ ޢަންހުގެ ކިބައިން އައިސްފައިވާ ޙަދީޘްފުޅެވެ. ބަޝީރު ވިދާޅުވިއެވެ. بَيْنَمَا أَنَا أُمَاشِى رَسُولَ اللَّهِ -صلى الله عليه وسلم- مَرَّ بِقُبُورِ الْمُشْرِكِينَ فَقَالَ: ((لَقَدْ سَبَقَ هَؤُلاَءِ خَيْرًا كَثِيرًا)). ثَلاَثًا ثُمَّ مَرَّ بِقُبُورِ الْمُسْلِمِينَ فَقَالَ: ((لَقَدْ أَدْرَكَ هَؤُلاَءِ خَيْرًا كَثِيرً)). وَحَانَتْ مِنْ رَسُولِ اللَّهِ -صلى الله عليه وسلم- نَظْرَةٌ فَإِذَا رَجُلٌ يَمْشِى فِى الْقُبُورِ عَلَيْهِ نَعْلاَنِ فَقَالَ: ((يَا صَاحِبَ السِّبْتِيَّتَيْنِ أَلْقِ سِبْتِيَّتَيْكَ)). فَنَظَرَ الرَّجُلُ، فَلَمَّا عَرَفَ رَسُولَ اللَّهِ -صلى الله عليه وسلم- خَلَعَهُمَا فَرَمَى بِهِمَا. (أبوداود، والنسائي، وابن ماجه وغيرهم) މާނައީ: ތިމަން ރަސޫލުﷲ ޞައްލަﷲ ޢަލައިހިވަސައްލަމައާއެކު ހިނގަމުން ދަނިކޮށް، މުޝްރިކުންގެ ޤަބުރުތަކެއް ކައިރިން ދިޔައީމެވެ. އެހިނދު އެކަލޭގެފާނު ޙަދީޘް ކުރެއްވިއެވެ. “ހަމަކަށަވަރުން މިބައިމީހުން (އެބަހީ: މުޝްރިކުން) ގިނަވެގެންވާ ހެޔޮކަންތައްތަކެއް ދޫކޮށްލައިފިއެވެ.” މިފަދައިން ތިން ފަހަރު ޙަދީޘް ކުރެއްވިއެވެ. ދެން އޭގެފަހުން މުސްލިމުންގެ ޤަބުރުތަކެއް ކައިރިން ދިޔައީމެވެ. އެކަލޭގެފާނު ޙަދީޘް ކުރެއްވިއެވެ. “ހަމަކަށަވަރުން މިބައިމީހުން (އެބަހީ: މުސްލިމުން) ގިނަވެގެންވާ ހެޔޮކަންތައްތަކެއް ހޯދައިފިއެވެ.” އެހިނދު، ރަސޫލުﷲ ޞައްލަﷲ ޢަލައިވަސައްލަމަގެ ބެލުން ވަކިދިމާލަކަށް ހުއްޓުނެވެ. އޭރު، މީހަކު ޤަބުރުތަކުގެ ތެރޭގައި މީހަކު ހިނގަމުން ދަނީއެވެ. އޭނަގެ ދެފައިވާން ވެއެވެ. (އެބަހީ: ދެފައިވާނަށް އަރައިގެން ހިނގަމުން ދަނީއެވެ.) އެހިނދު އެކަލޭގެފާނު ޙަދީޘްކުރެއްވިއެވެ. “އޭ ހަމުގެ ދެފައިވާނުގެ ވެރިޔާއެވެ! ތިބާގެ ހަމުގެ ދެފައިވާން އެއްލައިލާށެވެ. (އެބަހީ: ފައިވާން ބާލާށެވެ.)” އެހިނދު، އެމީހާ ބަލާލިއެވެ. އެމީހާއަށް ރަސޫލާ ޞައްލަﷲ ޢަލައިހިވަސައްލަމަކަން އެނގުމުން ދެފައިވާން ބާލައި އެއްލައިލިއެވެ.(11)\nފަހެ، މިޙަދީޘްގައިވާ ނަބިއްޔާ ޞައްލަﷲ ޢަލައިހިވަސައްލަމަގެ އަމުރުފުޅުން ޙުކުމްގެ އެންމެ ދަށުދަރަޖައެއްކަމުގައި ސުންނަތެއްކަމުގެ އަމުރުނެގެއެވެ.(12) އަދި އެކަލޭގެފާނުގެ އެނަހީ ފުޅުގެ އެންމެ ކުޑަ މިންވަރަކަށް މަކްރޫހަވުން ނެގެއެވެ.\n(1) މިޙަދީޘްގައި ނަބިއްޔާ ޞައްލަﷲ ޢަލައިހިވަސައްލަމަ އެމީހާއަށް ފައިވާން ބޭލުމަށް އެންގެވީ، ޤަބުރުތަކުގެ ތެރޭގައި ފައިވާނާއެކު ހިނގުން މަކްރޫހަވެގެންނެއްނޫނެވެ. އެހެންނަމަވެސް، އެމީހާގެ ފައިވާނުގައި ހުރި ނަޖިހެއް ފެނިވަޑައިގެންނެއެވެ. އެކަލޭގެފާނު ނަހީ ކުރެއްވީ އެފައިވާނުގައިވާ ނަޖިހެއްވާތީ، އޭގެ ސަބަބުން ޤަބުރުތައް ނަޖިހުން ރައްކާތެރިކުރެއްވުމަށްޓަކައެވެ.(13)\nނަމަވެސް، މިއީ ވަރަށް ދުރު އިޙްތިމާލެކެވެ. އެހެނީ، ޙަދީޘުން އެކަން އެނގޭކަން ނެތެވެ. ޙަދީޘުން އެނގެން ނެތް ކަމެއް ޙަދީޘްގެ ތެރެއަކަށް ނުވެއްދޭނެއެވެ.\n(2) މިޙަދީޘްގައި ނަބިއްޔާ ޞައްލަﷲ ޢަލައިހިވަސައްލަމަ އެމީހާއަށް ފައިވާނާއެކު ހިނގުން ނަހީ ކުރެއްވީ، އެފައިވާން ޖޯޑަކީ ހަމުން ހަދާފައިވާ އެއްޗަކަށްވާތީއެވެ. އެހެނީ، އެއީ (އެޒަމާނުގައި) ބޮޑާވެރިކަމާއެކު މީހުން ލައިއުޅޭ ފައިވާނެކެވެ. އަދި ހަމުގެ ފައިވާނަކީ (އެޒަމާނުގައި) މުއްސަނދި މީހުން ލައިއުޅޭ އެއްޗެކެވެ.\nމިއީވެސް ވަރަށް ދުރު އިޙްތިމާލެކެވެ. އެހެނީ، ޙަދީޘްގައި މިފަދަ އެއްވެސް ވާހަކައެއް ބަޔާންވެފައެއްނުވެއެވެ.(14) އަދި އިބްނު ޢުމަރު ރަޟިޔަﷲ ޢަންހުމާ ހަމުގެ ފައިވާނަށް އެރުއްވިއެވެ. އަދި ނަބިއްޔާ ޞައްލަﷲ ޢަލައިހިވަސައްލަމަ ހަމުގެ ފައިވާނަށް އަރުއްވާކަމުގައި އިބްނު ޢުމަރު ވިދާޅުވިއެވެ. މިޙަދީޘް ބުޚާރީއާއި މުސްލިމްގައި ރިވާވެފައިވެއެވެ.\nދެވަނަ ދަލީލު: ޤަބުރުތަކުގެ ތެރޭގައި ހިނގާއިރު ފައިވާން ބޭލުމަކީ އިސްތިޙްބާބުކަމެއްކަމަށް ވިދާޅުވާ ބޭކަލުން ވިދާޅުވާގޮތުގައި، ފައިވާން ބާލައިގެން ހިނގުމަކީ ޚުޝޫޢަތްތެރިކަމާ އެންމެ ކައިރިގޮތެވެ. އަދި ތަވާޟުޢުވެރިންގެ ގޮތެވެ. އަދި މަރުވެފައިވާ މުސްލިމުންނަށް ކުރެވޭ އިޙްތިރާމެކެވެ.(15)\nހަމުގެ ފައިވާނާ އެނޫން ފައިވާން ފަރަޤުކުރާ ޢިލްމުވެރިން ބަސްފުޅަށް ބަލާލުމެއް:\nމަތީގައި ދެންނެވިފައިވާނޭ ފަދައިން ހަމުގެ ފައިވާނާ އެނޫން ފައިވާން ފަރަޤުކުރައްވާފައި ވަނީ އިބްނު ޙަޒްމު ރަޙިމަހުﷲއެވެ. އިބްނު ޙަޒްމުގެ އަރިހުގައި ނަހީކުރައްވާފައި ވަނީ ހަމުގެ (ލެދަރު) ފައިވާނުގައި ޤަބުރުތަކުގެ ތެރޭގައި ހިނގުމެވެ. އެނޫން އެހެން އެއްޗަކުން ހަދާފައިވާ ފައިވާނަކުން ހިނގުން ހުއްދައެވެ. އަދި ފައިވާނުގެ އެއްކިބަ ހަމުންވެފައި އަނެއްކިބަ އެހެން އެއްޗަކުން ހަދާފައިވާނަމަވެސް ހުއްދައެވެ. އިބްނު ޙަޒްމު ދެ ޙަދީޘްގެ ބޭރުފުށުގެ މާނަ ޖަމާކުރައްވަނީއެވެ. ބަޝީރު ބިން އަލްޚަޞާޞިޔާ ރަޟިޔަﷲ ޢަންހުގެ ޙަދީޘްގައި އެވަނީ ހަމުގެފައިވާނުގައި ހިނގުން ނަހީކުރައްވާފައެވެ. އަދި ކުރިން ދެންނެވުނު “މައްޔިތާއަށް އޭނާގެ ޞާޙިބުންގެ ފައިވާނުގެ އަޑުއިވޭނެކަމަށް” އައިސްފައިވާ ޙަދީޘުން ދޭހަވަނީ ހަމުން ނޫން އެހެން އެއްޗަކުން ހަދާފައިވާ ފައިވާނުގެ އަޑުގެ ވާހަކަކަމުގައެވެ.(16)\nއިބްނު ޙަޒްމު ރަޙިމަހުﷲގެ މިރައުޔުގެ ޖަވާބަކީ، ހަމުގެ ފައިވާނާ އެނޫން ފައިވާނާ ޙުކުމުގައި ތަފާތެއް ނެތެވެ. އަދި ޙަދީޘްގައި ހަމުގެފައިވާނެއްކަމުގައި ބަޔާންވެފައި އޮތުމަކީ އެކަމުގެ ޙުކުމަށް އަޘަރުކުރުވާނެކަމެއް ނޫނެވެ. އިބްނު ޙަޒްމުގެ މިފަރަޤުކުރެއްވުން ރަނގަޅު ނޫންކަމުގައި އިބްނު ޙަޖަރު ރަޙިމަހުﷲ ފަތުޙުލްބާރީގައި ބަޔާންކުރައްވާފައިވެއެވެ.(17)\nމަސްއަލައިގެ ރާޖިޙާއި ޚުލާޞާ:\nބަޔާންވެދިޔަ ޢިލްމުވެރިންގެ ބަސްފުޅުތަކުން މަސްއަލައިގެ ރާޖިޙު ބަސްފުޅަކީ ޤަބުރުތަކުތެރޭގައި ހިނގާއިރު ފައިވާން ބޭލުމަކީ މުސްތަޙައްބުކަމެއްކަމަށް އައިސްފައިވާ ބަސްފުޅެވެ. އަދި ހަމުންނާއި އެނޫން އެއްޗަކުން ހަދާފައިވާ ފައިވާނުގައި ޤަބުރުތަކުތެރޭގައި ހިނގުން މަކްރޫހަވެގެންވެއެވެ. އެއީ ބަޝީރު ބިން އަލްޚަޞާޞިޔާ ރަޟިޔަﷲ ޢަންހުގެ ޙަދީޘުން މިކަމަށް ޞަރީޙަކޮށް ދަލީލު ލިބޭތީއެވެ. އެނޫން ބަސްފުޅުތަކުގެ ޖަވާބުތައް އިސްވެހިނގައްޖެއެވެ.\nޤަބުރުސްތާނުތަކުގައި ޤަބުރުތަކާވަކިން ހިނގުމަށްޓަކައި ހަދާފައިވާ ޚާއްޞަ މަގުތަކުގައި ފައިވާނާއެކު ހިނގުމަކުން މައްސަލައެއްނެތެވެ. އެހެނީ، ޙަދީޘުން ސާބިތުވަނީ ޤަބުރުތަކުތެރޭގައި ހިނގުމެވެ.\nނަމަވެސް، ބައެއް ޙާލަތްތަކުގައި ހިނގުން ހުއްދައެވެ. އެގޮތުން އަންނަނިވި ޙާލަތްތައް ޢިލްމުވެރިން ބަޔާންކުރައްވާފައިވެއެވެ.\n(1) ޤަބުރުތަކުތެރޭގައި ހިނގާއިރު، ފައިވާން ބޭލުން މަނާކުރާނެ ޢުޛުރެއް އޮތުމެވެ. އަދި ފައިވާން ނުލައި ހިނގައިފިނަމަ ގެއްލުމެއް ވެދާނެނަމައެވެ. އެގޮތުން، ޤަބުރުސްތާނުގައި ކަށި ހުރުން، ނުވަތަ ނަޖިހެއް ހުރުމެވެ. އަދި މީގެ ތެރޭގައި ބިންގަނޑު ހޫނުވުމުގެ ސަބަބުން ފައިވާނާ ނުލައި ހިނގައިފިނަމަ ގެއްލުމެއް ވެދާނެނަމައެވެ.\n(2) ޚުއްފު ފަދަ ބޭލުން އުނދަގޫ އެއްޗެއް ލައިގެން ހުރުމެވެ. އިމާމް އަޙްމަދު ކިބައިން ރިވާވެފައިވަގޮތުގައި، އެކަލޭގެފާނު ޖަނާޒާއަކަށް ނުކުންނަވާކަމުގައި ވާނަމަ، ފައިވާން ބޭލުމަށް އަމުރުކުރެއްވުމާއެކު ޚުއްފަށް އަރުއްވައެވެ.(18)\n(1) شرح معاني الآثار: 512/1، وانظر: الفتاوى الهندية: 167/1.\n(2) المجموع شرح المهذب: 288/5، السراج الوهاج (112).\n(3) المحلى: 136/5.\n(4) معالم السنن: 276/1، وفتح الباري: 206/3.\n(5) تهذيب السنن: 93/9، وانظر: المغني: 515/3، وفتح الباري: 145/3.\n(6) فتح الباري: 145/3.\n(7) مسائل الإمام أحمد رواية إسحاق: 191/1.\n(8) شرح معاني الآثار: 512/1.\n(9) المغني: 514/3، والفروع: 302/2، والانصاف: 550/2.\n(10) المحلى: 136/5.\n(11) الحديث صححه الحاكم ووافقه الذهبي: 529/1، وحسّن إسناده النووي: المجموع: 288/5.\n(12) المغني: 515/3.\n(13) شرح معاني الآثار: 510/1، المجموع: 288/5.\n(14) تهذيب السنن: 51/9.\n(15) المغني: 515/3.\n(16) انظر: المحلى: 136-137/5.\n(17) فتح الباري: 206/3.\n(18) المغني: 515/3، وكشاف القناع: 141/2.\n* أحكام المقابر في الشريعة الاسلامية: عبدالله بن عمر بن محمد السحيباني. (ކުދި ބަދަލުތަކާއެކު)


Qaumy Basketball league: Queens aai Kings thashi ufulaalaifi - vNews.mv\nއަންހެން ބައިގެ ތަށި ކުއީންސް އުފުލާލަނީ-- ފޮޓޯ: އެމްބީއޭ\nޤައުމީ ބާސްކެޓް މުބާރާތް: ކުއީންސް އާއި ކިންގްސް ތަށި އުފުލާލައިފި\nއިސްމާޢީލް ޝާހު 28 February 2020, 21:56\nއެލީޓް ސްޕޯޓްސް ކްލަބް ބަލިކޮށް ގައުމީ ބާސްކެޓްބޯޅަ މުބާރާތުގެ އަންހެން ޑިވިޝަނުގެ ތަށި ކްއީންސް ބާސްކެޓްބޯޅަ ކްލަބުން އުފުލާލިއިރު ފިރިހެން ޑިވިޝަނުގެ ތަށި ކިންގްސް ބާސްކެޓްބޯޅަ ކުލަބުން އުފުލާލައިފި އެވެ.\nޒުވާނުންގެ މަރުކަޒު އެތެރޭ ކޯޓުގައި ބުރާދްފަތި ދުވަހުގެރޭ ކުޅުނު އަންހެން ފައިނަލް މެޗު ކްއީންސް އިން ކާމިޔާބުކުރީ 73-35 އިންނެވެ.\nފައިނަލް މެޗުގެ ފުރަތަމަ ކުއާޓާގައި ކުއީންސް ވަނީ ބޮޑު ލީޑެއް ނަގައިފައެވެ. ކުއީންސް އިން ފުރަތަމަ ކުއާޓާ ނިންމާލީ 28-5 ގެ ބޮޑު ލީޑަކާއިއެކުގައެވެ. ކްއީންސް ދެވަނަ ކުއާޓާ ނިންމާލީ 41-9 ޕޮއިންޓްގެ ލީޑަކާއެކުގައެވެ. އަދި ތިންވަނަ ކުއާޓާ ކްއީންސްއިން ނިންމާލީ 52-19 ޕޮއިންޓުންނެވެ.\nމި މެޗުގައި ކްއީންސް އިން އެންމެ މޮޅު ކުޅުމެއް ދެއްކީ މެޗުގައި 19 ޕޮއިންޓް ހޯދި އިސްރާއު އަބްދުލް ޝުކޫރު (އިއްކޮ) އާއި 18 ޕޮއިންޓް އެޓީމަށް ހޯދި ހައުމާ އުބައިދުﷲ އެވެ.\nމި މުބާރާތުގެ އަންހެން ބައިގެ އެންމެ މޮޅު ކުޅުންތެރިޔަކަށް ހޮވިފައިވަނީ އެލީޓް ޓީމުގެ ކުޅުންތެރިޔާ އައިމިނަތު ޝިއުރާ އަބްދުލް ބާރީ އެވެ. އަދި އެންމެ އުންމީދީ ކުޅުންތެރިޔަކީ ކްއީންސްގެ ފާތިމަތު ޝައިލާން އަފްޒަލް އެވެ.\nފިރިހެން ބައިގެ ތަށި އުފުލާލި ކިންގްސް-- ފޮޓޯ: މިހާރު\nގައުމީ ބާސްކެޓްބޯޅަ މުބާރާތުގެ ތަށި ކިންގްސް ބާސްކެޓްބޯލް ކްލަބުން ދިފާއުކުރީ ފައިނަލުގައި ޓީރެކްސް ބަލިކޮށްގެންނެވެ. ޓީރެކްސްގެ މައްޗަށް ކިންގްސް ކުރިހޯދީ 82-75 ޕޮއިންޓުންނެވެ.\nމި މެޗުގެ ފަހު ކުއާޓަރުގައި ކިންގްސް އެޓީމު ކޮޅަށް ނަތީޖާ އަނބުރާލިއިރު، މެޗުގައި މޮޅު ކުޅުމެއް ދެއްކި ކިންގްސްގެ ބިދޭސީ ކުޅުންތެރިޔާ އާރޮން ޖޯންސް ޑެކޯރޭ ވަނީ އެ ޓީމަށް 34 ޕޮއިންޓު އެއްކޮށްދީފައެވެ. މި މެޗުގައި ޓީރެކްސްއިން އެންމެ ރަނގަޅު ކުޅުމެއް ދެއްކީ އެޓީމަށް 17 ޕޮއިންޓު އެއްކޮށްދިން ހުސެއިން ހަލީމެވެ.


Mahehhaa Dhuvas Thereygai Raajje Bandah Jeheyne - Gasim Ibrahim - Vaguthu\nމަހެއްހާ ދުވަސް ތެރޭގައި ރާއްޖެ ބަނޑަށް ޖެހޭނެ - ގާސިމް އިބްރާހިމް\nރާއްޖޭގައި އިޢްލާން ކޮށްފައިވާ ކުއްލި ނުރައްކަލުގެ ހާލަތު އުވާނުލައި ދަމަހައްޓާނަމަ ކުރިއަށްއޮތް މަހެއްހާ ދުވަހުގެ ތެރޭގައި ދިވެހިރާއްޖެ ބަނޑަށް ޖެހޭނޭކަމަށް ޖުމްހޫރީ ޕާޓީގެ ލީޑަރު ގާސިމް އިބްރާހިމް ވިދާޅުވެއްޖެއެވެ.\nދައުލަތައް ދައްކަން ޖެހޭ އެއްވެސް ފައިސާއެއް ނޯންނާނެ ކަމަށް ތަކުރާރުކޮށް ވިދާޅުވުމަށް ފަހު މިދިޔަ ދެމަހެއްހާ ދުވަސްތެރޭގައި ދައުލަތައް 74 މިލިއަން ރުފިޔާ ވަނީ ގާސިމްގެ ވިލާ ޓްރެވަލްސް އިން ވަނީ ދައުލަތައް ދައްކާފައެވެ. މީގެ އިތުރުން ވިލާގެ އެކި ކުންފުނިތަކަށް ރިސޯޓް ހަދަން ދޫކޮށްފައިވާ ރަށްތަކުގެ ކުއްޔާއި ޖޫރިމަނާގެ ގޮތުގައި ދައުލަތައް ދައްކަން ޖެހޭ 166 މިލިއަން ޑޮލަރު (2.5 ބިލިއަން ރުފިޔާ) މިހާރު ވެސް ނުދައްކާ އެބައޮތެވެ.\nޖަރުމަނުވިލާތުގައި ހުންނެވި ގާސިމް އިބްރާހިމް ބުރާސްފަތި ދުވަހުގޭ "ވީޓީވީ" އަށް ދެއްވި އިންޓަރވިއުއެއްގައި ވިދާޅުވީ، ކުއްލި ނުރައްކަލުގެ ހާލަތުގެ ސަބަބުން، އެހެން އަހަރުތަކުގެ މިދުވަސްވަރާ އަޅާބަލާއިރު، ފަތުރުވެރިން ރާއްޖެ އައުމަށް ހަދާފައިވާ ބުކިންތަކުގެ 50 އިންސައްތަ މިހާރު ދަށްވެއްޖެ ކަމަށެވެ. ރާއްޖޭގައި އަގު ބޮޑުކޮށް ވިއްކާ ރިސޯޓްތަކާއި، މެދުފަންތީގެ ރިސޯޓްތައްވެސް މިހާރު ހުސްވުމާ ގާތަށް ހިނގައްޖެ ކަމަށް ގާސިމް ވިދާޅުވިއެވެ.\n"މާޗްމަހުގެ ތެރޭގައި ފެންނާނެ ރާއްޖޭގެ އޮކިއުޕަންސީ ދަށްވެފައި އޮންނަވަރު، ބަލަން ތިއްބަވާ. ނަތީޖާއަކަށް ވާނީ މަހެއްހާ ދުވަހުގެ ތެރޭގައި ރާއްޖޭގެ ރައްޔިތުން ބަނޑަށްޖެހިގެން ދިއުން. މަހެއްހާ ދުވަހުގެ ތެރޭގައި ގައުމު ބަނޑަށް ޖެހިގެންދާތަން ރައްޔިތުންނަށް ފެންނާނެ" ގާސިމް ވިދާޅުވިއެވެ.\nގާސިމް ވިދާޅުވީ، މިކަން މިގޮތަށް މިހިނގަނީ ކުއްލި ނުރައްކަލުގެ ހާލަތު ދަމަހައްޓާފައި އޮތީމަ ކަމަށާއި، މިއީ ނިމެއް އޮތްކަމެއް ނޫންކަމަށެވެ. ކުއްލި ނުރައްކަލުގެ ހާލަތެއް ރާއްޖޭގައި ހަގީގަތުގައި ނުވެސް ނެތްކަމަށް ގާސިމް ވިދާޅުވިއެވެ.\n"ކުރުކޮށް ދަންނަވާނަމަ ދިވެހިރާއްޖޭގައި ގާނޫނީ ހުކޫމަތެއް ނެތް. މަހެއްހާ ދުވަހުގެ ތެރޭގައި ގައުމު ބަނޑަށް ޖެހިގެންދާތަން ފެންނާނެ" ގާސިމް ވިދާޅުވިއެވެ.\nރައީސް ޔާމީނު ހިންގަވާފައިވާ ކަމަށް އަމިއްލަފުޅަށް އިޢްތިރާފު ވެފައިވާ ޚިޔާނާތްތައް ތަހްގީގު ކުރުމަށްވެސް ގާސިމް ފުލުހުންނަށް ގޮވާލެއްވިއެވެ.\nގާސިމް ވިދާޅުވީ، ސަރުކާރުން އޭނާ އާއި ބެހޭގޮތުން ކިތަންމެ ވާހަކައެއް ދެއްކި ނަމަވެސް، އޭނާ ދައުލަތަށް ދައްކަންޖެހޭ އެއްވެސް ފައިސާއެއް ނޯންނާނެ ކަމަށެވެ. އެއީ ރޯ ދޮގު ވާހަކަތަކެއް ކަމަށް ގާސިމް ވިދާޅުވިއެވެ.\nގާސިމް ވިދާޅުވީ، އޭނާގެ ދަރިފުޅުވެސް ވަނީ ފްރޭމް ކޮށްފައި ކަމަށެވެ.\n"އެމީހުން އެ ތުހުމަތުކުރާ އެއްވެސް ކަމެއް އަޅުގަނޑުގެ ދަރިފުޅު ކޮށްފައެއް ނޯންނާނެ. އެއީ އޭނާ ފްރޭމްކުރަން ކޮށްގެން އުޅޭ ކަމެއް. އެކަމަކު އޭނާގެ ކުށެއް ނެތްކަން ދިވެހި ރައްޔިތުންނަށް ސާބިތުވެގެން ދާނެ" ގާސިމް ވިދާޅުވިއެވެ.\nފެބުރުއަރީ 23, 2018 09:03\nމިކަލޭގެ އަހަރެމެންގެ ރިޒުގު ބަންދު ކުރަނިއްޔޯ\nފެބުރުއަރީ 23, 2018 14:05\nނޯވޮރީސް ޗައިނާއިސް ހިޔާ ފޯދަ ރެސްކިއު އެހެން ނޫނަސް ގާސިމްގެ ލާރިގަޑު ދިވެހިންނަށް ބަހާލީމަ ނިމުނީ ދޯ\nރާއްޖެ ބަނޑަށް ޖެހުނަސް ކަލޭހުންނާނީ ކައި ފުރައިގެންނެއްނު ކަލޭތިއުޅެނީ ރާއޖެ ހަލާކު ކުރަނވީޔަ\nފެބުރުއަރީ 23, 2018 09:14\n.ތިޔަހެންވިެްޔާ އަވަހައް ދިވެހި ރައްޔަތުންނައް ދައްކަން އެބުނާ ފައިސާތައް ދައްކާ ދިވެހި ގައުމު ބަޑައް ޖެހުމުން ސަލާމަތް ކުރޭ. ގާސިމް ގެ އިހުލާސްތެރިކަން ދިވެހިރައްޔަތުންނައް އަވަހައް ދައްކާ..\nފެބުރުއަރީ 23, 2018 09:21\nޢިދިކޮޅޮމީހުން ދެއްކި އެއްވެސް ވާހަކައެއް މިހާތަނަށް އަދި ދިމަލެއް ނުވޭ. ޤާސިމޫ ތިހާ މޮޅިއްޔާ މީގެ އެއްމަސް ފަސްވެސް ތިބިބަޔަކަށް ފެނިގެންދާނެ. ޤާސިމޫ ކަލޭތަ އަޅުން ބަނޑަށް ޖައްސާ ރިޒްޤާ ހަވާލުވެހުރީ.\nފެބުރުއަރީ 23, 2018 09:22\nރާއްޖެ ބަނޑަކަށް ނުޖެހޭނެ ދައުލަތަށް ދައްކަންޖެހޭ ޓެކްސް ދައްކާފަ ހަޅޭނުލަވަ ވެރިކަމާހެދި ނިތެޅި މަޑުން ހުރިނަމަ...\nފެބުރުއަރީ 23, 2018 09:23\nމަހެއްހާ ދުވަސް ތެރޭގައި ރާއްޖެ ބަނޑަށް ޖެހޭނެ ކަމަށް މާމިގިލީ ވެލިގާނަގާ މީހުންގެ ކުޑަ އާބާދީ އަކުން އައިސް ފައި ހުރި ކަނޑުކޮސް ކޮރަޕްޓް ލޯރޑަކު ބުނި ނަމަވެސް މަމެން އެކަމެއް ގަބޫލެއް ނުކުރާނަމޭ. ގާސިމް މުއްސަނދިވީ ވެސް އިއްލިބެ މެން ދުވަސް ވަރު އެެސްޓީއޯ އިން ކްރެޑިޓަށް އެތައް މިލިއަން ލީޓަރު ޑީސަލް އޭނާ އަށް ވިއްކަން ދިނުމުން ނޫންތޭ. އެއީ މަމެންނަށް އޮޅިފައި އޮންނަ އެއްޗެއް ނޫނޭ ނޫނޭ ނޫނޭ. ތަމެން ބުރުމާ ގާސިމް ބުނީމާ މިގައުމު ބަނޑަށް ޖެހެނީ މީ ތަމެންގެ އަމާބަފާ ގެ މިލްކިއްޔާތެއްތޭ ގަމާރާ ހޭބަލިވެގެން ތިޔާ އުޅެނީ ތިޔާ ކަމެއް ނުވާނެއޭ މިގައުމުގައި މިހާރު އޮތް ވެރިކަން ވެސް ތަމެންނަށް ވައްޓާ ނުލެވޭނެއޭ އެއީ ވާނެ ކަމެއް ނޫނޭ ހަމަ މަހަށް ދާން ޖެހޭނީ. މަހަށް މަހަށް މަހަށް ދޭބަލަ.\nފެބުރުއަރީ 23, 2018 09:26\nގާސިމް ކަލޭ އެންމެ އަވަހައް ދަރަނިވެރި ވާނީ.ކަލޭ ދެން އެއްބަސް ވޭ ކަލޭތީ ބަގާވާތް ކުރާމީހެއްކަމައް. ކަލޭ އައް މޑޕ އަކުން ހެވެއް ނޭދޭނެ. ލާރިކޮޅު ކަލޭ އަތުން ހުސްވީމަ އެނގޭނެ ކޮންބައެއްކަން އަސްލު ހެޔޮއެދެނީ\nފެބުރުއަރީ 23, 2018 09:27\nއެހެން ވީމައަވަހައް ގާސިމު އާވެރިކަން ހަވާލު ކޮއް ދިވެހިން ނައް ގާސިމުގެ ރިސޯޓު ތަކުން ލިބޭފަދަ ބޮޑުމުސާރަ ތަކާ އިނާޔަތް ލިނޭގޮތް ހަދަން ވީ\nފެބުރުއަރީ 23, 2018 09:28\nހާދަ މަތީގަ އުޅޭ މީހެކޭ\nފެބުރުއަރީ 23, 2018 09:31\nދެން އަޅެ މަމެން ހައްޔަރު ނުކުރަނީ ތުހުމަތު ނުކުރަނީ ފަހެ ކީއްވެ؟ ކައޭމެން ހައްޔަރު ކުރާހެން.......\nފެބުރުއަރީ 23, 2018 09:34\nކަލެޔަށް ބޮޑަށް ތިކަން އެނގޭނީ#### އެއީ ކަލޭމެން ދޯ ތިއުޅެނީ ރާއްޖެ ބަނޑަށް ޖައްސާލަން ދޮންމީހުން އުނގުޔެރެޔަށް ވެއްޓިގަނެގެން#### ހަނދާންކުރާތި އަހަރެމެނަށް ތިހާލުޖައްސާފަ ކަލޭގެ ވިޔަފާރީގަ ކަލެޔަށް ހުރެވޭތޯ#### ވަރަށް ސާފުބަހުން މިބުނަނީ ވިޔަފާރި ފުނޑާލާނަން އެހިސާބަށް ގޮސްސިއްޔާ####\nފެބުރުއަރީ 23, 2018 09:45\nދެން ހުރިހަ ދެރައެއް ވަަނީ ގާސިމް އާ އަންނި ބުނެގެން މުޒާހަރާ އަށް ދާ މީހުންނާ އެމީހުންގެ މައިން ަފައިންންކަށްނު\nފެބުރުއަރީ 23, 2018 09:46\nކަލޭ ތިހެން ކިޔާތާ ކިތައް އަހަރު މިހާރު!\nފެބުރުއަރީ 23, 2018 09:50\nރާއްޖެއަށް ދިމާވެފައިވާ މުސީބާތުގެ ސަބަބަކީ\nގާސިމެވެ ރާއްޖެ ބަނޑަށްޖެހުނަސް އަދި\nއެހެން ދަތިތަކާއި މައްސަލަތައް ދިމާވިއަސް\nއެކަންކަމުގެ ޒިއްމާ ނަގަންޖެހޭ އެންމެ އިސް\nފަރާތަކީ ގާސިމެވެ ރާއްޖޭގައި އުފެދޭ ހުރިހާ\nފިތުނަފަސާދައެއްގެ މުގުލުގައި ހުންނަނީ\nގާސިމެވެ ގާސމިމަށް މިކަންކަން ކުރެވެނީ\nއޭނައަށް ލިިބިފައިވާ މުއްސަނދިކަކަމުންނެވެ\nފެބުރުއަރީ 23, 2018 14:16\nޤާސިމް ތިއީ އަހަރެން ކުރިން ވަރަށް ޤަދަރު ކުރި މީހެއް. ޢެކަމަކު މި ޤައުމުގެ ހަމަޖެހުން ނަގާލުމަށް ކޮންމެ ވެރިކަމެއްްގާ ތިކުރާ މަސައްކަތް ހަރު އަޑުން ކުށްވެރި ކުރަން. ދީނާ ޤައުމުގެ ޙައްޤުގައި އިޚއލާސްތެރި ވޭ.\nފެބުރުއަރީ 23, 2018 09:53\nރާއްޖެއާ މެދު ގޮވާލާ ގޮވާލުންތައް ތަކުރާރު ކުރަމުން ދާނަން ކަމަށް އިންޑިއާ އިން ބުނަމުން ދާނަމަ ދެން ރާއްޖޭގެ ރިސޯރޓްސް ތަކުން އިންޑިއާ މީހުންނަށް ވޯކް ވިސާ ދިނުމުގައި ސްޕެޝަލީ މެދު ފަންތިއާއި އަދި މަތީ ފަންތީގެ މަގާމް ތަކުގައި ތިބޭ އިންޑިއާ މީހުންނަށް އެމަގާމް ތަަކަށް އާދެވޭނީ އެއީ މޯލްޑިވްސް ކޮލިފިކޭޝަން އޮތޯރިޓީ އަށް އެމީހެއްގެ ސެރޓިފިކެޓްސް ހުށައަޅާ އެޕްރޫވް ވުމުން ކަމަށް ވުން އެއީ ރިޒަރވޭޝަން އެއްގެ ގޮތުގައި ހަދަންވީއޭ އަދި އިންޑިއާ ގެ އެެއްވެސް ކޮންޓްރެކްޓަރ އަކަށް އަދި ލަންކާ ގެ އެއްވެސް ކޮންޓްރެކްޓަރ އަކަށް ސަރުކާރުގެ ކޮންޓްރެކްޓެއް ވެސް އަދި ސަބްކޮންޓްރެކްޓް އެއް ވެސް ނުދޭ ގޮތަށް ޕޮލިސީސް ތައް ފޯރމިއުލޭޓް ކުރަންވީއޭ. އިންޑިއާ ވެސް ޖެހޭނެ ޕްރައިސް ޕޭބެކް ކުރަން. ނައު އިޓްސް ޕޭބެކް ޓައިމް. މަމެން ޕިންކީން ނާއި އިންޑިއާ އަށް ނުކުޅެވޭނެއޭ އިންޑިއާ މަހަށް ދޭބަލަ. މަަހަށް މަހަށް މަހަށް ދޭބަލަ.\nފެބުރުއަރީ 23, 2018 10:09\nދައުލަތައް ދައްކަން ޖެހޭ އެއްވެސް ފައިސާއެއް ނޯންނާނެ ކަމަށް ތަކުރާރުކޮށް ދޮގުހެދުމަށްފަހު. މިދިޔަ ދެމަހެއްހާ ދުވަސްތެރޭގައި ދައުލަތައް 74 މިލިއަން ރުފިޔާ ވަނީ ގާސިމްގެ ވިލާ ޓްރެވަލްސް އިން ދައުލަތައް ދައްކާފަ. އެހެންވީމާ ޤާސިމުމެން ހަދާ ދޮގު ރައްިތުންނަށް އެގޭ. ކުރިއަށް އޮތް މަސްތަކުގައި ރާއްޖެ ބަނޑަށް ޖެހޭނެކަމަށް ޤާސިމު ބުންޏަސް އަހަރުމެން ހާހެއްނުވޭ. ވިލާގެ އެކި ކުންފުނިތަކަށް ރިސޯޓް ހަދަން ދޫކޮށްފައިވާ ރަށްތަކުގެ ކުއްޔާއި ޖޫރިމަނާގެ ގޮތުގައި ދައުލަތައް ދައްކަން ޖެހޭ 166 މިލިއަން ޑޮލަރު (2.5 ބިލިއަން ރުފިޔާ) މިހާރު ވެސް ނުދައްކާ އޮތުމުން ޤާސިމުގެ ބައެއް ރިސޯޓުތައް ސަރުކާރަށް ނެގުމަށްފަހު ވިައްކާލާފަ ދަރަނިފައިސާ ކަނޑަފަ ބާކީހުރިއެއްޗެސް ޤާސިމަށް ދިނީމާ އެކަން ނިމުނީ. ވެރީ ސިމްޕަލް.\nފެބުރުއަރީ 23, 2018 10:13\nހެހޭ: މިދެންކާކު ރާއްޖެ ބަނޑަށް ޖައްސަން.\nތަނަކު ހުރި ބޮޑުޖާހިލެތް.\nފެބުރުއަރީ 23, 2018 10:24\nޤާސިމަކީ ރައްޔިތުންނަށް ނުހަނު އޯގާތެރި ރައްޔިތުންނަށް ދިމާވާ މިއްސަލަތައް ޙައްލުކޮށްދިނުމަށް ޖެހިލުމެއްނެތި މަސައްކަތްކުރައްވާ ބޭކަލެކެވެ. ވީމާ ކުރިޔަށް އޮތް މަސްދުވަހުގެ ތެރޭގައި ރާއްޖޭގެ ރައްޔިތުން ބަނޑަށްޖެހުމުން ސަލާމަތްކޮށްދެއްވުމަށް އެދި ޤާސިމްގެ ރިސޯޓްތައް ވިއްކާލާ އެތަކެތިން ރައްޔިތުންނަށް ކާޑުގެ ބާވަތްތައް ގަނެދިނުމަށް ދަންނަވަމެވެ............... ކަންޖޫސް ކަލޭގެޔާ........ކަލެއަށް މިކަން ކުރަން ކެރޭނެތަ؟\nފެބުރުއަރީ 23, 2018 10:26\nމިދިޔަ އަހަރުގެ ރޯދަ އިނާޔަތް ދެއްވިންތޯ ހުރިހާ ސްޓާފުންނަށް؟ ސާރވިސް ޗާރޖް އސްލު ލިބެންޖެހޭ ވަރަށް ދެއްވަންތޯ؟\nފެބުރުއަރީ 23, 2018 10:43\nއަހަރުމެނަށް ކެއްކުރެވޭނެ ކެއްނުކުރެވޭނީ މުއްސަދިން އެމީހުން ގެ ޗާރާ ދެެއްކުމަށް ކުރާކަންކަން ނުކުރެވޭނެތީ. މީގެ ކުރިންޑޮލަރުވެސް ތިރި ނުވާނެ ކިޔައިގެން އެވިއްކައިގެން މުއްސަދިން އެތަށް ފައިދާއެއް ނަގައިފި އެކަމަކު އެތިރިކުރެވޭވަރުގެ ވެރިޔެއް އައީމަ އެކަންވެސް ވެއްޖެ. އަދިބަޑަކަށް ވެސް ނުޖެހޭނެ. ވާގޮތަކީ ރިސޯޓު ހިންގާމީހުންނަށް އެއްޑޮލަރު މަދުވިޔަސް އެވަނީ ބޮޑުއެއްޗަކަށް. މިމަހު ރިސޯޓަކުން ރުމެއް ނުލިބޭ. ކެންސަލް ވަނީ ކުރިޔަށް އޮތްދުވަސްތަކަށް އެކަމަކު ވެރިން އެކަން ދަންނާނެ އަދި ހައްލު ގެންނާނެ. ސިޔާސީ ދާއިރާގަ އުޅެ ގިނަ މީހުންގެ ލަފާކުރުން ރަނގަޅު ނުންކަން އަހަރެން ދަންނަން.\nބަނޑަށް ނުޖެހުނިއްޔާ ދެރަތާ؟ ކަލޭ ތިއުޅެނީ ދިވެހިން ބަނޑަށް ނުޖެހިގެންތާ!! ދިވެހީންގެ ފައިސާ ބަނޑުއަޅާއަޅާ ދިވެހީން ބަނޑަށް ޖެހެނީމި.\nފެބުރުއަރީ 23, 2018 11:21\nމޯލްޑިވްސް އިން ކްރައސިސް އޭ ޖަހައިގެން ސޯޝަލް މީޑިޔާގަ ގަނޑުގަންނަނީ ތިމީހުން..ދެން ކޯޗެއް ތިކިޔަނީ..\nފެބުރުއަރީ 23, 2018 11:44\nގާސިމް މައުނޫގެ ބަތާހަރާމީ ވެރިކަމުގައި ބޮޑު ވަގު އިއްލިބެ އާއި ގުޅިގެން މުޅި ދައުލަތުގެ ޚަޒާނާ ދަވާލައިގެން ނޭ އޭނާ މުއްސަނދިވެފައި ހުރީ އެގޮތަށޭ އޭނާ މުއްސަނދިވާން މަސައްކަތް ކޮށް ކެނެރީގެ ނަޝީދަށް ރިޝްވަތު ދީގެން ވެސް އެތައް ފަޅު ރަށް ތަކެއް އަތުލާފައި އެބަހުއްޓޭ ބަތާހަރާމީ ދަ ހަރާމް ކޯރު އުސޫލުން. އެސުވަރު ތާ އަތޮޅުން ނަގާފައި އޮތް އެލާ ގައި ރިސޯރޓް ނަހަދާ 20 އަހަރު ވެފައިވާ އިރު ތާއަތޮޅު އާލާތުން ބަނޑަށް ޖެހިފައި ތިބި ވާހަކަ ސުވަރު ނުދައްކަނީ އެއީ ކީއްވެގެންތޯ. ގާސިމް ބޭނުން ވަނީ ރައީސް ޔާމީން ގެ ވެރިކަމުގައި ވެސް ބޮޑެތި ވައްކަން ކުރަން ސަރުކާރުން އެކަން ނުކުރެވޭތީވެ އެސުވަރު ފެލި އަރުވަނީ. މީ ދެން ކާކުތޭ މާމިގިލީ ވެލިގާނަގަން އުޅުނު ޅާ އެއް ނޫންތޭ މާލެ އަށް އަރާ ވައްކަން ކޮށްގެން ބޮޑުބެ އިބްރާހިމް ފުޅު އަތުން ވެސް ދަރަންޏަށް ނެގި ފައިސާ އިން އެންމެ ރުފިޔާ އެއްވެސް އަނބުރާ ނުދީ އެފައިސާ އިން ތެޔޮ ވިއްކަން ފެށި މީހެއް ނޫންތޭތީ. ތަމެންގެ ޖަނގިޔާޒް ދަ ބޭލެނިންގް ވާނެ އޭ ގާސިމް މިފަހަރު . ޖަނގިޔާޒް ދަ ބޭލެނިންގް.\nފެބުރުއަރީ 23, 2018 11:48\nނުލަފާ ސައިތާނު ތިއުޅެނީ އެކަންނުވެގެން ﷲ ކަލެއަށް ލައުނަތް ލައްވާ ނިކަމެތި ކިރަށްވާށި އާމީން\nފެބުރުއަރީ 23, 2018 12:11\nއަހަރެމެން ހާލުގައި ޖެހިއްޖެ ނަމަ ކަލޭވެސް ހާލުގައި ޖައްސާނަމޭ. އޭރުން މިރާއްޖޭގައި ކަލޭގެ އެއްވެސް އެއްޗެއް ނޯންނާނެކަން ހަނދާންކުރާތި މިހާރު ކަލެޔަށް މިވެގެން އުޅެގޮތް އަހަރެމެންނަށް އެނގޭ. ބޭރުގެ ފަރާތްތަކާ ގުޅިގެން ކަލޭ ދައުލަތަށް ދައްކަން ޖެހޭ ފައިސާ ހޯދުމަށް ރައީސް އުފައްދަވާފައިވާ ކޮމިޝަނުން މަސައްކަތްފެށީމާ އެކަމާ ބިރުން ދޯ ތިޔަ އުޅެނީ. ކަލޭގެ ޒަމާން ނުދަނީސް ރީތި ގޮތުގައި ފައިސާ ދައްކާ..\nފެބުރުއަރީ 23, 2018 12:13\nއެންމެ ލޯލާރިއެއްވެސް ނެތިނޫންތޯ 74 މިލިޔަން ދެއްކީ ދެއްތޯ އެންވީމާ ހަމަ ކާފޫރުހާ ހުދުވާނެ ނޫންތޯ؟\nފެބުރުއަރީ 23, 2018 12:55\nޕެޕަރ ސްޕްރޭ ޖަހައިގެން މީހަކު އައިސީޔޫ ގައި ބާއްވައިގެން މަރުވެއްޖެނަމަ ވެސް އެކަމުން އިބްރަތެއް ލިބޭނެއޭ މިހާރު މިގައުމުގައި ސްޓޭޓް އޮފް އެމެޖެންސީ ހިންގާފައިވަނި ކޮށް އީގޯ ސިންޑްރޯމް ޖެހިގެން އެމްޑީޕީ ހަރުގެ ކުރިމައްޗަށް އެއްވެ މުޒާހަރާ ކުރާ ހުރިހާ މީހުންނަށް. ސްޓޭޓް އެމެޖެންސީ ހިންގާފައިވާއިރު އެއީ މަނާ ކަމެކޭ މާލޭގެ މަގުމައްޗަށް އެއްވެ މުޒާހަރާ ކުރުމަކީ އެމްޑީޕީ އަށް ކުޅަދާނަ އެއް ނޫނޭ ޕޮލިހުން ނަށް ވެސް އަދި ސިފައިންނަށް ރިޝްވަތު ދީގެން މިގައުމަށް ބަގާވާތެއް ގެންނަން އެއީ ވާނެ ކަމެއް ނޫނޭ ފުލުހުންގެ ވެސް އަމިއްލަ ތަރިކަ މުދަލެއް ނޫނޭ ފުލުހުންގެ އިދާރާ ގައި ހުންނަނީ އެއީ ސަރުކާރުގެ ތަކެއްޗާއި ތަންތަނޭ ހަމަ ސިފައިންގެ ވެސް އަމިއްލަ ތަރިކަ މުދަލެއް ނޫނޭ ސިފައިންގެތެރޭގައި ވެސް ހުންނަނީ އެއީ ސަރުކާރުގެ ތަކެއްޗޭ ސަރުކާރުގެ ވެސް އަދި ދައުލަތުގެ ވެސް އެންމެ މަތީ ފަރާތަކީ އެއީ ރައީސުލް ޖުމްހޫރިއްޔާ އޭ އެކަން ތަމެން ރަންރީނދޫ ޓްވިޓަރޭ މެންނަށް އަންޑަރސްޓޭންޑް ނުވާނަމަ އަދިވެސް އުނގު ވިއްކަން ނިކުމެ އުޅޭށޭ ކުރިން އުޅުނު ގޮތަށް އުނގުވިއްކަމުން ބަނޑު ދޮންނަމުން ދާށޭ ދެކޮޅުން ނުރަ އަށް ވަންދެން ދަރިއަކު ވެސް ނުހޯދާ ރެއަކު ފިރިހެނެއް ގާތުގައި ނިދަމުން. ސޭވް އަސް ފްރޮމް ދެމް ސޭވް އަަސް ސޭވް އަސް ސޭވް އަސް ސޭވް އަސް.\nފެބުރުއަރީ 23, 2018 13:19\nމިލިއުމަށް ކޮމަންޓް ކުރައްވާފަ ތިބިބޭފުޅުންނަށް ދަންނަވާ ލަންއޮތީ ތިންކޮންމެ ބޭފުޅަކުވެސް ތި ވިދާޅުވާ ޤާސިމް އަތުން ކޮންމެސް އެހީ އެއް ލިބި އޭގެބޭނުން ވެސް ކޮއްފަ މިހާރު އެއްޗެއް ނުދެމޭތީވެ ހުރިހާބޭފުޅުންވެސް ހަސަދަވަނީ ގައުމުހަލާކުކުރީ ނަޝީދު ވަރަށްސަލާމް\nފެބުރުއަރީ 23, 2018 14:30\nރަނގަޅު! ގައުމުހަލާކު ކުރީ ނަޝީދު. ކޮންމެމީހަކު ކުރިއަސް އެއާއެކު ގާސިންގެ ބައިވެރިވުން އޮވޭ. ގާސިމަކީ ދިވެހީން ބަނޑަށްޖައްސާން އުޅެ ލުއްޗާއެއް. މާލެ ސަރަހައްދުބް2މިލިއަން އަކަފޫޓުގެ ބިން ކާލައިގެން ޓެކްސް ނުދައްކާ އޮތީ ގާސިން\nފެބުރުއަރީ 23, 2018 13:46\nކާއެއްޗެއް ނުލިބިއްޖިއްޔާ ފުރަތަވެސް ބަލާނީ ބުރުމާ ގާސިމުގެ ތަނެއްގައެއްޗެއް ހުރިތޯ\nފެބުރުއަރީ 23, 2018 13:50\nއަހަރެމެންނަށް ރިޒުގު ދެއްވަނީ މާތްރަސްކަލާނގެ ރިޒުގަކީ ބުރުމާ ގާސިމް ދޭއެއްޗެއްނޫން ބުރުމާތީ ބޮޑު ބާޣީއެއް.\nފެބުރުއަރީ 23, 2018 14:08\nޤާސިމް ނެތް ނަމަ ޔަޤީނުންވެސް ސަރުކާރުތައް ރަނގަޅަށް ހިނގައި، ރައްޔިތުންނަށް ފަސޭހަތަކެއް ލިބިގެންދާނެ.\nފެބުރުއަރީ 23, 2018 14:17\nރާއްޖެ ބަނޑައް ޖެހުމުގެ މަގުމަތީގައީ.. މީހުން ބަނޑައް ޖެހުމުގެ މަގުމަތީގައީ.. މީފަހަރު ކާކައް މަގޫފަތެއްވެސްނެތް.. އީންޓަނެޓަކުން އަދީ ކައީބޮއެ ހެދޭކަށެއްނެތް.. ހާދަ ދެރަޔޭ...\nފެބުރުއަރީ 23, 2018 14:19\nތިޒިއްމާ ނަގަން ޖެހޭނެ މަނިކު ފާނު؟؟؟؟؟\nފެބުރުއަރީ 23, 2018 14:41\nމިއޮތް ހުރިހާދުވަހު މިރާއްޖެއަށް ކާބޯތަކެތި ތިޔަފޮނުވާދިނީ ކާސިމްބެދޯ؟ ކުރިއަށްއޮތް މަސްދުވަހު ކާސިމްބެ ކާޑު ނުފޮނުވިއްޔާ މިރާއްޖޭގެ އެންމެން ބަނޑަށްޖެހޭނެ. އެކަމަކު ސަރުކާރާ ދެކޮޅު އެންމެން އިސްތިސްނާ ވާނެ. އެބައި މީހުންނަށް ދުވަހުން ދުވަހަށް މަތިންދާބޯޓެއްގާ ޖަރުމަހުން ކާބޯތަކެތީގެ ޕާރސަލް ކާސިމްބެފޮނުވާނެ. ވަރަށްފޮނި. ނޫނޭ ސަޅި. ވާވާ.\nފެބުރުއަރީ 23, 2018 14:51\nކަލޯ ކަލޯގެ ވާހަކަތަކަށް ބެރުޖަހާނީ ކަލޯގެ ތިޔަފައިސާތަކަށް ބެރުޖަހާމީހުން މިސާލަކަށް ރިޔާޒުމެން އެމީހުން މެދުވެރިކޮށް އަވަހަށް ދޮގު ތެދައް ހެދޭތޯ މަސައްކަތް ފަށާ ބަލަ ތިމާމީހާގެ ޚަޒާނާގައި ހުރި އަހަރެމެންގެ ފައިސާތައް އަވަހަށް ދައްކާބަލަ ކަލޯ ހަނދާކުރާތި އަހަރެމެންގެ ފައިސާތައް ދައްކަން ކަނޑައަލާފައިވާ ދުވަސްތަކުގައި އެނުދައްކާ އިތުރުވާ ކޮނެމެ ދުވަހަކަށް ރާއްޖޭގެ ޚަޒާނާގައި އަޅުގަނޑަށްވާ ޙައްޤުފައިސާ ކަލޯ ނުދައްކާނަމަ އޭގެ އެންމެ ފައިސާފޮއްޗަކަށްވެސް ކަލޯ ދައްކަންޖެހޭނެ 1 ބިލިޔަންރުފިޔާ ހަނދާންކުރާތި ނޫނީ ތިގޮލާ މަރުވެގެންދާއިރުވެސް ސުއްދާނުހިފި ދިއުމަށް އަހަރެމެން އެދޭނަން\nފާޑުފާޑަށް މީސްތަކުންނަށް ރިސްވަތުތައް ހޯދުމަށް މަގުދައްކާ ޤައުމު ހަލާކުރުމަށް މަސައްކަތް ކުރާއިރު ތިމާޔާމެދު މިންވަރު ވެދާނެ ގޮތަކާމެދު އަމިއްލައަށް ވިސްނުން ކީއްބާވާނީ!! ޗުސް ޗުސް މިހިރަ ގަމާރެއްދޯ!\nފެބުރުއަރީ 23, 2018 14:52\nފަނޑިޔާރުންނަާް ދިން ލޯނު އަނބުރާ ނަޣާފަ ރައްޔަތުންނަށް ދޭންވީނޫންތޯ. އޭރުން ތިކަމުން ސަލާމަތްވާނެ\nފެބުރުއަރީ 23, 2018 15:42\nމީނަދޯ ރިޒުގާބެހޭ މީހަކީ!\nފެބުރުއަރީ 23, 2018 15:51\nމި ގާރޫނާ ހެދި މިގައުމު މިކަލަކަށް އައިސް ހަލާކުވަމުން މިދަނީ!!!!!! މީނާ ހަލާކު ކުރައްވާނދޭވެ! މިހާރު މިއެދެނީ ރައްޔިތުން ބަނޑަށްޖެހިގެން ނަމަވެސް ތިމާމީހާޔަށް ވެރިކަން ވެރިކަން!!!!! ކަލެޔަށް ހަލާކު ހުރި ގާސިމޫ!!!!!!\nފެބުރުއަރީ 23, 2018 16:20\nސުބްޙާނަﷲ. ވާންހުރިކަންތައް ދެނެވޮޑިގެންވަނީ ހަމައެކަނި މާތްﷲ ތަބާރަކަ ވަތަޢާލާ. މިމީހާއަކީ ކިޔޭ އެއްޗެއް ނުކިޔޭ އެއްޗެއްވެސް ނޭނގޭ މީހެކެވެ. އެއްފަހަރެއްގައި ދެއްކި ވާހަކައެއްގައި މިގާސިމުގެ ޖީބުން ރަޙްމަތުގެ ވާރޭ އެތައް ބަޔަކަށް ވެއްސަވާފަ ވާނެކަމަށް ބުންޏެވެ. އަހަރެމެންނަށް އެނގޭގޮތުގައި ރަޙްމަތުގެ ވާރެއާ ކޯފާގެ ވާރޭވެސް ވެއްސަވަނީ ގަދަފަދަ ވަންތަ މާތްﷲ އެވެ. އެހާވެސް މިކަލޭގެ ޖާހިލުކަން ބޮޑެވެ.\nގާސި.މު ގާތު އޭރުވެސް ބުނިން ޔާމިނުއައް ވޯޓު ހޯދައިދޭން ނުދާށޭ އެމްޑީޕީ ގެ ނަޝީދު ފަހަތައް އެރިނަމަ މާރަނގަޅު ވާނެ މިހާރު އެނގޭނެ މިކަން\nފެބުރުއަރީ 23, 2018 17:07\nހާދަ މައްޗަކަށް ގާސިމަށް ދެވިއްޖެހެން ހީވެއެވެ. ޣައިބުގަވާ ކަންތައް ވެސް އެނގެން ފެށީއެވެ!\nފެބުރުއަރީ 23, 2018 17:19\nއަސްލުގަ ގާސިމު ވިދާޅުވީ 1 މަސްދުވަސް ތެރޭގަ ގައުމު ބަނޑަށް ޖައްސާނަމޭ\nފެބުރުއަރީ 23, 2018 18:45\nގާއްޓޭ ސަރުކާރު ވައްޓާލަން ފައިސާ ހަރަދު ނުކުރިނަމަ މިދުވަސް ނައަންނާނެ\nފެބުރުއަރީ 23, 2018 22:14\nފެބުރުއަރީ 27, 2018 09:20\nކީއްކުރަން މަސްދުވަސްވަންދެން ބާއްވަނީ. މިހާރުވެސް ބަނޑަށްޖައްސަންވީނު. ކަލޭތަ ބަނޑަށްޖައްސާ ބަނޑަށް ނުޖައްސަނީ\nމަ ދާނަން ޖާސިމް ގެ ރިސޯޓް ތަކަށް ކާން!\nފެބުރުއަރީ 28, 2018 10:04\nމަހެއްހާދުވަސް ތެރޭ ރާއްޖެ ބަނޑަށް ޖެހޭނެ ކަމަށް ގާސިމް ބުނުއްވަނީ އޭނަގެ ރިސޯޓް ތަކުގަ ތިބި މީހުން ބަނޑަށް ޖެހޭނެ ކަމުގެ ބިރުހީވާތީ ދައުލަށް ދަށްކަން ކުރި ރަތްއަތުންގެ ފައިސާ ދަށްކާށޭ ބުނީމާ ފިލައިގެން މި އުޅެނީ ވެރިކަމެއްނޫ ގެރިކަން ކުރެވޭނީ ގާސިމަށް،\nބުރުމާ = ޓްރަމްޕް\nފެބުރުއަރީ 28, 2018 14:24\nރާއްޖެ ބަނޑަށް ޖެހުނަސް ކަލޭހުންނާނީ ކައި ފުރައިގެންނެއްނު. ކަލޭތަ އަޅުން ބަނޑަށް ޖައްސާ ރިޒްޤާ ހަވާލުވެހުރީ.\nބަނޑަށް ޖެހުނީމަ ބަނޑުހައި ވާނީ އަހަރުމެން. ކަލޭ ބަނޑަކަށް ނުޖެހޭނެނު. އަހަރުމެން ބަނޑަށް ތިބެގެންވެސް ދީނާއި ގައުމު ވިއްކާނުލާނަން. ގަހެއްގަ މުލުގަ ދަތް އަޅައިގެން އޮވެ މަރުވަން ޖެހުނަސް ތިބޭނީ ދީނާއި ގައުމުގެ ހިމާޔަތުގަ. ކަލެއަށް ސާފުވޭތަ އެބަ މިކިޔާ އެއްޗެއް.\nމީނަގެ ހުރިހާ ރިސޯޓްތަކެއް ދައުލަތަށް ނަގަން މަށަށް ފެންނަނީ. މީ ނަޝީދާ ޖެހުނު ދެވަނަ ގޮށްރާޅު.


Housing ge eventthakeh baavvan eh kunfunyakah 17m rufiyaa! | Mihaaru\nހައުސިންގެ އިވެންޓްތަކެއް ބާއްވަން އެއް ކުންފުންޏަކަށް 17 މިލިއަން ރުފިޔާ!\n22 އޮކްޓޯބަރ 2018 - 13:13 78 comments\nސޯޝަލް މީޑިއާގައި ހާމަކުރި އެއް ލިއުމުން އެނގޭ ގޮތުގައި ހައުސިން މިނިސްޓްރީގެ 18 އިވެންޓެއް ބާއްވަން މި އަހަރު އޮޓޯ ކްރިއޭޓިވް އަށް ދިން އިރު އޭގެ ޖުމްލަ އަގު 17.3 މިލިއަން ރުފިޔާއަށް އަރަ އެވެ.\nއެންމެ ބޮޑު އަގެއްގައި ކޮށްފައި ވަނީ 1.4 މިލިއަން ރުފިޔާއަށް ލ. އަތޮޅުގައި ބޭއްވި އިވެންޓަކާއި ނ، ރ، އަދި ޅ. އަތޮޅުގައި ބޭއްވި އިވެންޓްތަކަށް ހޭދަކުރި 1.6 މިލިއަން ރުފިޔާ އެވެ. އެއީ ސީދާ ކޮން އިވެންޓްތަކެއް ކަމެއް އެ ލިއުމުގައި އެނގޭކަށް ނެތެވެ.\nސިނަމާލެ ބްރިޖް ހުޅުވުމުގެ އިވެންޓާއި ބްރިޖްގައި ބޭއްވި ކައިވެނި ހަފުލާތައް ވެސް އިންތިޒާމްކުރީ އޮޓޯ ކްރިއޭޓިވްގެ ފަރާތުންނެވެ.\nޖުމްލަ 17 މިލިއަން ރުފިޔާ ޖެހޭ އެ ހުރިހާ އިވެންޓްތަކެއް އެއް ކުންފުންޏަކަށް ދިނީ ކީއްވެގެންތޯ ސުވާލު ދެންނެވުމުން ހައުސިން މިނިސްޓަރު ޑރ. މުހައްމަދު މުއިއްޒު ވިދާޅުވީ އެއީ ބިޑް ކުރުމަށް ފަހު "ރިޓެއިނާ ބޭސިސް"ގައި ހަވާލުކުރި މަސައްކަތްތަކެއް ކަމަށެވެ.\nއިވެންޓް މެނޭޖްކުރުމުގެ ދާއިރާގައި ރިޓެއިނާ ބޭސިސް ކަމަށް ބަލާފައި ވަނީ ވަކި މުއްދަތަކަށް މަސައްކަތް ކޮށްދޭ ގޮތަށް މަހަކު ވަކި އަގެއް ދިނުމުގެ އިތުރުން ބާއްވާ އިވެންޓްތައް، މާކެޓް ރޭޓަށް ވުރެ ދަށް އަގެއްގައި، ކޮށްދިނުމަށެވެ.\nހައުސިން މިނިސްޓްރީން ބުނި ގޮތުގައި އޮޓޯ ކްރިއޭޓިވްއާ އެކު ހައުސިން މިނިސްޓްރީން ދެ އަހަރުގެ އެއްބަސްވުމެއް ހެދީ މިދިޔަ އަހަރު އެވެ. އެ އެއްބަސްވުމުގެ ދަށުން ކޮންމެ މަހަކު އެ ކުންފުންޏަށް މިނިސްޓްރީން ވަކި ފީއެއް ދެ އެވެ.\nމާ ބޮޑު އަގުތަކެއް، މަސައްކަތްތައް ދެ ތިން ކުންފުންޏަށް\nއެކަމަކު އިވެންޓް މެނޭޖްކުރުމުގެ ދާއިރާގެ ބައެއް ތަޖުރިބާކާރުން ބުނާ ގޮތުގައި ލީކުވި އަގުތަކަށް ބަލާއިރު އޮޓޯ ކްރިއޭޓިވް އިން އިންވޮއިސް ކޮށްފައި އެވަނީ ރާއްޖޭގެ ނިސްބަތުން ވެސް ވަރަށް ބޮޑު އަގުތަކެކެވެ. އެހެންކަމުން އެއީ ރިޓެއިނާ ބޭސިސްގެ އުސޫލަށް ފެތޭނެ ކަމެއްތޯ، ބައެއް ބޭފުޅުން ސުވާލު އުފެއްދެވި އެވެ.\nއިވެންޓް މެނޭޖްކުރުމުގެ ދާއިރާގައި މަސައްކަތްކުރާ ބައެއް އެހެން ފަރާތްތަކުން ބުނާ ގޮތުގައި މި ސަރުކާރާއި ސަރުކާރުގެ ކުންފުނިތަކުގެ މަސައްކަތްތައް ހަވާލުކުރަނީ އޮޓޯ ކްރިއޭޓިވްގެ އިތުރުން އެހެން ދެ ކުންފުންޏަކާ އެވެ. އެކަމަކު ހަވާލުކުރަނީ ބިޑްކޮށްގެން ކަމަށް ބުންޏަސް، އެއީ ތަފްސީލުކޮށް އެންމެންނަށް އެނގޭ ގޮތަށް ކުރާ ބިޑެއް ނޫން ކަމަށް ވެސް، ނަން ނުޖަހާ ގޮތަށް ވާހަކަ ދެއްކެވި ބައެއް ބޭފުޅުން ވިދާޅުވި އެވެ.\n"މިސާލަކަށް [ނަން އުނިކޮށްފައި] އިއުލާންކޮށްފާނެ ކޮންސަލްޓެންޓެއް ހޯދަން. އަޅުގަނޑުމެން ނުދާނެތާ ކޮންސަލްޓެންޓެކޭ ބުނެގެންނެއް. އެކަމަކު ފަހުން މި އެނގެނީ އެއީ ލައިޓިންގެ މަސައްކަތާއި މިވެނި ތަނެއް ތައްޔާރުކުރަންކަން،" އެއް ބޭފުޅަކު ވިދާޅުވި އެވެ.\nއޭގެ އިތުރުން މި ސަރުކާރުން ފޭވާކުރާ ދެ ތިން ކުންފުންޏަށް މަސައްކަތް ހަވާލުކުރަން އޯޕަން ބިޑް ހުޅުވާލުމުގެ ކުރިން ވެސް އަޑިން އެހެން ކަންކަން ރާވާފައި ހުންނަ ކަމަށް، ދާއިރާގެ ބައެއް މީހުން ބުނެ އެވެ. އެގޮތުން މިސާލެއްގެ ގޮތުން އެކަކު ބުނީ ބޮޑު އިވެންޓެއް ބާއްވަން ކުންފުންޏަކުން ނުވަތަ މިނިސްޓްރީއަކުން ވަކި ދުވަހެއް ކަނޑައަޅާފައި އެކަން އެ މަސައްކަތް ހަވާލުކުރަން ބޭނުންވާ ފަރާތަށް ކުރިއާލާ އަންގާ ކަމަށެވެ. އޭރު އެ މީހުން ތިބެނީ، އޭނާ ބުނި ގޮތުގައި، އިވެންޓަށް ބޭނުންވާ ހުރިހާ ކަމެއް ތައްޔާރުކޮށްގެންނެވެ.\n"މިސާލަކަށް ހަތަރު ދުވަހުން ފުލްކޮށް މަސައްކަތްކޮށްގެން ތައްޔާރުކުރެވޭ އިވެންޓެއް. އަޅުގަނޑުމެން މި ޖެހީ ބިޑްގައި ހަތަރު ދުވަސް. އެކަމަކު އެއްކަލަ ދޭން ބޭނުންވާ ކުންފުނި މި ޖަހަނީ އެއް ދުވަސް. ދެން ފަހުން މި އެނގެނީ އިވެންޓް ބާއްވާކަން އަނެއް ދުވަހު. އަޅުގަނޑުމެންގެ ބިޑް ކެންސަލްވާނެ ނޫންތޯ ހަތަރު ދުވަސް ޖަހާފައި އޮތުމުން،" އޭނާ ބުންޏެވެ.\nއެފަދަ މަކަރު ހެދުންތަކުގެ ތެރެއިން ސަރުކާރާއި ސަރުކާރު ހިއްސާވާ ކުންފުނިތަކުން ނާޖާއިޒު ގޮތުގައި ވަކި ބަޔަކަށް ފައިދާތަކެއް ހޯދައިދެނީކަން، އެ ދާއިރާގެ މީހުން ބުނެ އެވެ.\n"މި ސަރުކާރުން ކަންތައް ކުރި ގޮތުން އަސްލު މި ދާއިރާ [އިވެންޓް މެނޭޖްކުރުން] ފުނޑާލާފައި ވަނީ،" ނަން ނުޖަހާ ގޮތަށް ވާހަކަ ދެއްކެވި ބޭފުޅަކު ވިދާޅުވި އެވެ.\n"ސަރުކާރު ކުންފުންޏަކަސް، ނުވަތަ އޮފީހަކުން ބިޑެއް ހުޅުވާލިޔަސް މިހާރު އެ ދެތިން ކުންފުނި ނޫނީ ނުދާނެ. އެނގޭވިއްޔަ އެހެން ބަޔަކަށް ނުލިބޭނެކަން."\nއަގު ބޮޑުވީ އައުޓްސޯސް ކުރުމުން\nހައުސިން މިނިސްޓްރީގެ އިވެންޓްތަކާ ހަވާލުވި އޮޓޯ ކްރިއޭޓިވްގެ އެއް ހިއްސާދާރު ކަމަށްވާ މުހައްމަދު ޝަމްހީދު ވިދާޅުވީ އެ ކުންފުނިން އިވެންޓްތައް ބާއްވަނީ މަސައްކަތްތައް އައުޓް ސޯސްކޮށްގެން ކަމަށެވެ. އެހެންކަމުން އިވެންޓްތައް ބާއްވައިގެން ހައުސިން މިނިސްޓްރީން ދޭ ފައިސާގެ 70 ޕަސެންޓް ދަނީ މަސައްކަތްކުރާ އެހެން މީހުންނަށް ކަމަށް އޭނާ ވިދާޅުވި އެވެ.\n"އިވެންޓްގެ އަގު މި ހަދަނީ އިވެންޓް އޮންނަ ތަނާއި މޫސުމާ މި ހުރިހާ ކަމަކަށް ބެލުމަށް ފަހު. ކޮންމެ އިވެންޓެއް ބާއްވަން ބިޑްކުރަން ދަތިވާނެތީ ސަރުކާރުން މި އޮންނަނީ ރިޓެއިނާ ބޭސިސް އުސޫލުން ދީފައި،" ޝަމްހީދު ވިދާޅުވި އެވެ.\n"އެ އުސޫލު އޮތުމުން ވަރަށް ގިނަ މަސައްކަތްތައް ހިލޭ ކުރެވޭނެ މިނިސްޓްރީއަށް. ފައިސާ އާއި ވަގުތުގެ ގޮތުން ވެސް."\nއެކަމަކު ޝަމްހީދުގެ އެ ވާހަކަ، އެ ދާއިރާގެ އެހެން މީހުން ގަބޫލެއް ނުކުރެ އެވެ. އެއް ބޭފުޅަކު ވިދާޅުވި ގޮތުގައި ރިޓެއިނާ ބޭސިސް އަށް މަސައްކަތްކުރާ އެހެން ކުންފުނިތަކުން ވެސް ބައެއް ކަންކަން އައުޓް ސޯސްކުރެ އެވެ. އެކަމަކު އޭގެ ސަބަބުން މާކެޓްގައި ވަކި އަގެއްގައި ކުރެވޭ ކަންކަމަށް އެހާ ބޮޑު އަދަދުތަކެއް ނެގިގެން ނުވާނެ ކަމަށް އޭނާ ވިދާޅުވި އެވެ.\nހައުސިން މިނިސްޓްރީއަކީ އޮޓޯ ކްރިއޭޓިވް އަށް އިވެންޓް މެނޭޖްކުރުން ހަވާލުކޮށްފައިވާ އެއް މިނިސްޓްރީ އެވެ. އޭގެ އިތުރުން ސަރުކާރުން އެހެން ބައެއް ކުންފުނިތަކާއި މިނިސްޓްރީތަކުގެ ހުރިހާ އިވެންޓެއް ވެސް ހަވާލުކޮށްފައި ވަނީ އޮޓޯ ކްރިއޭޓިވްއަށް ކަމަށް، މި ދާއިރާގެ މައުލޫމާތު ހުރި ބައެއް މީހުން ބުނެ އެވެ.\n"މި އެނގުނީ އެންމެ މިނިސްޓްރީއަކަށް ފޮނުވި އިންވޮއިސް. އެހެން މިނިސްޓްރީތަކުން އެ މީހުންނަށް މަސައްކަތް ހަވާލުކުރީ ކޮން އަގެއްގައި ކަމެއް ނޭނގޭ. އޭގެ ތެރޭގައި އެބަ އުޅޭ ހައުސިން އަށް ވުރެ މާ ބޮޑެތި އިވެންޓްތައް ބާއްވާ މިނިސްޓްރީތައް،" މައުލޫމާތު ހުރި އެކަކު، ނަން ނުޖަހާ ގޮތަށް، ބުންޏެވެ.\nއިތުރު ލިޔުންތައް ކޮރަޕްޝަން ހައުސިން މިނިސްޓްރީ ކުރީގެ މިނިސްޓަރު ޑރ. މުހައްމަދު މުއިއްޒު


ހުޅުމާލޭ ދެވަނަ ފިޔަވަހިން ބިން ވިއްކުމާމެދު ވަކި ގޮތެއް ނުނިންމަން: އެޗްޑީސީ – Dhen.mv\nހުޅުމާލޭ ދެވަނަ ފިޔަވަހިން ބިން ވިއްކުމާމެދު ވަކި ގޮތެއް ނުނިންމަން: އެޗްޑީސީ\nFebruary 11, 2020 - 10:19 pm\nހުޅުމާލެ ދެވަނަ ފިޔަވަހިން ގޯތި ވިއްކުމާއި މެދު އަދި ގޮތެއް ނުނިންމާ ކަމަށް އެޗްޑީސީން ބުނެފިއެވެ.\nހުޅުމާލެ ދެވަނަ ފިޔަވަހިން ބިން ވިއްކަން ހުޅުވާލަން އެޗްޑީސީން ތައްޔާރު ވަމުން އަންނަ ކަމަށް ބުނެ ބައެއް މީޑިއާތަކުން ވަނީ ރިޕޯޓުކޮށްފައެވެ.\nނަމަވެސް އެޗްޑީސީން ނެރުނު ބަޔާނެއްގައި ބުނީ ހުޅުމާލެއަކީ ހައުސިންގ ޑިވެލޮޕްމަންޓް ކޯޕަރޭޝަންއިން މާސްޓަރ ޕްލޭނެއްގެ ދަށުން ތަރައްގީކުރަމުންދާ ރަށެއްކަމުގައިވާއިރު، މި މާސްޓަރ ޕްލޭން ފަރުމާކުރެވިފައިވަނީ އެކި ބޭނުންތަކަށް ހާއްސަކުރެވިގެންނެވެ.\n"ރެސިޑެންޝަލް، ކޮމަރޝަލް، އިންޑަސްޓްރިއަލް އަދި ކޮމިއުނިޓީ ބޭނުންތަކަށް މި މާސްޓަރ ޕްލޭންގައި ޖާގަދެވިފައިވެއެވެ. އަދި އެންމެ ބޮޑު ޙިއްސާއެއް ހާއްސަކުރެވިފައިވަނީ އާންމު ރައްޔިތުންނަށް ބޯހިޔާވަހިކަން ފޯރުކޮށްދިނުމަށްޓަކައި ސަރުކާރާއިއެކު މިކޯޕަރޭޝަނުން ކުރަމުން އަންނަ މަސައްކަތްތަކުގެ ތެރެއިން، ސޯޝަލް އަދި އެފޯޑަބަލް ހައުސިންގ ފޯރުކޮށްދިނުމަށްޓަކައި ތަޢާރަފްކުރެވޭ މަޝްރޫޢުތަކަށެވެ." ބަޔާނުގައި ބުނެފައިވެއެވެ.\nއަދި މާސްޓާޕްލޭންގެ އެންމެ ބޮޑު ހިއްސާއެއް ހާއްސަކުރެވިފައި ވަނީ އާންމު ރައްޔިތުންނަށް ބޯހިޔާވަހިކަން ފޯރުކޮށްދިނުމަށްޓަކައި ސަރުކާރާއެކު ކުރަމުން އަންނަ މަސައްކަތުގެ ތެރެއިން ސޯޝަލް އަދި އެފޯޑަބަލް ހައުސިން ފޯރުކޮށްދިނުމަށްޓަކައި ތައާރަފްކުރެވޭ މަޝްރޫއުތަކަށް ކަމަށް ބަޔާނުގައި ބުނެފައިވެއެވެ.\nހަމައެއާއެކު ރައީސް އިބްރާހިމް މުހައްމަދު ސޯލިހުގެ ރިޔާސީ ބަޔާނުގައި ވިދާޅުވި ފަދައިން ވެށިފަހި ޕްރޮގްރާމްގެ ދަށުން މާލެއިން ލިބިފައިވާ ބިންކޮޅުގެ ބަދަލުގައި ހުޅުމާލެއިން ގޯތި ލިބޭނެކަމުގެ ލިޔުން ލިބި، މިހާތަނަށް ގޯތި ލިބިފައި ނުވާ ފަރާތްތަކަށް މި އަހަރު ހުޅުމާލެއިން ގޯތި ދޫކުރެވޭނެ ކަމަށް ވެސް އެޗްޑީސީން ބުނެއެވެ.\nއެޗްޑީސީން ބުނީ މިހާރު އެ ފަރާތްތަކަށް ގޯތި ހަވާލުކުރުމަށް ކުރަންޖެހޭ މަސައްކަތްތައް ކުރަމުން އަންނަ ކަމަށެވެ.\nހުޅުމާލޭގެ އިތުރު6މަގެއް އެއްކޮޅަށް ދުއްވޭ ގޮތަށް ބަދަލުކުރަނީ\nހުޅުމާލޭގެ ބައެއް މަގުތައް އެއްކޮޅަށް ދުއްވާ ގޮތަށް ބަދަލުކުރަނީ\nހިޔާ މަޝްރޫޢުގެ ވިޔަފާރި ޔުނިޓްތައް ބަލައިލުމުގެ ފުރުޞަތު ހުޅުވާލައިފި


Raees Yameen ge verikamugai resort hadhan dhookuri 85 rasheh nuhedhi eba oiy: Raees Solih - Hali News\nރައީސް ޔާމީންގެ ވެރިކަމުގައި ރިސޯޓް ހަދަން ދޫކުރި 85 ރަށެއް ނުހެދި އެބައޮތް: ރައީސް ސޯލިހް\nކުރީގެ ރައީސް އަބްދުﷲ ޔާމީން ވެރިކަމުގައި ރިސޯޓް ހަދަން ދޫކުރި 85 ރަށެއް ނުހެދި އެބައޮތް ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވިދާޅުވެއްޖެއެވެ.\nހއ. ހޯރަފުށީ އެއާޕޯޓް ހުޅުވުމަށް މިއަދު ބޭއްވި ރަސްމިއްޔާތުގައި ވާހަކަފުޅު ދައްކަވަމުން ރައީސް ވިދާޅުވީ ރިސޯޓު ހެދިފައިނުވާއިރު، އެރަށްތައް ނުއަގުގައި ދޫކޮށް ވެރިކަމުން ފައިބާވަޑައިގެންނެވީ ދައުލަތަށް ލިބުނު ފައިސާކޮޅު ވެސް ހިއްޕަވައިގެން ކަމަށެވެ.\nރައީސް ޔާމީނަށް ބަހުގެ ހަމަލާތަކެއް ދެއްވަމުން ރައީސް ވިދާޅުވީ ރައީސް ޔާމީން ވެރިކަމާ ހަވާލުވެވަޑައިގަންނެވިއިރު ރާއްޖޭގެ ދަރަނި އޮތީ 26 ބިލިއަން ރުފިޔާގައި ކަމަށެވެ. ނަމަވެސް ރައީސް ޔާމީން ވެރިކަމުން ފައިބާ ވަޑައިގެންނެވިއިރު ދައުލަތުގެ ދަރަނި 60 ބިލިއަން ރުފިޔާއަށް އިތުރުވެފައިވާ ކަމަށް އެމަނިކުފާނު ވިދާޅުވިއެވެ.\nރައީސް ސޯލިހް ވިދާޅުވީ މިވެރިކަމުގައި މިހާތަނަށް ނެގީ 15 ބިލިއަން ރުފިޔާގެ ލޯނު ކަމަށެވެ.\nއަންނަ އަހަރަށް ލަފާކޮޮށް ރައްޔިތުންގެ މަޖިލީހަށް ހުށަހަޅާފައިވާ ދައުލަތުގެ ބަޖެޓާ ގުޅޭގޮތުން ޕީޕީއެމް، ޕީއެންސީން ދައްކަމުންދާ ވާހަކަތަކަށް ރައްދު ދެއްވަމުން ރައީސް ވިދާޅުވީ މިއީ މި ހާލަތަށް އެންމެ އެކަށޭނަ ގޮތަށް ތައްޔާރުކޮށްފައި އޮތް ބަޖެޓެއް ކަމަށެވެ. އަދި މި ބަޖެޓް ފާސްކޮށްދެއްވުމަށް އެމަނިކުފާނު އެދިވަޑައިގަތެވެ.\nމީގެއިތުރުން އިއްޔެ އެމްއެމްއޭގެ ގަވަރުނަރު އަލީ ހާޝިމާ ބައްދަލުކުރެއްވި ކަމަށާއި އޭނާއަށް ފިރިހަމަ އިތުބާރު އެބައޮތް ކަމަށް ރައީސް ވިދާޅުވިއެވެ.\nއެމަނިކުފާނު ވިދާޅުވީ ޑޮލަރުގެ ދަތިކަމަށް ހައްލު ހޯދުމަށް ސިޔާސަތެއް އެކުލަވާލުމުގެ މަސައްކަތް ކުރަމުން އަންނަ ކަމަށާއި، ވަރަށް އަވަހަށް ޑޮލަރުގެ މައްސަލައަށް ހެޔޮ ބަދަލެއް އަންނާނެ ކަމަށް އުންމީދުކުރައްވާ ކަމަށެވެ.\nއިތުރު ލިޔުންތައް ރައީސް ސޯލިހް


Covid-19: Prosecutor general ge amuraai eku fuluhun jinaaee thahugeegeh fashaifi - AO News Covid-19: Prosecutor general ge amuraai eku fuluhun jinaaee thahugeegeh fashaifi\nފުލުހުންގެ ހެޑްކުއާޓާސް، ޝަހީދު ޙުސައިން އާދަމް ބިލްޑިންގ - ފޮޓޯ: މިހާރު\nކޮވިޑް-19:ޕްރޮސެކިއުޓަރ ޖެނެރަލްގެ އަމުރާއި އެކު ފުލުހުން ޖިނާއީ ތަޙްޤީޤެއް ފަށައިފި\nކުރެއްދޫ އައިލޭންޑް ރިސޯޓުގައި ޗުއްޓީ ހޭދަކުރުމަށްފަހު އެނބުރި އިޓަލީއަށްދިޔަ ފަހުން ކޮރޯނާވައިރަހަށް ޕޮޒިޓިވްވި ފަތުރުވެރިޔާ ރާއްޖެއިން ފުރައިގެން ދިޔުމުގައި އޭނާއާއި ބެހޭ މަޢުލޫމާތު ކަމާބެހޭ އިދާރާތަކަށް ހާމަނުކުރިކަމަށް ތުހުމަތު ކުރެވޭ މައްސަލައިގައި ޖިނާއީ އެއްވެސް ކުށެއް ހިމެނޭތޯ ނުވަތަ ނޫންތޯ ބެލުމަށް ޖިނާއީ ތަޙްޤީޤެއް ހިންގުމަށް ޕްރޮސެކިއުޓަރ ޖެނެރަލް (ޕީޖީ) މޯލްޑިވްސް ޕޮލިސް ސަރވިސް ގެ މައްޗަށް އަމުރުކުރުމާއި ގުޅިގެން ފުލުހުން އެ ތަޙްޤީޤު ފަށައިފިއެވެ.\nފުލުހުން ވިދާޅުވީ ކޮވިޑް-19 ވައިރަސް ދުނިޔޭގެ އެކި ޤައުމުތަކުގައި ހަލުވިކަމާއިއެކު ފެތުރެމުން ދަނިކޮށް، 2020 ފެބްރުއަރީ 23 ވަނަ ދުވަހުގެ ވަގުތެއްގައި ދިވެހިރާއްޖެ އައިސް، ޅ.ކުރެއްދޫ އައިލެންޑް ރިސޯރޓް އެންޑް ސްޕާ ގައި ޗުއްޓީ ހޭދަކުރި އިޓަލީގެ ފަތުރުވެރިއެއްގެ ގައިން ބައްޔަށް ޝައްކުކުރެވޭ އަލާމާތްތަކެއް ފެނިފައިވާއިރު، އެކަމުގެ މަޢުލޫމާތު ހުރި ފަރާތްތަކުން ޢަމަލުކޮށްފައިވާ ގޮތުން، އެ ފަތުރުވެރިޔާގެ ގައިގައި ބަލިހުރިކަން ދެނެގަނެވި އަދި ރައްކާތެރިކަމުގެ ފިޔަވަޅުތައް އެޅުމުގެ ފުރުޞަތު ނުލިބި އޭނާ ފުރައިގެން ގޮސްފައިވުމާއި، އެކަމުގެ ސަބަބުން ކޮވިޑް-19 ވައިރަސް ދިވެހިރާއްޖޭގައި ފެތުރި، އިތުރު ފަރާތްތަކުގެ ސިއްޙަތަށާއި، ފުރާނައަށް ނުރައްކާ ކުރިމަތިވުމުގައި އިޓަލީގެ ފަތުރުވެރިޔާއާ އެކި ގޮތްގޮތުން މުޢާމަލާތްކުރި ފަރާތްތަކުން އެކަން އަންގަންޖެހޭ ފަރާތްތަކަށް ނާންގާ، އަޅަންޖެހޭ ފިޔަވަޅުތައް ނާޅާ ފަރުވާކުޑަކޮށް، އިހުމާލުވެފައިވޭތޯ ބެލުމަށް އެ މައްސަލަ 2020 މާރޗް 10 ވަނަ ދުވަހު މޯލްޑިވްސް ޕޮލިސް ސަރވިސްއިން ތަޚްޤީޤު ކުރަން ފަށާފައިވާކަމަށެވެ.\nޗައިނާގެ ވުހާން ހިމެނޭ ހުބޭއި ޕްރޮވިންސުން މިދިޔަ އަހަރުގެ ފަހުކޮޅު ފެނުނު، ކޮރޯނާވައިރަސް(ކޮވިޑް-19) ދުނިޔޭގެ 90 އަށް ވުރެ ގިނަ ޤައުމުން ފެނި އެތައް ހާސް ބަޔަކު މަރުވެފައިވާއިރު މި ނުރައްކާތެރި ވައިރަސް ދިވެހިރާއްޖެއިންވެސް ވަނީ ފެނިފައެވެ. އަދި މި ވައިރަސް ޖެހިގެން6މީހަކު ރާއްޖޭގައި ކަރަންޓީން ކޮށްފައިވާއިރު މި ވައިރަހާއި ގުޅިގެން ޑަބްލިއުއެޗްއޯ އިން ނެރުނު ވައިރަހުގެ ބިރުވެރިކަން ވަޒަންކުރާ މިންގަނޑުން މުޅި ރާއްޖެއަށް ވަނީ ރީނދޫ ސަމާލު ނެރެފައެވެ. އަދި ވައިރަސް ރާއްޖެއިން ފެނުނު ރަށަށް އޮރެންޖު ސަމާލު ނެރެފައިވާއިރު ރާއްޖޭގައި މިހާރު ވަނީ އެއްވެއުޅުންތައް ނުބޭއްވުމަށް ކަމާބެހޭ ފަރާތްތަކުން އިލްތިމާސް ކޮށްފައެވެ.


ބިދޭސީންގެ މައުލޫމާތު ބެލެހެއްޓުމަށް ވިއުގައެއް ތައާރަފުކޮށްފި – Dhen.mv\nބިދޭސީންގެ މައުލޫމާތު ބެލެހެއްޓުމަށް ވިއުގައެއް ތައާރަފުކޮށްފި\nމޯލްޑިވްސް އިމިގްރޭޝަނުން ރާއްޖޭގައި މަސައްކަތްކުރާ އަދި ދިރިއުޅޭ ބިދޭސީންގެ މައުލޫމާތު ބެލެހެއްޓުމަށް ހާއްސަ މޮޑިއުލްއެއް ތައާރަފްކޮށްފިއެވެ.\n"އަތޮޅު މޮޑިއުލް"ގެ ނަމުގައި އިމިގްރޭޝަނުން ތައާރަފްކޮށްފައި ވަނީ ފަސޭހަކަމާއެކު ރާއްޖޭގައި މަސައްކަތް ކުރަމުންދާ ބިދޭސީންގެ މައުލޫމާތު ބެލެހެއްޓުމަށް ފަރުމާކޮށްފައިވާ ވިއުގައުކުންނެެވެ.\nއިމިގްރޭޝަނުން ބުނީ މި ޕޯޓަލް މެދުވެރިކޮށް ރާއްޖޭގެ އެކި ރަށްރަށުގައި ދިރިއުޅޭމުންދާ ބިދޭސީން އެއް ރަށުން އަނެއް ރަށަށް ހިޖުރަކުރާއިރު އެމީހުންގެ ހަރަކާތްތައް ދެނެގަނެވޭނެ ކަމަށެވެ. އަދި ރަށްވެހި ބިދޭސީންގެ އާބާދީ ނުވަތަ ކޮންމެ ރަށެއްގައި ވެސް ދިރިއުޅެމުންދާ ބިދޭސީންގެ އާބާދީ ފަސޭހަކަމާއެކު ދެނެގަނެވޭނެ ކަމަށް އިމްގްރޭޝަނުން ބުނެއެވެ.


ޤާޟީ އިބްރާހީމް ޢަލީ ފަނޑިޔާރުކަމުން ވަކިކުރުމަށް މަޖިލީހަށް ހުށަހެޅުމަށް ޖޭ.އެސް.ސީން ނިންމައިފި! | Sandhaanu\nޤާޟީ އިބްރާހީމް ޢަލީ ފަނޑިޔާރުކަމުން ވަކިކުރުމަށް މަޖިލީހަށް ހުށަހެޅުމަށް ޖޭ.އެސް.ސީން ނިންމައިފި!\nކްރިމިނަލް ކޯޓުގެ ޤާޟީ އިބްރާހީމް ޢަލީ ފަނޑިޔާރުކަމުގެ މަޤާމުން ވަކިކުރުމަށް ރައްޔިތުންގެ މަޖިލީހަށް ހުށަހެޅުމަށް ޖުޑީޝަލް ސަރވިސް ކޮމިޝަނުން ނިންމަވައިފިއެވެ.\nޖޭއެސްސީން ބުނެފައި ވަނީ، ކްރިމިނަލް ކޯޓުގެ ޤާޒީ އިބްރާހީމް ޢަލީގެ މައްޗަށް އެ ކޮމިޝަނުން ތަޙްޤީޤުކުރި މައްސަލައަކާ ގުޅިގެން ޤާޒީ އިބްރާހީމް ޢަލީގެ މައްޗަށް ސާބިތުވި ކަންތައް ތަކަކީ ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީގެ 143 ވަނަ މާއްދާގެ (ރ) އާއި، 142 ވަނަ މާއްދާއާއި، ޤާނޫނު ނަންބަރު 22/2010 (ދިވެހިރާއްޖޭގެ ކޯޓުތަކުގެ ޤާނޫނު)ގެ 77 ވަނަ މާއްދާއާއި، ފަނޑިޔާރުންގެ ސުލޫކީ މިންގަނޑުގެ 1.1 އާއި، 1.5 އާއި، 3.1 އާއި، 3.2 އާއި، 6.1 އާއި، 6.2 އާއި، 6.4 އަދި 6.5 ވަނަ ނަންބަރާ ކަނޑައެޅިގެން ޚިލާފަށް އޭނާ ކޮށްފައިވާ ޢަމަލުތަކެއްކަމަށް ވާތީއާއި، ޤާޒީ އިބްރާހީމް ޢަލީގެ މި ޢަމަލުތަކަކީ ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީގެ 154 ވަނަ މާއްދާގެ (ށ)ގައި ބަޔާންކޮށްފައިވާ ފަދަ ފަނޑިޔާރުކަމުގެ މަޤާމާ އެކަށީގެން ނުވާފަދަ ޢަމަލުތަކެއްކަމަށް ވާތީ، ޤާނޫނު ނަންބަރު 10/2008 (ޖުޑީޝަލް ސަރވިސް ކޮމިޝަންގެ ޤާނޫނު)ގެ 1-32 (ހ)ގެ4ވަނަ ނަންބަރުގެ ދަށުން، ޤާޒީ އިބްރާހީމް ޢަލީ ފަނޑިޔާރުކަމުގެ މަޤާމުން ވަކިކުރުމަށް ރައްޔިތުންގެ މަޖިލީހަށް ހުށަހެޅުމަށް ފެންނަކަމަށް ނިންމާފައިވާ ކަމަށެވެ.\nޤާޟީ އިބްރާހީމް ޢަލީ ފަނޑިޔާރުކަމުގެ މަޤާމުން ވަކިކުރުމަށް ރައްޔިތުންގެ މަޖިލީހަށް ހުށަހެޅުމަށް ފެންނަކަމަށް ޖޭ.އެސް.ސީން ނިންމިއިރު، ޤާޟީ އިބްރާހީމް ޢަލީގެ އިތުރު3ސުލޫކީ މައްސަލައެއް އެ ކޮމިޝަނުން މިހާރުވެސް ދަނީ ތަޙްޤީޤުކުރަމުންނެވެ.\nއެގޮތުން ގާޒީ އިބްރާހިމް ޢަލީ ގެ މައްޗަށް އެކޮމިޝަނުން ތުހުމަތު ކޮށްފައިވާ މައްސަލައަކީ ތޫނު އެއްޗެއް ބޭނުންކޮށްގެން މާރާމާރީ ހިންގިކަމަށް 10 މީހެއްގެ މައްޗަށް ތުހުމަތު ކުރެވުނު މައްސަލައެއްގައި، ޝަރީޢަތް ނިމެންދެން މައްސަލައިގައި ތުހުމަތު ކުރެވުނު މީހުން ބަންދުގައި ބޭތިއްބުމަށް އަމުރު ކުރުމަށްފަހު،އެމައްސަލަތަކުގައި ބަންދު މުރާޖަޢާކޮށްދިނުމަށް އެދި 23 އޮކްޓޫބަރު 2018 ގައިއާއި، 30 އޮކްޓޫބަރު 2018 ގައި އަދި 12 ނޮވެމްބަރު 2018 ގައި ކްރިމިނަލް ކޯޓަށް ޕްރޮސެކިއުޓަރ ޖެނެރަލްގެ ފަރާތުން ފޮނުވި ސިޓީތަކާ ގުޅިގެންވެސް ބަންދު މުރާޖާޢާ ކުރުމަށް އަޑުއެހުމެއް ހައިކޯޓުގެ ޙުކުމާ އެއްގޮތަށް ޤާޟީ އިބްރާހީމް ޢަލީ ތާވަލުކޮށްފައިނުވާކަން ޖޭ.އެސް.ސީގެ ތަޙްޤީޤަށް ފާހަގަކުރެވިފައިވެއެވެ.\nމި މައްސަލައިގެ، ބާވަތަށާއި، ހުށަހެޅިފައިވާ ހެއްކަށާއި ފަނޑިޔާރު މަސައްކަތުގައި ދެމިހުރެއްޖެނަމަ ޝަރުޢީދާއިރާގެ އިތުބާރު ނެގެހެއްޓުމުގެ އަސާސްގެ މައްޗަށް ބިނާކޮށް، ޖުޑީޝަލް ސާރވިސް ކޮމިޝަންގެ ޤާނޫނުގެ 25 ވަނަ މާއްދާގެ (ވ) އާ ޙަވާލާދީ، އެމާއްދާގެ (ށ) ގެދަށުން، އެމައްސަލަ ބެލި ތަޙްޤީޤު ކޮމިޓީގެ ހުށަހެޅުމާ އެއްގޮތަށް ޤާޟީ އިބްރރާހީމް ޢަލީ 60 ދުވަހަށް ވަގުތީ ގޮތުން ފަނޑިޔާރުކަމުގެ މަސައްކަތުން ދުރުކުރުމަށްވެސް ކޮމިޝަނުން ވަނީ ނިންމާފައެވެ.\nބާރަށް ބާރަށް ކުރިއަށް ބާރަށް އޮކްޓޯބަރ 8, 2020 At 2:08 ޕމ\nސަރުކާރުން ޝަރުޢީ ނިޒާމަށް އަތްފޯރުމެއްނެތްކަމަށް އަޑުހަރުކޮށް ބުނެތެވެ. އެކަން މިހާރު އޮތީ އެހެންބާއެވެ. ކުރިއަށްވުރެ މާފަސޭހައިން ޕާޓީލައިނުން އެކަން ވަމުންދާކަމަށް ހަވަރުގޮވަންފަށައިފިއެވެ. އެމްޕީ ޖާބިރު ވިދާޅުވަނީ ޝަރުޢީނިޒާމު މިވަރަށް ދުވަހަކުވެސް ޚަރާބުނުވާކަމަށެވެ. އެހެނީ މަޖިލިސްގެ ރައިސް އާއި ޖޭއެސްގެ ބޮޑުމީހާއާއި އެއީ ދެ ލޯބިވެރިންކަމަށެވެ. އަދި ދެންތިބީވެސް ޕާޓީލައިނުން މަޖިލިސްގެ ސުޕަމެޖޯރިޓީއޮތް ބަޔަކު ބޭނުންގެން ޖޭއެސް އަށް ލެވިފައިތިބި ބޭފުޅުންކޮޅެއްކަމަށެވެ. މިއެންމެނަކީވެސް ހަމަ އެއްޕާޓީއެއްގެ ބޭފުޅުންކޮޅެއް ކަމަށެވެ. ވީއިތު އެބޭފުޅުން ބޭނުން ނުވާގޮތަށް ޙުކުމެއް ކޮށްފިނަމަ 24 ގަޑިއިރުން އެ ޖަޖެއް ވަޒީފާއިން އެބަ ސަސްޕެންޑުކުރެތެވެ. ދެންފަހެ އެ ޖަޖެއްގެވެސް އަނބިދަރިން ތިބެއެވެ. ކުއްޔަށްނަމަވެސް ގޭގެ ކުލިދެއްކުމާއި އިލެކްޓުރިކު ފެންބިލް ކުދިންގެ ސުކޫލު ޚަރަދުބަރަދު ކުރަންޖެހެއެވެ. އެންކަމަށްވީއިިރު އެބޭފުޅުންވެސް 24 ގަޑިއިރުތެރޭގައި އެ ވަޒީފާ ގެއްލޭނެފަދަ އިންޒާރުގަކާއި އެބޭފުޅުންގެ ބައެއް ފަނޑިޔާރުންނާއިމެދު މިދެންވުނުގޮތަށް ޢަމަލުކުރެވި ތަޖުރިބާކޮށްފަވާ ހިނދޫ ދެން ޙުކުމްކުރުމުގައި ގެންގުޅުއްވޭނީ ކޮން ދީނީ މިންގަނޑެއްތޯ ދުނިޔެވީ މިންގަނޑެއްތޯ ވަރަށްބޮޑަށް ސުވާލުއުފެދި ހާސްކަމެއްގެ ތެރަށް ފަނޑީޔާރުންތަށް މިވަނީގޮސްފައެވެ. ވީއިރު ދިވެހިރާއްޖޭގެ ޝަރުޢީނިޒާމަށް މިއައީ ނުވަތަ މާދަމަވެސް އަންނާނީ ހަމަބުއްދި ސަލާމަތުން ތިބިބަޔަކު ގަބޫލުކުރެވޭ ޢަދުލް-އިންސާފުގެ ހެޔޮބަދަލެއްތޯ ސުވާލުދެންނެވީމެވެ. އެމްޕީ ޖާބިރަށާއި ޖޭއެސްސީ އަށް ވަރަށް ހެޔޮދުޢާ ސަލާމް!


SunOnline: Home and away usoolun kulhey football league eh Raajjeygai baahvany\nހޯމް އެންޑް އަވޭ އުސޫލުން ކުޅޭ ފުޓުބޯޅަ ލީގެއް ރާއްޖޭގައި ބާއްވަނީ\nޢަބްދުﷲ އައިމަން 19 Aug 2019, 14:00\nފޯކައިދޫ ޓީމުން މިނިވަން ޗެމްޕިއަންޝިޕްގެ ފައިނަލް ބުރުގައި ކުޅުނު މެޗުތަކުގެ ތެރެއިން --- ފޮޓޯ/ ފޯކައިދޫ ލައިވް ސްޕޯޓްސް\nރާއްޖޭގައި ހޯމް އެންޑް އަވޭ އުސޫލުން ކުޅޭ ފުޓުބޯޅަ ލީގެއް ބޭއްވުމާ ބެހޭ ގޮތުން ކުޅިވަރާ ބެހޭ މިނިސްޓަރު އަހްމަދު މަހްލޫފާއި ފުޓުބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) ގެ ރައީސް ބައްސާމް އަދީލް ޖަލީލް މިއަދު ބައްދަލުކުރައްވައި ވާހަކަ ދައްކަވައިފިއެވެ.\nމިއަހަރުގެ ކުރީކޮޅު އެފްއޭއެމްގެ ރައީސް ބައްސާމާއި ކުޅިވަރާ ބެހޭ މިނިސްޓަރާ ދެމެދު ކޮންމެސް ވަރެއްގެ ނުތަނަވަސްކަމެއް އުފެދި ސޯޝަލް މީޑިއާގައި ބަހުގެ ހަމަލާތަކެއް ހިނގައިދިޔަ ނަމަވެސް މިހާރު އެ ދެ ބޭފުޅުން އަންނަނީ ގުޅިގެން ގިނަ މަސައްކަތްތަކެއް ކުރަމުންނެވެ. އެގޮތުން ފުޓުބޯޅަ ކުރިއެރުވުމަށް ކުރައްވަން ޖެހޭ ހުރިހާ މަސައްކަތެއްގައި ޔޫތު މިނިސްޓްރީން ދޭންޖެހޭ އެއްބާރުލުން ފުރިހަމައަށް ލިބޭނެ ކަމަށް މަހްލޫފް ވަނީ ވިދާޅުވެފައެވެ.\nމަހްލޫފް މިއަދު ކުރެއްވި ޓްވީޓެއްގައި ވިދާޅުވީ އެފްއޭއެމްގެ ރައީސާއި ބައްދަލުކުރައްވައި ފުޓުބޯޅަ ކުރިއެރުވުމާ ބެހޭ ގޮތުން ވާހަކަދެކެވިފައިވާ ކަމަށެވެ.\n"ފުޓުބޯޅަ ޕްރޮމޯޓުކުރުމާއި ތަރައްގީކުރުމާ ބެހޭ ގޮތުން މިއަދު ބައްސާމާއި ވަނީ ބައްދަލުކުރެވި ވާހަކަ ދެކެވިފައި. މި ބައްދަލުވުމުގައި، ރާއްޖޭގައި ހޯމް އެންޑް އަވޭ އުސޫލުން ކުޅޭ ލީގެއް ފެށުމާ ބެހޭ ގޮތުން ވާހަކަ ދެކެވުނު،" މަހްލޫފް ކުރެއްވި ޓްވީޓުގައި ވިދާޅުވިއެވެ.\nމަހްލޫފް އިތުރަށް ވިދާޅުވީ، ކުރިއަށް އޮތް ތަނުގައި އެފްއޭއެމްއާ ގުޅިގެން ގިނަ މަސައްކަތްތަކެއް ކުރުމަށް ވާހަކަ ދެކެވެމުންދާ ކަމަށެވެ.\nރާއްޖޭގައި މީގެ ފަސް އަހަރު ކުރިން "މިނިވަން 50" ގެ ނަމުގައި ވަނީ މުޅި ރާއްޖޭގެ ހުރިހާ ރަށްތަކަށް ހުޅުވާލައިގެން މުބާރާތްތަކެއް ބާއްވާފައެވެ. އެއީ އެކި ޒޯންތަކަށް ބަހާލައިގެން ކޮންމެ ޒޯނަކުންވެސް އެއްވަނަ އަދި ދެވަނައަށް ދާ ޓީމުތައް އަނެއް ޒޯނާއި ކުޅެ މުޅި މުބާރާތުން އެންމެ ރަނގަޅު ޓީމުތައް ފުރަތަމަ ޑިވިޝަނަަށް ކޮލިފައިވާ ގޮތަށް ކުޅުނު މުބާރާތެކެވެ.\nއެ މުބާރާތުގެ ސަބަބުން އަތޮޅުތަކުގައި ތިބި ހުނަރުވެރި ކުޅުންތެރިންގެ ހުނަރު ފެނި ރާއްޖޭގެ ފުޓުބޯޅަ އެހެން ހަރުފަތަކަށް ގެންދިއުމަށް ފުރުސަތު ލިބިގެންދިޔަ ކަމަށް އެފްއޭއެމުން މީގެ ކުރިން ވަނީ ބުނެފައެވެ.